**ПРОТОКОЛ ОТ ДЕВЕТНАДЕСЕТОТО ИЗВЪНРЕДНО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 09 март 2021 година, начало 09:00 часа**

От общо 51 общински съветници присъстваха 50, отсъства: Веселин Велчев. Заседанието беше открито и ръководено от Иво Пазарджиев – председател на Общински съвет – Русе.

 **Г-н Иво Пазарджиев:** Колеги, моля заемете местата си, стартираме проверка на кворума. 37, 38 по-точно общински съветници са се регистрирали по системата. Имаме необходимия кворум съгласно ЗМСМА да започнем нашата работа. Откривам 19-то извънредно заседание на Общински съвет – Русе, моля за тишина в залата. Започваме с приемане по дневния ред. Има ли предложения по дневния ред? Имате предварително раздадения проект, ако няма предложения гласуваме проекта за дневен ред.

**КВОРУМ – 41. С 41 гласа „за”, 0 „против” и 0 „въздържали се” се прие**

**ДНЕВЕН РЕД**

1. Приемане на дневен ред
2. К.л.405 Приемане на отчет за изпълнение на Програма за развитие на туризма в Община Русе за 2020 г. и приемане на Програма за развитие на туризма на Община Русе за 2021 г.
3. К.л.406 Приемане Наредба за изменение и допълнение Наредба за условията и реда за съставяне на бюджетна прогноза за местните дейности за следващите три години, за съставяне, приемане, изменение и отчитане на бюджета на община Русе
4. К.л.407 Приемане бюджета на Община Русе за 2021 година и приложенията към него /с преходен остатьк/.

**2 Точка**

**К.л.405 Приемане на отчет за изпълнение на Програма за развитие на туризма в Община Русе за 2020 г. и приемане на Програма за развитие на туризма на Община Русе за 2021 г.**

 **Г-н Иво Пазарджиев:** Госпожа Златомира Стефанова ще докладва. Заповядайте, г-жо Заместник-кмет.

 **Г-жа Златомира Стефанова:** Добро утро на всички. Уважаеми господин Председател, уважаеми господин Кмет, уважаеми общински съветници и колеги, поддържаме точката и материала. Тя беше докладвана, отговорихме на всички въпроси. Имаме, след като се съобразихме с препоръките от постоянната комисия по бюджет и финанси прави следните уточнения, които ще изчета и ще ги връча на г-н председателя. Първо, текстът в Приложение 2.1. към отчет на програмата за развитие на туризма в Община Русе през 2021 година общо по прихода за 2020 става „общо по прихода за 2021“. Второ, текстът от Приложение 2.1. към отчет на програмата за развитие на туризма в Община Русе през 2021 година „ … неквалифицирани разходи по план 2020 резерв …“ става „неквалифицирани разходи по план 2021 година резерв …“ Благодаря ви, ако имате въпроси сме готови да отговорим.

 **Г-н Иво Пазарджиев:** Благодаря на заместник-кмета. Моля, системата в режим на изказвания. Не виждам желаещи за изказвания. Има внесена корекция по настоящата точка, която беше изчетена от г-жа Стефанова. С така направената корекция подлагам на гласуване проекта за решение. Моля, гласувайте.

**КВОРУМ – 47. С 46 гласа „за”, 0 „против” и 1 „въздържали се” се прие**

**РЕШЕНИЕ № 422**

 На основание чл. 21, ал. 2, във връзка с чл. 21, ал. 1, т. 12 и т. 24 от ЗМСМА и във връзка с чл. 11, ал. 1, чл. 12, т. 1 и чл. 13, ал.6 от Закона за туризма, Общински съвет – Русе реши:

1. Приема Отчета на Програма за развитие на туризма на Община Русе през 2020 г., съгласно Приложение 1
2. Приема Програма за развитие на туризма на Община Русе за 2021 г., съгласно Приложение 2

**3 Точка**

**К.л.406 Приемане Наредба за изменение и допълнение Наредба за условията и реда за съставяне на бюджетна прогноза за местните дейности за следващите три години, за съставяне, приемане, изменение и отчитане на бюджета на община Русе**

 **Г-н Иво Пазарджиев:** Госпожа Емилия Пенева ще докладва. Заповядайте, г-жо Пенева.

 **Г-жа Емилия Пенева:** Уважаеми дами и господа общински съветници, настоящото изменение и допълнение на цитираната наредба е продиктувана от въведена промяна в ЗМСМА съгласно, която показателите за разходи по чл. 45, ал. 2, буква „а до д“ от Закона за публичните финанси се утвърждават от общинския съвет по предложение на кмета на общината за кметства и населени места с кметски наместници, с изключение на всички ония, които са второстепенни разпоредители. Съответно сме предложили критерии за разпределение на тези средства. На комисиите на общинския съвет не бяха предложение други критерии. В настоящият момент Община Русе има само едно такова населено място и това е Долно Абланово.

 **Г-н Иво Пазарджиев:** Благодаря на г-жа Пенева. Моля, системата в режим на изказване. Не виждам желаещи за изказвания. Моля, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 423**

 На основание чл.79 от АПК, чл.21, ал.2, във връзка с чл. 21, ал.1, т.23 от ЗМСМА и във връзка с чл. 82, ал.1 от ЗПФ и чл.52, ал.2 и ал.6 от ЗМСМА, Общински съвет - Русе реши:

Приема Наредба за изменение и допълнение Наредба за условията и реда за съставяне на бюджетна прогноза за местните дейности за следващите три години, за съставяне, приемане, изменение и отчитане на бюджета на община Русе, както следва:

§1. В чл.22 се допълва нова ал. 6 със следното съдържание „ Общинският съвет по предложение на кмета на общината утвърждава показателите за разходи за делегирани от държавата и за местни дейности на кметства и населени места с кметски наместници, които не са определени като второстепенни разпоредители с бюджет, въз основа на следните критерии:

1. Критерии по показатели за разходи по чл.45, ал.1, т.2 , букви „а“-„д“ от ЗПФ:

* брой население по постоянен адрес;
* други бюджетни, отчетни и статистически показатели на касова и начислена основа;
* предложения на местна общност и/или кмет/кметски наместник.

 2. Критерии по показатели за разходи по чл.45, ал.1, т.2 , буква „е“ от ЗПФ:

* актуални данни за състоянието на социалната и техническа инфраструктура в населеното място предвид спецификата на капиталовия разход, изготвени от звеното по устройство на територията, съвместно с кмета на кметство или кметски наместник.
* За капиталови разходи, свързани с техника, оборудване, апаратура и автомобили - актуални данни за състоянието, изготвени от сектор Управление на собствеността, снабдяване и ведомствен контрол /УССВТ/.

 §2. В чл.22 се допълва нова ал. 7 със следното съдържание „Разпределението на разходите по утвърдените показатели за съответното населено място през бюджетната година следва да отговаря на изискванията на чл.52, ал.5 от ЗМСМА“.

 §3. Наредба за изменение и допълнение Наредба за условията и реда за съставяне на бюджетна прогноза за местните дейности за следващите три години, за съставяне, приемане, изменение и отчитане на бюджета на община Русе влиза в сила от 01.01.2021г.

**4 Точка**

**К.л.407 Приемане бюджета на Община Русе за 2021 година и приложенията към него /с преходен остатьк/**

 **Г-н Иво Пазарджиев:** Госпожа Емилия Пенева ще докладва. Заповядайте, г-жо Пенева. Първо кметът на Община Русе.

 **Г-н Пенчо Милков**: Уважаеми общински съветници, уважаеми господин Председател, уважаеми съграждани, преди детайлно да представим бюджета искам да се обърна към вас с няколко думи. Бюджетът на общината е отражение на нашите разбирания за проблемите, които стоят за решаване пред нас, за начините за тяхното решаване и за средствата, които са необходими, за да ги разрешим. Преди малко повече от година пожелах да стана кмет на община Русе като един от всички русенци, защото виждам проблеми в развитието ни, които ни пречат, проблеми обществени, не толкова материални, които ни пречат бързо и активно да се развиваме като общество. Не малко е направено от хората преди мен, много пъти съм го казвал, че принципа на приемственост е първия, който спазвам. Но промените в материалната среда не доведоха до желаните обществени и духовни промени, които са необходими за развитието на обществото ни. Хората остават разделени, разединени, властва индивидуализма, агресията и поставянето на личните амбиции и ценности над тези на общността, на русенци, на нашия град и на България. Ние всички сме русенци, ние всички сме българи. Много пъти съм го казвал и трябва всеки според мен да се замисли какво аз правя всеки един ден за добруването на русенското общество и на Русе. И това чувство, че сме едно цяло всички заедно трябва да ни мобилизира, за да устоим на връхлитащите ни световни проблеми. Вие всички ги виждате, не трябва да оставяме залисани в лабиринта на дребнотемието и трябва да виждаме го,лемите предизвикателства пред нас. Думите „Обичам България, обичам Русе“, трябва да изведат според мен от всяка една личност най-големите нейни способности, силното желание, мобилизация до предела, да развиваме постигнатото преди нас, да го съхраним, да ни е скъпо, да отправим взор напред единно. И в тази насока днес ние ще ви представим проекта ни за бюджет. Още на изборите казах, че хората са мъдри, разпределяйки 10 политически сили в общинския съвет. Нямало е предложени или личност, или съветник, към които да не се отзова с внимание, да не бъдат анализирани направените от вас предложения. Старая се да се изправим пред проблемите единни и мобилизирани и в моята работа ще продължавам да провеждам тези няколко принципа. Ще се спра на общата картина на бюджета за 2021-ва, за няколкото приоритета и ще откроя няколко акцента от бюджета. Налице е съществено увеличение на сумата от 135 на 160 милиона е рамката на бюджета. Съществено са увеличени държавните стандарти в различни дейности, което е отразено и в нашия бюджет, от 78 на 94 милиона. Съществено, обаче се увеличават и местните приходи от 45 на 50,8 милиона. И много държа да се отбележи капиталовия бюджет се променя от 11,8 милиона на 15,5 милиона, това е съществено увеличение в капиталовата ни програма. Приоритетите, които откроявам и много пъти съм го казвал повишаване способностите на общинските предприятия чрез осигуряване на техника и служители. Подобряване сигурността на гражданите, сигурността не се пипа, не се вижда, но в дългосрочен план подобряване на сигурността ще подобри качеството на живот и ще мотивира хората да останат тук или да дойдат в нашия град чрез осигуряване на хора и технически средства. Подкрепа на русенската култура е наш приоритет видим в бюджета. Разширяване на социалната дейност и подкрепа на хората в затруднено положение много в тази насока ще видите. За първи път се бюджетират координирани усилия за справяне с пандемията и с нейните последици, отредили сме средства и за това. Инфраструктурата, града действително от много години, на много места е в отчайващо състояние, неговата инфраструктура. Усилени действия по ремонт на улици, около блокови пространства, всичко това е описано в капиталовата програма. Енергийна ефективност на сгради и улични осветления, свидетели сте, че през вече тази година всяка седмица стотици осветителни тела се заменят от живачни с лед такива. Акцентите, които бих искал да откроя са подпомагане на родителството, виждате отделяне на средства за второ дете или раждане на близнаци. Започваме с нещо, което на много други места отдавна се прави. Също така се разширяват и групите привилегированите в детските градини, които няма да заплащат такси. Почистване на паметници и паметни плочи, облагородяване на паркови зони. Превантивната дейност от години забравена, почистването на дерета, имаме няколко населени места, за които за хората тук е свързано благополучието, живота, здравето им, ще бъдат почиствани дерета в Николово, в Червена вода, в Долно Абланово. Фондът „Граждански инициативи“ приет през миналата година продължава през тази, надявам се хората да изпълнят със съдържание и да използват средствата действително не просто за облагородяване, а за съвместна дейност, това е неговия смисъл. Осигуряване на сертифицирана станция за контрол на качеството на атмосферния въздух от страна на община Русе. Вие чухте, че държавата ясно отправи към нас това предизвикателство, кмета и общинския съвет да намерят начини за това, намираме начини, отразява се в бюджета. Подготовка за следващият програмен период чрез приемане на плана за интегрирано развитие на общината, изключително важно нещо, защото то ще предопредели за какви европроекти и в какъв обем ние ще кандидатстваме през следващата година, през следващия програмен период 7-годишен. Увеличаване на средствата за ин витро процедури, една програма започната преди години, бях общински съветник, много семейства получават подкрепа, увеличаваме средствата и за това. Това, което ви казах в социалната сфера увеличаване потребителите на общинските услуги“ Лична помощ, Топъл обяд, новата ни услуга „Асистирана подкрепа“. Искам да ви кажа, че социалните работници, които подпомагат гражданите по тези услуги вече са над 900. Огромно напрежение за общинската администрация е постановеното от държавата общините да бъдат доставчици на тези всички социални услуги, стотици хора трябва да бъдат обслужвани от общината. Разкриваме на няколко места в града точки за достъп до общината, за да не бъде тя само тук в сградата на центъра, 4 нови работни места със служители. На едното място в „Дружба“ работното място ще е съвместно с полицейски инспектор, така че хората да получат на място при тях присъствие и на полиция, и на общински служители. Откроявам като приоритет на бюджета и новия опит, който ще направим за мен абсолютно необходим община Русе да има свой обществен посредник – обмудсман. Времената са такива, че хората търсят своите начини да упражняват контрол върху институциите, да получават своевременна информация. И всички виждате, че фалшивите новини, разпространяването на тази зараза в крайна сметка дезорганизира обществото, защото активност след фалшиви новини няма обществено значим ефект. Считам, че наличието на такъв обществен посредник ще даде още един ресурс, канал на гражданите да защитават правата си. И завършвам отново с амбицията ни средствата да се разходват оптимално за разлика от много лоши примери в тази насока, която заварихме и по отношение на възникналите въпроси, че в определени пера средствата не се повишават, а сме си поставили по-амбициозни задачи, да чрез много по-ефективно и ефикасно разходване на средствата за това ще получите отговори и днес на сесията. Това е нашият бюджет, той е амбициозен и го представяме на вашето внимание. Сега г-жа Пенева в подробности ще ви представи данни за проекта.

 **Г-н Иво Пазарджиев:** Благодаря на кмета на община Русе. Госпожа Емилия Пенева има думата.

 **Г-жа Емилия Пенева:** Уважаеми дами и господа общински съветници, проектът за бюджет на община Русе за 2021 година е разработен в съответствие с всички нормативни правила, касаещи материята в това число и Закона за държавния бюджет на Република България за 2021 г. и постановлението към него. На вашето внимание е дадена сравнителна таблица, която показва как се е променил общинския бюджет в неговия първоначален вариант през 2020 г. и съответно 2021 г. Рамката на проектобюджета за 2021 г. е 160 376 899 лв. при първоначален за 2020 г. 135 000 000. Същият е завишен с 19% спрямо миналата година. Проектът на бюджет е разпределен, както на държавни дейности, така и на местни дейности и инвестиционната програма на община Русе. Като в местните дейности се бележи ръст от 11%, а в държавните 20%. Капиталовата програма или Инвестиционната програма на Община Русе е с общ размер над 15 000 000. Проектът за бюджет е балансиран при осъществен анализ на приходите за 2021 г. и разчет на разходите съгласно приоритети заложени за съответната година и изброени от кмета на общината. Най-голям дял традиционно в общинския бюджет заема функция „Образование“ с дял над 45% и обща сума от 65 000 000. На второ място е функция „Жилищно строителство, БКС и опазване на околната среда“, която заема над 17% от общинския бюджет. Характерното за тази функция всъщност е, че се осигурява единствено и само от собствените приходи на общината и гарантира изпълнение на различни комунални дейности, дейности свързани със строителството, БКС и опазване на околната среда. На трето място е функция „Социално осигуряване, подпомагане и грижи“ която бележи ръст с 9% спрямо миналата година и заема ресурс от над 16 000 000.Държавното финансиране през 2021 г. заема 60% от общия бюджет при 40% общинско финансиране. Проектобюджет 21-ва година залага изпълнението на следните приоритети:повишаване способностите на общинските предприятия чрез осигуряване на техника и служители; подобряване на сигурността на гражданите; подкрепа на русенската култура; разширяване на социални дейности и подкрепа на хора в затруднено положение; координирани усилия за справяне с COVID-19; успешно приключване през 2021 г. на важни инфраструктурни проекти, подобряване на инфраструктурата, ремонт на пътища от общинската пътна мрежа, улици и междублокови пространства; поетапно подобряване енергийната ефективност на сгради. Основните акценти бяха изброени от кмета на общината в проектобюджет 201-ва година. В социалната сфера искам да кажа няколко думи, тук изпълняваме съответно ваше решени през миналата година и промени настъпили в Наредба 21, касаещи, както еднократната финансова помощ и подпомагането на деца, родители от приемни семейства, така и новите съответно помощи за новородено дете, второ и близнаци. Имаме ръст на средствата за Асистирана репродукция, ръст на потребители по механизъм Лична помощ и Топъл обяд. Съответно през тази година има нов държавен стандарт Асистентска подкрепа. Инвестиционната програма, акценти е проектобюджет 21-ва са: изграждане на Скейт площадка; осветление по главен път Русе – Разград при Джъмбо; ремонт на спортни игрища; благоустрояване на междублоковите пространства, изграждане на детски площадки подробно изброени, както с наименование на обекти, така и финансиране във ваше Приложение 5. През 21-ва година сме заложили успешното приключване на всички проекти по ОП „Региони в растеж“, както и осигуряване на ефективност в изпълнението на значими за община Русе проекти, каквито са проектите в сферата на екологията, изграждане на анаеробна инсталация, доставката чрез закупуване и доставка на електрически превозни средства, разкриване на Център за комплексно обслужване на лица с увреждания, включително с тежки увреждания; изграждане на социални жилища и всички проекти финансирани по ОП „ИНТЕРРЕГ Румъния – България“. Бюджетни взаимоотношения на Община Русе с републиканския бюджет бележат ръст от 16% в сравнение с миналата година или в абсолютна стойност от 80 000 000 на 93 679 000 лв. На вашето внимание е механизма за финансиране на общините под формата на субсидии от републиканския бюджет, където са разписани размерите на субсидиите и съответно техните срокове, определени със Закона за държавния бюджет на Република България. Рамката на всеки бюджет в това число и на Община Русе се определя от възможностите на нейната приходна част. В тази връзка основни компоненти от приходната част това са имуществени и други данъци, неданъчни приходи, приходи от концесия, постъпления от продажба на нефинансови активи. Бюджетните взаимоотношения с републиканския бюджет, преходния остатък и съответно със знак минус тази приходна част се намалява с всички ония разходи, които общината е предвидила за съответната година, а това са всички трансфери, както съфинансирания, така и заеми свързани с оперативните програми и изпълнението на проектите по тях. Това са отчисленията по Закона за управление на отпадъците, това са и трансферите, които общината е предвидила да осъществи към своите културни институти на територията на град Русе. Със знак минус съответно в приходната част се отразяват и всички ангажименти, които общината е предвидила във връзка, както с краткосрочните заеми, свързани с осигуряването на средства по двата големи инфраструктурни проекти по програма ИНТЕРРЕГ Румъния –България, така и дългосрочния кредит, който беше предназначен за ремонт на първостепенна и второстепенна улична мрежа. Обекти в важно обществено значение са: Консервация, реставрация и адаптация на сграда на ул. „Иван Вазов“ №15 или това е къщата на Стефан Симеонов; Мерки за енергийна ефективност на детска ясла №4 , детска ясла №5 и детска ясла 9; Осигуряване на безопасни тротоари със съоръжения за колоездене по бул. "Васил Левски" в участъка от бул. "Гоце Делчев до ул. Даме Груев; съответно благоустрояване на междублокови пространства в различни райони на града и детски площадки отново в различни райони на града подробно изброени в Приложение 5. Осигурили сме средства за ремонт на сградата на Клуб на дейците на културата; за ремонт на 2 пасарелки на кръстовището на ул. Липник и ул. Ропотамо с.Николово; проектиране на ел. осветление от главен път до вход с.Сандрово. Осигурена е техника за всички общински предприятия, в това число и техника предназначена за кметствата. Изработване на проект за ремонт на фасади и покрив на общинска сграда на ул. "Цариброд"№3 или там където е разположен отдел Култура. Детски площадки в Детска ясла 1, Детска ясла 15, Детска ясла 4 и Детска ясла 5. Преустройство на третия етаж на бивш Дом „Майка и дете“ за разкриване на две групи към Детска ясла №6. Проект за реконструкция и рехабилитация на ул. "ТЕЦ Изток", гр. Русе. Изработване на технически проект за благоустрояване на различни места в град Русе. Проектиране на велосипедна алея Русе-Николово; Ремонт мост на общински път Мартен-Сандрово и многофункционална техника, оборудване и машини за големите наши предприятия „Паркстрой“ и „Комунални дейности“, която възлиза над 1 милион. Общинският бюджет е разпределен на 9 функции първата, от която е „Общи държавни служби“. Тя акумилира над 11 000 000 и съответно е предназначена, както за възнаграждения в държавната сфера за възнаграждения на общинска администрация, а със собствени средства са осигурени издръжката на общинска администрация и възнагражденията и издръжката на общински съвет, както са и предвидени средства за възнаграждение и издръжка на обществен посредник. Функция „Отбрана и сигурност“ акумулира над 2 600 000 като държавното финансиране осигурява възнагражденията на 6 бр. щатен персонал, 5 бр. техници на пунктове за управление и 1 бр. секретар на Местната комисия за борба с трафика на хора. Материално стимулиране на 22 бр. обществени възпитатели и на членове на Местната комисия за борба с противообществените прояви на малолетни и непълнолетни и издръжка. Материална издръжка на военен отчет; детска педагогическа стая; районни инспектори, дейности по плана за защита при бедствия, доброволните формирования; превантивните дейности, свързани с отводняване и съответно почистване на р. Сараджийска. С общински средства съответно е осигурен фонд „Бедствия и аварии” и …

 **Г-н Иво Пазарджиев**: Моля за тишина в залата.

 **Г-жа Емилия Пенева**: … В тази функция се осигурява и издръжката и възнаграждението на СЗ „КОООРС“. Новото през 21-ва година в тази функция е, че осигуряваме допълнителни средства за поетапно почистване на деретата и в останалите населени места в т.ч. и на Долно Абланово. Функция „Образование“, както казах това е най-голямата функция в общинския бюджет с ресурс над 65 000 000. Като тук са осигурени с държавно финансиране, както и издръжката, така и възнагражденията на всички общински училища. Осигурени са средства за възнаграждения и осигурителни вноски и на персонала в детските градини. Съответно от държавата се предоставят редица стандарти, свързани, както с материалната база, така и с възнагражденията на персонала. В тази функция има нов стандарт през 21-ва година Норматив за подпомагане заплащането на такси от родителите на деца в детски градини. Общинското финансиране е насочено основно за издръжка на детските градини и подготвителните полудневни групи към тях. Осигурени са допълнително средства за тревожната тенденция, свързана с все по-голямата нужда от дофинансиране на непълни и слети паралелки. Средства за подпомагане и стимулиране на даровити деца. През 21-ва година има лек ръст в средствата за СИП по Религия и Русезнание. В тази функция съответно е и Общинския план за младежта. Функция „Здравеопазване“ акумулира средства над 7 700 000 лв. Тук се осигуряват възнагражденията и издръжката на здравни кабинети и възнагражденията на персонала и осигурителните вноски в детски ясли и млечна кухня. През 21-ва година от общински средства е осигурена съответно издръжката на детски ясли и детска млечна кухня. Осигурени са средства за медицинското обслужване на спортуващите ученици, в т.ч. здравни кабинети в комплекс „Ялта“, „Дунав“ и „Локомотив“. Запазена е сумата на нивото на 2020 г., където беше увеличена от 5 на 8 хиляди лева сумата за скрининг профилактика и лечение на гръбначни изкривявания. Издръжката на медицински кабинет в ДЗС и Асистираната репродукция от 50 000 лв. е увеличена на 55 000 лв. Функция „Социално подпомагане“ акумулира над 16 500 000 като 14 800 000 са от държавно финансиране и са предназначени за издръжка и осигуряване на персонала в Дом „Възраждане“, Дом „Милосърдие“ и Дом „Приста“ С държавното финансиране съответно от републиканския бюджет са осигурени и средства за 14 социални услуги с различен капацитет. Общинското финансиране през 21-ва година осигурява средствата за издръжка и възнаграждение на Домашен социален патронаж. Средства за подпомагане издръжката на пенсионерските клубове и 10 различни съюзи и сдружения. Осигурени са средства за Социално предприятие „Обществена трапезария“, където средствата за увеличени с над 115 000 лв. През 21-ва година са осигурени и над 190 000 лв. свързани с устойчивост по социални проекти в това число проекта за социални жилища. Най-голямата функция „Жилищно строителство, БКС и опазване на околната среда“, която е с ресурс над 25 000 000. Тук се финансират изцяло от общински приходи широк спектър от дейности в комуналната сфера, благоустрояването и опазването на околната среда. Осигурени са средства за изнасяне на табла за управление на улично осветление, подмяна на стълбове, боядисване на стълбове. Тук е издръжката на една от дейностите на ОП „Комунални дейности“ с ресурс над 4 300 000 лв. Осигурени са средства за ремонт на улици в малките населени места в размер на 700 000 лв. В тази функция са осигурени средства, както за геоложки и геодезически дейности, техническо наблюдение на язовири; текущи и аварийни ремонти; възлагане и разработване на ПУП; експертизи и изследване на деформации. Тук са и средствата за „Малки населени места” в размер на 280 000 лв. Тук са и средствата за поетапно изпълнение на нормативната база, свързана с паспортизация на обекти общинска собственост. Почистване на паметници и паметни плочи. Тук са и средствата за новата дейност на ОП „Комунални дейности“ в размер на 549 000 лв. В тази функция са и средствата за санитарната програма на общината, която е завишена с 10 000 лв. през 21-ва година. Поддържане на сондажни кладенци, изграждане на трупосъбирателна площадка; кампания за събиране на опасни отпадъци. В дейност „Озеленяване” са средствата за поддържане на зелени площи. Новият от миналата година фонд “Гражданска инициатива”; доставка на пейки са предвидени; поддържане на фонтани; поддържане на детски съоръжения и паркова мебел като средствата за завишен през 21-ва година, поради голямата необходимост от това. И съответно са и средствата предназначени за кметствата в тази дейност Озеленяване увеличени с 6 000 лв. Тук е и най-голямата дейност, свързана с чистотата дейност „Чистота“ като са предвидени разходи в съответната дейност През 21-ва година със свое решение съответно беше променена държавната политика в тази дейност и общината получи в началото на януари месец всички ония средства, които бяха внесени по сметка на РИОСВ във връзка с отчисленията за периода от 01 март до 31 декември, което даде възможност всъщност и общинския бюджет за по-лесното му балансиране и съответно да не са предназначение други собствени средства в тази дейност. Тази дейност се наблюдава и от контролните органи в лицето на Сметна палата ежемесечно, и от Министерството на финансите. В тази функция са предназначени и трудовите разходи и издръжка на ОП „Паркстрой“. Функция „Почивни дело, култура, религиозна дейност“ акумулира средства над 6 600 000 лв. Тук държавното финансиране от републиканския бюджет са предназначени средствата за библиотека, Регионална библиотека, музеи, Художествена галерия и съответно читалищата на територията на общината. В тази функция е и Програма „Спорт“ и дейностите за подпомагане на спорта, като запазваме сумата на нивото на миналата година в размер 600 000 лв. Тук са средствата за Духовия оркестър, ситуиран в ОП „Русе арт“. Трудовите разходи и съответно издръжка на ОП „Обреден дом“; дофинансирането с общински приходи на читалищата. През 2021 г. са осигурени 20 000 лв. като възможност за дофинансиране на текущите дейности във всички читалища в т.ч. са осигурени и над 100 000 лв. за ремонт и оборудване на тия читалища предвид огромните зали и сгради, които стопанисват. В тази дейност е и културния календар на общината; средствата за Клуба на дейците на културата и средствата за Фондация „Русе – град на свободния дух“, които са запазени на нивото на миналата година в размер на 100 000 лв. Функция „Икономически дейности и услуги” акумулира над 7 900 000 и заема пето място като дял в общинския бюджет. Тук са разпределени средствата за общинска пътна мрежа, път Русе-Николово, граница Община Русе – Сливо поле и Юделник-Борисово, частично от разклона при село Хотанца до границата с Община Сливо поле. Тук е и транспортна субсидия, която през 21-ва година е завишена с 10 000 лв. Средствата за Приют за безстопанствени животни в ОП „Комунални дейности“ и дейности по въздушния транспорт в ОП „Паркстрой“. В тази функция са и средствата за всички останали общински предприятия, създадени по Закона за общинската собственост като Младежки дом, Общински детски център, Русе арт, Спортни имоти, Управление на общински имоти. Последната функция в общинския бюджет това са „Разходи некласифицирани в други функции“. Тук съответно са предвидени лихви за кредитите, които споменах и съответно резерв за непредвидени и неотложни разходи в т.ч. и за сформиране на Общинска полиция. Този ресурс е абсолютно необходим в условията на продължаващата епидемична обстановка с неясен край и повторяемост през 21-ва година. Проекти изпълнявани през 2021 г. във вашите документи за бюджета има специални приложения за това. Това е Ексцентрих, техническа помощ на Община Русе по ОП „Региони в растеж“, социално включване чрез услуги за ранно детско развитие; изграждане на социални жилища; осигуряване на топъл обяд. Тук са през 21-ва година изброени всички проекти, които общината съответно изпълнява по програма ИНТЕРРЕГ Румъния – България, в момента 4 на брой с общ ресурс над 25 000 000. Всички проекти по ОП „Човешки ресурси“, съответно „Осигуряване на инфраструктура за социални услуги в общността за възрастни хора и хора с увреждания; център за грижа за лица с психични разстройства; център за грижа за лица с различни форми на деменция. Трите проекта съответно в ОП „Околна среда“ с общ ресурс над 25 000 000. В началото на тази година от миналата година съответно заложен проект по Национален доверителен фонд общината се сдоби с нов електромобил за нуждите на Домашен социален патронаж. Предстоящи проекти: Прилагане на мерки за енергийна ефективност по системата за външно изкуствено осветление на територията на гр. Русе; Мерки за подобряване управлението на отпадъците в общините Русе, Тутракан, Сливо поле и Ветово; Кръгова икономика**.** Проекти на второстепенни разпоредители в настоящия момент се изпълняват 8 броя проекти в различни второстепенни училища, разпоредители училища, библиотека и музей. Очаквани резултати в края на 2021 година: обгрижени 436 лица в специализирани институции; обхванати 555 лица, получаващи услуги чрез Домашен социален патронаж; Мерки за енергийна ефективност на детски ясли и съответно обновяване на детски площадки; привличане на професионална публика и крайни потребители за Дните на река Дунав, Празник на Дунавската риба; доставка на тематични пейки и фоторамки с цел подобряване на туристическа инфраструктура; включване 40 двойки с репродуктивни проблеми в програма „Асистирана репродукция“; 21 концерта, 3 броя изложби, премиери на книги и серия от образователни концерти за деца и младежи в рамките на Мартенски музикални дни; обновени и изградени 10 бр. детски площадки. Над 200 даровити деца ще получат еднократна помощ от общинския бюджет, изграждане на Скейт площадка; подготовка на велосипедна алея Русе – Николово. И в заключение бис искала да споделя, че проектът за бюджет за 2021 година е подготвен при трудна прогнозна среда и ще бъде изпълняван, както се вижда при динамични ограничения и рискове. След входирането на общинския бюджет в общинския съвет съответно забелязахме 2 технически грешки, които са допуснати. На вашето внимание е сведено вече това допълнение, надявам се в бюджета, дейност 606 Изграждане, ремонт и поддържане на улична мрежа на ОП „Комунални дейности“ предлагаме в намаление на §1015 Материали с общ размер 9590 лв. било 2 012 345 лв. става 2 002 755 лв. И увеличение на §5201 Придобиване на компютри и хардуер, обект Лаптоп 3 броя за 3000 лв., обект Компютърна конфигурация 1 брой за 1620 лв. и обект Компютърна конфигурация 7 броя за 4970 лв., които касаят приложение 2, 2А, 4, 5 и 11, 22 и решението съответно приложено към бюджета. В дейност 311 детски градини, това е приложение 17 в увеличение на числеността на персонала с една бройка било 683.75 става 684.75. Във връзка с гореизложеното променяме проекта за решение, както следва: в точка 1.2.2. за местни дейности, текущ бюджет в размер на било 50 845 203 става 50 835 613 лв. в т.ч. резерв за непредвидени и неотложни разходи и точка 1.2.3. приема разчет за капиталови разходи в инвестиционната програма в размер на било 15 484 348 лв. става 15 493 938 лв. Всички промени , касаещи изменението се отразяват в решението за приемането на бюджет 21-ва година и приложенията към него, приложени 2, 2А, 4, 5, 11, 17 и 22.

 **Г-н Иво Пазарджиев**: Благодаря на г-жа Пенева. Процедурно предложение от г-н Пехливанян.

 **Г-н Бедрос Пехливанян**: Уважаеми господин Председател, уважаеми господин Кмет, колеги, правя едно процедурно предложение, поради важността на материала и поради спецификата на толкова много неща, които са в бюджета, мисля че никой няма да злоупотребява с времето, но ако някой пресрочи някоя минута мисля, че нека да проявим разбиране дори в правилници стари сме приемали 5 минути. Лично аз ще се побера в 3 минути, но просто апелирам, ако има някои такива изказвания просто да проявим разбиране. Благодаря ви.

 **Г-н Иво Пазарджиев:** Благодаря на г-н Пехливанян. Да спре до … и на предишни сесии на бюджета да не се ограничаваме в говоренето, така че няма да има проблем предполагам. Добре. Моля, системата в режим на изказвания. Моля заявете вашите изказвания. И после ще имате възможност също за заявки, но нека да ги наредим в момента. Ще изчакам още малко, ако не видя повече заявки ще започнем. Добре, не виждам повече заявки. Започваме с първото заявено изказване на г-н Галин Ганчев. Заповядайте, г-н Ганчев.

 **Г-н Галин Ганчев**: Уважаеми господин Кмет, уважаеми господин Председател, дами и господа, колеги, разбира се, както всяка година най-важната сесия е тази, когато приемаме бюджета. Бюджетът на една голяма община, каквато е Русе е нещо сериозно и в тая връзка още в самото начало искам да поздравя г-н кмета, че запази този екип, който създава бюджетите вече не знам колко, сигурно 7-8 години и личи си от бюджета, че е съставен от опитни хора, бюджетари, както се казва мисля, че е хубаво да ги поздравим за един такъв сериозен труд. Прави отлично впечатление, че действително в най-голямото перо на бюджета образование 65 000 000 лв., на 45% от средствата в бюджета са за сектор „Образование“. Искам да поздравя това, че е обърнато сериозно внимание за образованието, защото действително всичко, което е показано 293 000 лв. за стипендии на децата, 302 000 лв. за индивидуално обучение, 56 000 лв. за самостоятелна форма на обучение, 27 000 лв. за форма на обучение, която касае и деца на ресурсно подпомагане. Близо 4 милиона лева за целодневна организация, нещо много важно, защото до 2028 г. средното образование, всички учебни заведения трябва да минат на целодневно образование. 671 000 лв. подпомагане на храненето на децата, 832 000 лв. отново за децата със специални образователни потребности, 821 000 лв. със създаване условия за приобщаващо образование, нещо много важно в последните години, защото много труд положиха мои колеги учители, които обхващаха, обикаляха, обхващаха деца, които бяха вън от системата на образованието и бяха върнати отново в училище. Над 2 500 000 лв. издръжка на детските градини също много важно перо, за да могат децата действително да …, радвам се, че в този бюджет се вижда и едно виждане от страна на общината за създаване, построяване и влизане в експлоатация на нова детска градина, не бяхме го виждали в последните 2 години. Хубаво е това, защото има все още деца необхванати в детските градини. И забележете много важно нещо 20 000 лв. за деца с високи постижения. Изключително важно, винаги съм държал много на това нещо да може децата, които показват високи резултати в образованието да бъдат подпомагани, и да бъдат награждавани и да бъдат стимулирани най-важно. 20 000 лв. за свободно избираема подготовка Религия и Русезнание, 20 000 Общински план за младежта, отново нещо много важно, Искам, казах го в двете комисии, в които участвам, обаче и да кажа нещо, което ми прави впечатление, казах го и миналата година също щ го повторя и сега, пак казвам казах го и на комисии. Първо, н прави добро впечатление тези 5 000 000 лева преходен остатък. Не съм съгласен, твърдял съм го в последните години, не е хубаво да има такъв огромен преходен остатък в средните учебни заведения. Това са средства, които трябва да бъдат използвани за подобряване на базата, за подобряване условията на децата, за да може децата да се чувстват добре, да бъдат щастливи в училище. Не може, разбирам, че в тези 5 000 000 лв. има средства, които са останали от проекти, незавършени проекти.

 **Г-н Иво Пазарджиев:** Господин Ганчев, времето изтече отдавна, така че по-кратко, ако може да се ориентирате.

 **Г-н Галин Ганчев:** Още съвсем малко.

 **Г-н Иво Пазарджиев:** Добре.

 **Г-н Галин Ганчев:** Второ, не съм съгласен з малкото собствени приходи. Последните 3-4 години собствените приходи винаги в средното образование са били повече от 1 000 000 лв., в момента има малко над 400 000 лв. Собствени проходи. Аз разбирам, че това е в резултат и на пандемията, но при положение, че в учебните заведение има доста пространства, които могат да бъдат използвани и да бъдат стимулирани ръководствата за това да придобиват някакви собствен приходи, мисля че това може да се подобри. Има, двата договора, показах ги и казах на комисиите двата договора, които са подписани с Министерството на науката и образованието мисля, че и там казахме го в комисиите, няма нужда да го повтарям. Накрая, завършвам, г-н Председател, извинявам се за времето. Завършвам с едно благодаря към кмета се обръщам за това, че не беше загърбен проекта спортна зала в СУ „Васил Левски“. Ние говорихме в началото още на мандата и се радвам, че Вие проявихте разбиране, защото в квартал „Дружба“ това е изключително важно, изключителен важен проект, който трябваше да бъде реализиран отдавна. Не може в най-големия квартал на града да има, да няма нито едно спортно съоръжение, децата да ги изхвърлим на улицата, улицата да ги грабне, да ги пратим къде ли не, а да няма място да отидат къде да спортуват. Това не заслужават нито родителите и гражданите на квартал „Дружба“, най-малко децата. В този спортен обект винаги, всеки един спортен клуб може да намери деца, в голямото училище Левски, които да може да организира в спортни прояви в зала. Благодаря ви.

 **Г-н Иво Пазарджиев:** Благодаря на г-н Ганчев. Реплика на проф. Белоев.

 **Проф. Христо Белоев /реплика/:** Уважаеми господин Кмет, Председател, уважаеми колеги, аз също искам да се присъединя към г-н Ганчев и да изкажа удовлетворението си от това, че бюджета в раздел Образование е завишен и е помислено по много неща. Към това, което г-н Ганчев каза за преходните остатъци на комисията по образование направихме доста сериозен дебат и препоръчахме на финансовия отдел да се направят определени препоръки до какъв процент от бюджета на училището може да има преходен остатък и всички останали средства да бъдат планирани за дейности, които ще подобрят условията в съответното училище. Така че може би от комисията по образование това излезе като предложение и трябва да го правим, за да се намалят тези преходни остатъци. Наистина тази сума 5 000 000 е нещо огромно и би трябвало да го управляваме по някакъв начин. Благодаря.

 **Г-н Иво Пазарджиев:** Благодаря на проф. Белоев. Следващият заявил изказване е Михаил Илиев. Заповядайте, проф. Илиев.

 **Проф. Михаил Илиев**: Господин Председател, уважаеми господин Кмете, уважаеми колеги, представители на медиите, уважаеми граждани, аз прегледах старателно бюджета има няколко неща, които искам да споделя и да направя някои предложения. Първо, по отношение на приоритети струва ми се, че в бюджета така е неглижиран един проблем, който е основен за града след въздуха, това е работата с младежта. Това е много сериозен проблем, който всяка година се задълбочава. Проблемът обезлюдява града, намаляват основно младите хора затова бих искал да видя по-сериозен ресурс отделен за политики за младежта. Закъсняваме с Общинския план за младежта, г-н Щерев каза, че на следващата сесия ще го гледаме. Виждам, че са дадени 20 000 лв., което за мене е много скромно, тъй като политиките за младежта виждам проблема в това привличане на млади хора, задържане на млади хора, което изисква една комплексна програма, която съчетава усилията на общината, на образователните институции, на бизнеса и на обществените сфери, тъй като проблема е много сериозен, ако продължаваме така след някоя друга градина града ще стане със затихващи функции. Това е едното, което правя предложение да се увеличат средствата за Общинския план за младежта като средствата минимум се удвоят за сметка н резерва, резерв 1 285 000 лв. са сравнително голям резерв. Второто нещо, което искам да обърна внимание това е, вече беше засегнато от колегата Ганчев и от проф. Белоев, това са преходните остатъци. Преходните остатъци в образованието, която сфера работя и аз наистина са много, но те за всички сфери са някъде 28 000 000, това значи, че не ги управляваме както трябва, това значи. И това, което направи проф. Белоев като предложение важи за всички сфери, вероятно има такива средства, които трябва да останат за изпълнение на проекти, но т не са толкова много. За да имаме 28 000 000 преходни остатъци това е голям ресурс, а ние непрекъснато твърдим, че нямаме средства. Тоест трябва да се мисли как ще се управляват средствата и това трябва да стане по инициатива на кметската администрация. Третото нещо, на което искам да обърна внимание това е, когато говорихме за увеличаване на възнагражденията тогава аз говорих, направиха ми забележка, че съм политиканствал, че това, че онова, виждам, че със 104 000 лв. увеличихме издръжката на общинския съвет. Това са приблизително 20%, което за мене не беше нужно поне в това време, но това го продължавам. И другото нещо, на което искам да обърна внимание това е управлението на проектите финансирани от фондовете на Европейския съюз и другите донорски програми. Тука имаме също сериозен проблем, ако ви направи впечатление около 103 000 000 са изпълнение на проекти, които са сключени преди 2019-2020 преди, от старата администрация. Това …

 **Г-н Иво Пазарджиев:** Проф. Илиев, времето изтече, ще помоля малко по-стегнато.

 **Проф. Михаил Илиев:** Да, завършвам само да кажа още нещо. Тревожното е, че закъсняваме с плана за интегрирано развитие на града, на общината, извинявайте. Обяви се обществена поръчка, прекратихме тази обществена поръчка, което значи, че ние ще закъснеем поне с една година, а това е много важно този план, както подчерта и г-н кмета. Този план ни дава възможност да участваме в другите програми, които предстоят за следващия програмен период. Почти, погледнах така в Интернет над 20 общини видях, че вече са направили тези планове, според мен ние до края на годината няма да можем да направим, тъй като ако възложим пак обществена поръчка, докато я задвижим тази обществена поръчка, докато се реализира този план за интегрирано развитие ще отиде минимум 6 месеца, което е много сериозен проблем и пропуск на кметската администрация. Това е, благодаря ви, че ме изслушахте.

 **Г-н Иво Пазарджиев:** Благодаря на проф. Илиев. Следващият заявил изказване е Росица Георгиева.

 **Г-жа Росица Георгиева:** Уважаеми господин Кмет, уважаеми господин Председател, колеги съветници, медии, в началото ще кажа, че образованието е тръгнало да се изказва, това е добре. Това, което искам да кажа, аз лично благодаря за увеличението на субсидията за групите по Религия и Русезнание от 18 на 20 хиляди. Благодаря, защото това е една политика на Община Русе от 2009 година, ние сме единствената община на територията на страната, която целево финансира обучението по тези два предмета. Русезнание е наша запазена марка и вие знаете, че русенския музей беше награден тази година за дейностите, които развива по отношение на патриотичното възпитание с учениците от 1 до 12 клас. За обучението по Религия няма какво да казвам вие знаете много добре, че ние сме водещи в страната с брой групи благодарение на общинското целево финансиране, така че, г-н Милков и на Вашата администрация благодаря сърдечно за това. Само искам да кажа, че инвестицията, която правите за децата е инвестиция вечна, както казва патриарх Данаил. Това, за което се обръщам тук с молба към вас е в бюджета на Община Русе за 2021 г. имаме предложение финансирането на културната институция Куклен театър да бъде увеличено с 6 800 и от 35 200 да стане 42 000, разликата да бъде от предвидения във функция 998 Резерв. Знам, че по време на бюджетът всички искаме от Вас, Вие няма как да отворите една кутия и да раздавате за всички, но смятам че дофинансирането на Кукленият театър е нещо много важно и значимо. Защо правя това предложение? Защото от екипът и ръководството на Куклен театър Русе тази година 2020, която отмина спечелиха Икар за Пинокио, това е огромно постижение. Няма да сравнявам Община Русе с нито една от общините, защото всяка една община е сама за себе си предвид приходите и разходите, които има. Аз знам, че това, което правите като финансиране и като трансфер на държавните институции е добрата воля на общинското управление. Моля ви за това увеличение, тъй като тази субсидия не е увеличавана от 2006 година. Знам, че вие правите всяка година по малко за тази институция, но само Пинокио струва на Куклен театър Русе 20 000 лв. Така че ви призовавам наистина да погледнем и да дадем възможното на тази културна институция, защото пак става въпрос за децата на Русе, за тази вечна инвестиция. Благодаря ви.

 **Г-н Иво Пазарджиев:** Благодаря на г-жа Георгиева. Сега, разбрахме се с кмета на няколко изказвания той да отговаря тъй като наистина нека, докато е по-актуално да се случва. Кметът на община Русе има думата, след него за процедура …

 **Г-н Пенчо Милков**: Уважаеми общински съветници, уважаеми г-н Ганчев, проф. Илиев и г-жо Георгиева, вземам отношение по направените от вас изказвания и предложения. Първо благодаря за справедливата оценка и за начина, по който изразихте отношението си, действително за обективното увеличение аз започнах и с това, че част от него е с държавно делегирани дейности, с което също трябва да се отбележи. По отношение на приоритетите не приемам, че неглижираме въпроса с демографския срив в общината и с отношението към младите хора. Само че решението на този въпрос е многокомпонентен, както и проблема е многокомпонентен и е свързан изобщо с чувството на родно място, за принадлежност към местна общност, защото Русе се е увеличавал, когато младите хора са живели в много по-трудни ситуации и са падали и бомби и пак се е увеличавал. И тук абсолютно сте прав, че има такъв проблем, по-скоро може би настойчивостта в начина, по който се разходват средствата и дали не се прави това формално. Другото, което е държа да отбележа на вас и на съветниците, че освен с тези 20 000 лева от Плана за младежта, който маркира няколко мероприятия в насоки с цели вие трябва да отчетете и дейността на Младежкия дом, работата ни с младежкия парламент. Аз тези деца вече персонално започвам да ги познавам непрекъснато работя с тях, общуване, говорене за Русе и за България. Също така Общинския детски център знаете там се развива също голяма деятелност. Противообществените прояви, комисията за борба с противообществените прояви също се финансира, защото има и девиация в поведението им Ако щете дори и финансирането, което ще предизвика сигурно изказване за така наречения скейтпарк и този разход доколко е необходим. Ами има толкова направени площадки за малките деца, които предвид липсата на сигурност винаги до едно малко дете на площадката стои майка или баба, или татко, или дядо, но няма за тези деца, които трябва да ги изведем от компютрите, трябва да ги съберем да общуват на едно място, така че и в тази насока го гледайте, пак като за младежта. Госпожо Георгиева, по отношение на кукления … не приемам увеличеното с 20 000 лв. на плана, но предложението за увеличени на бюджета на Кукления театър го приемам. Аз през миналата година много общувах също и с екипа на Кукления театър. Преди съм бил множество пъти зрител, продължих с изключително уважение към нещата, които правят, щото то не е само театър, това е културна институция, която прави и изложби и изобщо винаги в името им сега и с тази голяма награда зад тях стои Русе. И действително благодаря и за напомнянето от кога не е повишаван бюджета, защото аз ви казах, че дълго време непроменянето на приходи и разходи е една политическа лъжа, защото трябва да си достатъчно смел, за да увеличиш бюджета на Кукления театър трябва преди това да преглътнеш горчивата чаша да увеличиш други неща. Така, че благодаря.

 **Г-н Иво Пазарджиев:** Благодаря на г-н кмета. Само г-жа Стефанова нещо ще допълни. Господин Неделчев за процедура.

 **Г-жа Златомира Стефанова:** Уважаеми проф. Илиев, аз бих искала да отговоря на това, което Вие коментирахте относно интегрирания план. Първо да кажа, че след прекратяването на поръчката, което основно беше естествено и заради финансите аз бих искала да ви кажа, че искам да поздравя екипа, който работи в „Международно сътрудничество и проекти“, защото този екип направи всъщност първата част, за което можеше да платим една много голяма сума, а всъщност колегите го направиха отчета на ИПГРВ, което ще ви бъде представено на следващата сесия, това е едното. Предстои ни оценка, това трябва да бъде външно направено, това няма съмнение в това, нямаме право да го направим сами, но относно плана искаме да ви кажем, че ние не стоим в никакъв случай със скръстени ръце и отново колегите, които са в отдела са започнали да събират нужната информация, така че дали …, който и да спечели, каквото и да се случи от тук нататък ние вече сме пуснали анкетите, събираме всичката информация, която е нужда да предадем и ще ускорим този процес по най-бързия начин. Тоест не стоим и не чакаме обществената поръчка, това исках да ви кажа.

 **Г-н Иво Пазарджиев:** Благодаря на г-жа Стефанова. Реплика, заповядайте, проф. Илиев.

 **Проф. Михаил Илиев /реплика/**: Няма го г-н кметът, г-жа Заместник-кмет аз бих желал да видя Плана за младежта и тогава, ако се наредят всичките неща аз ще се изкажа по-старателно и по-компетентно, тъй като сега говоря малко наизуст, не съм виждал плана. Знам какъв е бюджета на Младежкия дом, знам какъв е бюджета на …, тия неща ги видях. Но аз искам това нещо да се изведе като приоритет на общината, политики за младежта. Това е след въздуха, това е най-важния приоритет за града. И тези политики са много, много широк обхват и изискват много други сериозни неща, които трябва да се правят, това веднъж. По отношение на плана за интегрирано развитие на общината аз също нямам нищо против, сигурно се работи, проблема е, че закъсняхме. Ние до края на годината община Русе трудно ще направи плана. Поне 20 общини погледнах градове направиха този план и те вече са готови да участват тук и там. Програми има десетки, стотици, ако влезете в сайта ще видите колко програми има. Проблемът е, че ние закъсняхме, спряхме обществената поръчка, вероятно сега ще я обявим наново, това не знам, но това ще коства във времето минимум, минимум 6-8 месеца, минимум, даже може и повече. Аз ще моля да не ми правите забележки, има тука председател. Благодаря.

 **Г-н Иво Пазарджиев:** Господин Неделчев за процедурно предложение. Проф. Илиев, докато г-н Неделчев отива към микрофона плана за младежта го има на сайта на общинския съвет, тъй като нормативен акт той трябва да престои повече от 1 месец и е включен в дневния ред за следващата сесия. Така, че може … Заповядайте, г-н Неделчев.

 **Г-н Александър Неделчев:** Благодаря, г-н Пазарджиев. Уважаем колеги, Европа е залята в момента от третата вълна на Ковид пандемията, процедурното ми предложени е да спазваме това, което беше възприето на предходната сесия на 1 час работа проветряван и почивка. Смятам, че е важно не само за нас самите, а и за работата на общинския съвет. Благодаря.

 **Г-н Иво Пазарджиев:** Благодаря на г-н Неделчев. Ще подложа на гласуване предложението му на всеки час да правим почивка, за по 10 минути ли, г-н Неделчев? (коментар от зала не се чува) Гласуваме процедурното предложение. Моля да изчакате секунда. Системата е активна, моля да гласувате.

**КВОРУМ – 45. С 45 гласа „за”, 0 „против” и 0 „въздържали се” се прие**

***Почивка 10 минути.***

 …

 **Г-н Енчо Енчев:** Благодаря на общинските съветници, с които мисля, че работихме прекрасно до този момент и обсъждайки всички параметри на бюджета. Благодаря за добрите думи на г-н Галин Ганчев. Мисля, че се получи за направление Образование един добър бюджет, г-н Ганчев, защото както вие казахте по този бюджет работиха професионалистите, които си разбират от работата, както и опитните наши служители от отдел „Образование, спорт и младежки дейности“ и техния принос също трябва да бъде признат, но на първо място г-жа Пенева и екипа на бюджетарите. Искам да направя кратко разяснение за този преходен остатък от близо 5 000 000 лева. Вие много добре знаете, че този остатък се формира от целеви средства, които никак не са малко, а реално свободните пари по бюджетите са 2 716 603 лв. Това са средствата в училищата, детските градини, центровете за подкрепа на личностното развитие, тоест на цялата структура, кажи-речи на половина. Всички останали пари са за ученическо хранене, останали преходни остатъци за училищни автобуси, преходни остатъци, те могат да се ползват по тези пера, по които са те заложени и осигурени на общината. Това, което каза г-н проф. Белоев за процент преходен остатък, който би следвало да остава. Остана тази година голям преходен остатък, заради пандемията, защото учебните заведения са държавно делегирана дейност, средствата нямаше как да бъдат върнати, но те са осигурени по бюджетите на учебните заведения и смея да твърдя, че никога по бюджетите на нашите русенски детски градини и училища не е имало осигурен на банковите сметки такъв финансов ресурс, какъвто имаме ние в момента. Заедно с г-жа Георгиева и социалните партньори председатели на синдикални организации в образованието бяхме поканени и присъствахме на Национално съвещание от министър Вълчев и там беше уточнен долу-горе този процент, който би следвало да е притегателна сила, до който трябва да се стремят училищата в една нормална обстановка пак казвам при 100% присъственост на учебните занятия. Този процент е 4%. Така че той е определен от Министерството на образованието и с г-жа Георгиева присъствахме на това национално съвещание. По отношение на това, което проф. Михаил Илиев каза аз мисля, че ние не неглижираме проблема с младежта, защото русенската община и всички ние заедно подкрепяме нашия градски Младежки дом и коренно подобряваме условията за работа и повишаваме различните групи за обгрижване на деца и възпитателни дейности и всякакви други за развитие на талантите. Също така Общинския детски център за изкуство и култура, Младежкия парламент, който е изключително активен и с който имаме ежемесечни срещи, местната комисия за борба с противообществените прояви и още няколко структури, г-н Григоров много добре ги знае. Всичко това нещо е важно в единодействието с децата, защото по-рано ние не предложихме този план за младежта, защото ами знаете ли кога националния план беше повдигнат на сайта, ами точно преди 3 дни. Ние искахме да изготвим нашия общински план за децата, след като ние съгласуваме и на базата на националния план. Но като видяхме, че националния план се забавя и беше реално вдигнат на сайта преди 3 дни ни в законоустановения срок представихме в общинския съвет и в момента на сайта на общинския съвет е нашия план за децата, за младежта, който ще бъде разгледан на следващата сесия. За г-жа Росица Георгиева с най-голямо удоволствие ние поддържаме и продължаваме да развивам всичко онова, което се прави в направление Религия и в направление Русезнание. Хората се възхищават на това, което правим и затова и увеличаваме средствата за Русезнание, там е много интересно. Колегите от Историческия музей правят също изнесени занятия, уроци и мисля, че там се случват много хубави неща. Така че и за в бъдеще ние ще развиваме тази дейност. Аз лично присъствах на конкурса на г-жа Детелина Хараланова, директорката на Кукления Театър и трябва да ви кажа, че там като представител на общината аз защитих позиция, че ние подкрепяме, ние поддържаме нейната кандидатура като директор на театъра аргументирано. Ние харесваме всичко онова, което прави и подкрепяме младежкия екип на театъра и неслучайно театъра тази година спечелиха мисля ИКАР, нали така? ИКАР за представление, което е невероятен успех. Точно за това като ресорен заместник-кмет аз също се радвам, че и г-н Милков подкрепи и моето желание също беше такова да можем допълнително да подкрепим Кукления театър. Благодаря ви.

 **Г-н Иво Пазарджиев:** Благодаря на … Реплика за г-жа Елка Симеонова, заповядайте.

 **Г-жа Елка Симеонова:** Уважаеми господин Председател, господин Кмет, колеги, вземам реплика, за да не дублирам изказване по проблем, който многократно беше повдигнат въпросните преходни остатъци. Сигурно ставаме досадни на залата, но очевидно образованието е с много голям дял в бюджета на общината и си струва да поговорим повече за това. Та, във връзка с преходните остатъци наистина голяма част от тях може би са натрупани от проекти и национални програми. Имам информация, че в края на календарната година са преведени пари на училищата, които е нямало как да бъдат разходвани в рамките на 2020 и са останали да се разходят в 2021-ва. Но съм също така убедена, че има училища, които натрупват остатъци от стандартите за делегирани от държавата дейности, което е неприемливо и в тази връзка правя предложение съвсем конкретно общината да направи анализ кои са тези училища, които по формула вземат пари, а не ги разходват и ги трупат като остатъци. Това е моето предложение. Тъй като, когато се прави формулата на общината да се има предвид кой как си харчи средствата и повече контрол в това отношение. Благодаря.

 **Г-н Иво Пазарджиев:** Благодаря на г-жа Симеонова. Сега, колеги, оказа се, че системата ни за гласуване за заявки има … Втора реплика, заповядайте г-н Ганчев, докато той идва до микрофона ще го кажа, в системата има проблем, че общо взето тези изказвания, които са били заявени след проверка на кворума се изтриват. Така че пак ще стартираме системата след малко в режим на изказване да си заявите изказванията и може би следващата проверка на кворума ще я направим ръчно, за да не се изтрият. Заповядайте, г-н Ганчев.

 **Г-н Галин Ганчев:** Не съм твърдял, г-н Енчев, не съм твърдял обратното. Вярно преходните остатъци аз съм съгласен може би и повече от половината от преходните остатъци са от проекти, останали средства от проекти. Но има и не малко средства, които са останали това, което каза Ели преди малко за училищата, че те трябва точно така се казва училищата, а не училищата действително трябва да се знаят. Да се знаят кои училища получават средства по формулата, а ги реализират като преходен остатък. Второ, един много сериозен проблем пропуснахме, държа да го кажа, защото ми беше кратко времето. Миналата година обърнах внимание на това, според становище на министерството на финансите не може повече от 82% от бюджетите, въпреки че учебните заведения са второстепенни разпоредители да бъдат изразходвани за трудови разходи, то е свързано и с преходните остатъци. В момента твърдя, нека да се направи все пак ревизия, да се види няма училище в Русе, което да е под 90% да има средства за трудови разходи, изяждат се средствата от издръжката, поради една основна причина недофинансиране на средствата, с които се увеличават фонда работна заплата и осигуровките при увеличенията, които предстоят всяка година и сега мина 17%. По този начин ще дойде един момент, в който учебните заведения, ако не се актуализира и ако не се увеличава издръжката ще трябва общината да дофинансира учебните заведения, за да се покриват тези разходи, които са необходими за издръжката, пък и капиталовите разходи в училищата. Благодаря ви.

 **Г-н Иво Пазарджиев:** Благодаря на г-н Ганчев. Сега ще помоля да стартираме системата в режим на изказвания и колегите отново да заявят своите изказвания. Можете да го направите вече. Ще изчакам още малко за други заявки за изказвания, виждам, че вече … д-р Кристиян Иванов последно. Виждам, че няма нови заявки за изказвания. Започваме по реда на постъпването им, д-р Теодора Константинова, заповядайте.

 **Д-р Теодора Константинова**: Благодаря, г-н Председател. Господин Кмет, уважаеми колеги общински съветници, като председател на групата общински съветници от Демократична България ще изразя нашата позиция по отношение предложения бюджет на Община Русе за 2021 г. Завишаването на финансовата рамка на бюджета дава възможност за реализация на поставените цели, приоритети и тяхното финансиране, включително обучението по роботика и кодиране за децата от 3 клас, предложение на групата на Демократична България, в частност от г-н Кунчев. Изграждането на нов скейт парк или площадка зависи как ще изглежда е един от приоритети ни в предизборната кампания през 2019 година. Разширява не обхвата на електронните услуги, за което голям принос в помощ на сегашната и предходна администрация има доц. Иван Станев общински съветник от Демократи за силна България в предходния общински съвет. Това са важни точки от дневния ред и на хората от различни възрасти в общината. Перото за програма Асистирана репродукция е с завишение от 5 000 лв. е положителен знак към нуждаещите се за подпомагане на преодоляване на репродуктивните им проблеми. Средствата за капиталовите разходи са увеличени с почти 50%, което ще доведе до положителни резултати в дейността на сектора. Много граждани са се обръщали към нас с позитивна нагласа по отношение на добрата работа, бърза реакция и ефективност в дейността на ОП „Комунални дейности“. Прави впечатление също така, че са предвидени в бюджета средства необходими за дейността на обществен посредник, идея, която винаги сме подкрепяли преди, така и сега. Изключително добра социална насоченост, това е ясно видимо в бюджета, включително подкрепа при раждане на второ дете и близнаци, увеличаване броя на деца, които не заплащат такси в детски градини и редица други, също така доставка на редица социални услуги. Грижата за паметниците на архитектурата е също ясно видима, като в един частен случай …, от името на група, отправям пожелание в никакъв случай да не се повтаря това, което миналата година беше се случило и да се прехвърлят средства от реставрация и консервация на такива паметници на културата като къщата на Стефан Симеонов. Разбира се винаги може да се иска още, да се критикува и отрича, но в създалата се тежка здравна и икономическа ситуация трябва да реагираме с пълното съзнание за отговорност към обществото. Това изисква също сериозен контрол върху разходване на средствата, прозрачност в обществените поръчки, за да не бъдем повече свидетели на прекратяването им, поради съмнения за правилата на тяхното провеждане. Ще подкрепим бюджета и бихме го подкрепили независимо кой е кмет. След това изявление са възможно много спекулации, но ние сме в общинския съвет, за да работим в интерес на Русе и гражданите на общината, а не в личен и тясно партиен интерес.

 **Г-н Иво Пазарджиев:** Благодаря на д-р Константинова. Следващият заявил изказване е Александър Неделчев.

 **Г-н Александър Неделчев:** Уважаеми колеги, уважаеми господин Кмете, представям пред вас позицията на нашата група по предложения бюджет. В началото искам да отбележа, че има 4 утежняващи фактора при сглобяването на бюджета за 2021 г., които не ги е имало преди. Първо това е пандемията с всички нейни икономически последствия. На второ място това са липсващите все още евро програми. Знаете, че не е старитал още новия програмен период, респективно няма свежи приходи на средства по проекти. На трето място това са наложените на община Русе финансови корекции за над 6 400 000 лв. за изпълнение на проекти в предходните години. И на четвърто място това е стартирането и изплащането на кредита, който беше теглен в предишния мандат от 10 000 000 лв. за ремонт на улици и тротоари. Четири фактора, които са обективни и които трябва да имаме предвид, когато обсъждаме бюджета. Можем според нас бюджета да го определим с една дума като бюджет на перспективата и ще кажа защо. На първо място естествено, защото в него са заделени средства и ще бъде разработен План за интегрирано развитие през следващия планов период 2021-2027 г., нещо изключително важно. На второ място бюджетът предвижда сериозни средства, осигуряващи перспектива пред най-важната съставка на нашата общината нейните граждани. Например, увеличението на средствата за екология с 235 000 лв. за мероприятия и 98 500 лв. за станция за мониторинг на въздуха или както беше споменато ин витро Асистираната репродукция. И забележете за първи път от началото на демографската, острата демографска криза в България и в частност и в Русе се заделя за първи път сума от общината в размер 163 500лв. за подпомагане на родителството. Това са само част от стъпките в това направление грижа за гражданите. На трето място с планираните в Инвестиционната програма средства за закупуване на техника, както за общинските предприятия, така и малките населени места. На тях им се дава възможност за нова перспектива към решаването на проблемите в комуналната сфера. Нова техника ще получат Басарбово, Мартен, Просена, Семерджиево, Хотанца, Сандрово, Тетово и Бъзън. В тази посока е и новообразуваният Фонд „Граждански инициативи“, който през тази година ще стартира. При всички тези неща като фактори утежняващи обща рамка на Бюджет 2021 с около 30 млн. лв. повече спрямо преходната 2020 г. и достига 160 млн. лв. Осигурени са значителни средства в две много важни направления – обществен ред и сигурност на гражданите и се предвижда създаването на Общинска полиция и за електронно управление като са предвидени 585 000 лв. за капиталови и текущи разходи за електронното управление. В областта на социалната политика дейностите са много, но аз искам специално да отбележа един такъв детайл проектирането на два нови корпуса за потребители в Дом за пълнолетни лица с деменция. Понеже познавам проблема още, докато аз бях в администрацията, през годините е изключително остър мисля, че най-после се прави сериозна стъпка в това направление. Специално внимание Бюджет 2021 отделя и за най-малките граждани на общината. Ремонтите и подобряването енергийната ефективност в детски градини и ясли, обновяване на редица площадки детски, скейт-площадка, ремонти на спортни салони и изграждане, за това са отделени значителни средства. Ще си позволя още няколко числа за социални услуги от 880 000 2020-та г. планирани 1 100 000, сега са заложени 1 190 000. За благоустрояване забележете от 1 887 000 сега са планирани 3 183 000. Генерален план за организация на движението ще бъде разработен планирани 60 000 лв. за целта. Знаете от колко години е хаоса на движението в община Русе, колко стъпки се правеха и от предходната администрация на парче. Обръщаха се посоки на улици, някакви ей такива частични решения, неаргументирани по никакъв начин, най-после трябва да вкараме ред в организация на движението и аз адмирирам, че такъв план ще бъде изготвен. Подготовката за създаване на Общинска полиция също е нещо изключително важно. Отварям една скоба за мен това е държавно делегирана дейност и общинските полиции трябва да се създават и със средства от държавата. Тъй като щата на ОД на МВР, ако погледнете 750 човека не знам с какво се занимават, но тези, които имат охранителни функции и опазване на обществения ред не е зле да бъдат към общината и малко да активизират своята дейност. Непълните и слети паралелки проблем, който всички трябва да решаваме с 20 000 лв. е увеличен бюджета. Няма да говоря за планът за интегрирано развитие и за програмата за временна заетост, където от 13 650 лв. средствата за увеличени на 47 890 лв. Дори за Приюта за кучета са осигурени 11 000 лв. повече, което е около 8% ръст. В приходната част, завършвам на бюджета липсва прекомерното презастраховане, на което бяхме свидетели в предходните години. Заложените буфери са минимални, нищо не е оставено за допълнително разпределяне, с което Общинският съвет да се запознава постфактум, както някои от колегите, които са били предходни мандати много добре си спомнят. Няма „мазнинки“ за раздаване от кабината на кметския автомобил. Това са част от аргументите, които ни позволяват да определим бюджета на Община Русе като бюджет на перспективата и развитието. Групата на нашата коалиция ще го подкрепи. Пожелаваме на господин кмета Пенчо Милков и на неговия екип здраве, за да го реализират в пълна степен. Не е лека задача, но когато обичаме Русе и русенци можем да се справим.

 **Г-н Иво Пазарджиев:** Благодаря на г-н Неделчев. Реплика за г-н Бедрос Пехливанян.

 **Г-н Бедрос Пехливанян /реплика/:** Благодаря, господин Председател. Господин Кмет, господин Неделчев, само ще направя една много кратка реплика, после в изказването си ще бъда малко по-конкретен. Моля ви не манипулирайте русенци със следните две затруднения, които Вие казахте, че ги има в този бюджет. Първо липсващи програми, това не е вярно, това въобще не е вярно. Давам ви пример за Стара Загора и за Бургас, аз съм се концентрирал там, там имат проекти, които са по туристически атракции за близо 9 милиона в едната община, в другата е за 7,5 милиона. Така, още по отношение на Младежки център … (коментар от зала не се чува) Момент, аз не Ви прекъсвах нали, г-н Неделчев? Така, следващият абсолютно според нас подвеждащ в момента за всички русенци е това, че финансовите корекции, които на всеки един проект ги има са били пречка. Отново Бургас и отново Стара Загора, за година над между 11 и между 20 съответните общини такива корекции, корекции. Така че това как може някои общини да не ги събаря, да ги предвиждат, а при нас да бъде това нещо проблем. Така че много ви моля да бъдем точни.

 **Г-н Иво Пазарджиев:** Дуплика за г-н Неделчев. Важно е да се заявяват и дупликите през системата, за да може да ви стартират после време.

 **Г-н Александър Неделчев /дуплика/:** Уважаеми господин Пехливанян, факт е, че програмния период не е стартирал за новия 2021-2027 година. Факт е, че ги няма на национално ниво още разработени програмите, по които да се кандидатства. Нима трябва да се спори по въпроса? Ами, Европейския съвет не ги е приел. Еми, справете се малко и моля, г-н Председател, от място, ако водим диалог … (коментар от зала не се чува) Какво е? Какво е? Значи, аз прекъсвам Бедрос, а тука постоянно …

 **Г-н Иво Пазарджиев:** Колеги, моля да не влизате в режим на …

 **Г-н Александър Неделчев /дуплика/:** … ще се надвикваме.

 **Г-н Иво Пазарджиев:** … на диалог.

 **Г-н Александър Неделчев /дуплика/:** Какво е?

 **Г-н Иво Пазарджиев**: Господин Неделчев, продължете дупликата ви.

 **Г-н Александър Неделчев /дуплика/:** Колкото до … никаква манипулация няма, просто констатация. Колкото до финансовите корекции, ами на вас ви ги налагаха не в 5%, какъвто е традиционния бих казал размер за съжаление, 25% максималните корекции. Само по проекта за Реконструкция, рехабилитация на пешеходната среда и зоните за отдих имате 25% върху договорите за СМР, да ви обяснявам ли защо са ви наложени? Искате ли подробно, кой, какво е направил, кой, какво е прибрал, за да се наложи тази санкция? Искате ли да влезем в един такъв диалог?

 **Г-н Иво Пазарджиев:** Господин Неделчев, изтече времето.

 **Г-н Александър Неделчев /дуплика/:** 1 635 000 лв. от джоба на русенци, вместо да влязат в общината сега ние ще ги дадем от данъците на хората, заради някой, който си е гледа интереса.

 **Г-н Иво Пазарджиев:** Благодаря на г-н Неделчев. (коментар от зала не се чува) Реплика на дупликата искате да направите, така ли? (коментар от зала не се чува) Ами, като не сте заявил вече дупликата свърши. Госпожа Златомира Стефанова от името на администрацията. Проф. Илиев, докато се изказва изказващия се Неделчев в случая тогава е трябвало да си заявите реплика, както го направи г-н Пехливанян.

 **Г-жа Златомира Стефанова:** Господин Бедрос Пехливанян, с цялото ми уважение към всички искам нещо да кажа. Значи, изказвайки се по този начин по принцип и общинските съветници, когато има такива обвинения, че общината не кандидатства по проекти това е така. Господин Неделчев е прав, че програмата ще бъде отворена, не се знае дали ще стане до края на тая година, дали ще бъде в началото на другата година, все още се коментира. Но, всички възможни варианти, които са отворени или някъде са останали средства, както виждате общината кандидатства. Относно туристическите атракции би следвало да знаете, че това първото нещо, което съм се заинтересувала аз като човек, който години наред работя в туризма и който беше член на Съвета по туризъм към общината. И мога да ви кажа, че когато се отвори системата и схемата за развитие на туристическите атракции, щото това цитирате, ще ви кажа това беше по програмата „Региони в растеж“ април 2018 година, април 2018-та. Община Русе за година и 8 месеца не намери начин да кандидатства за туристически атракции, въпреки че многократно бизнеса беше поставял тези въпроси. Да, хубаво има инфраструктура, да това е важном, туризма се прави с инфраструктура и атракции. Това са двете неща между които не може да се избяга. Но, когато дойдохме, нали когато застъпи администрацията предишния екип, който беше въобще не ни представи тази схема и вариант за кандидатстване, когато се смени екипа, който знаете, че много рязко се смени, тогава ние започнахме да виждаме, че тази схема е възможна все още. И познайте, нямаше пари повече от тия 98 000 000, така че не е било наше нежелание да кандидатстваме.

 **Г-н Иво Пазарджиев:** Реплика за проф. Илиев и втора реплика за Бедрос Пехливанян.

 **Проф. Михаил Илиев /реплика/:** Уважаеми колеги, много съм чувствителен, когато стане въпрос за проекти. Отворих тука сайта на Европейския съюз, в момента действат 146 покани. 146 отворени покани. Аз не знам по колко сме кандидатствали, вероятно сме кандидатствали. И още нещо искам да кажа, че сдружението на общините декларира преди края на годината, че до сега са наложени 138 000 000 санкции на проекти на общините, това го каза секретаря на общината, на сдружението. Тоест това нещо вероятно е масово разпространено и дайте да престанем да говорим за това колко са санкциите, защото тогава ще откажем хората съвсем да правят проекти. Защото всеки проект е угрозен от угрозата на санкция, но когато виждаш, че нещо влиза и влизат доста средства тогава няма лошо да се направят о някакви санкции, но влизат … Значи, санкциите ги смятах някъде към 6 милиона и нещо, доколкото знам проектите за 180 милиона. Тоест това е по-малко от 5% , колеги, средно. Така че много моля да се има предвид тия неща. Дай Боже да има проекти. Дай Боже, колкото се може повече, защото инфраструктурата без тези проекти сме загубени. Благодаря.

 **Г-н Иво Пазарджиев:** Господин Пехливанян за втора реплика.

 **Г-н Бедрос Пехливанян /реплика/:** Благодаря, господин Председател. Господин Неделчев, така в живота съм срещал така определени затруднения, когато трябва да обясниш на някого нещо. Да, не е свършила …

 **Г-н Иво Пазарджиев:** Господин Пехливанян, направете на г-жа Стефанова реплика.

 **Г-н Бедрос Пехливанян /реплика/:** Добре. Значи, въпросът е г-жо Стефанова, после ще минем и нататък. Госпожо Стефанова, при положение, че имаме инвестиционна програма, която е в различни проекти, в различни програми и въпроса ми е всъщност, това щях да го задам на моето изказване колко процента, колко от тази инвестиционна програма е изпълнена като проценти? И пак ви цитирам община Стара Загора и община Бургас мога да ви ги предложа, ей тука са на около 2 метра проекти, които не знам поради каква вина, поради предишна, тази администрация и т.н., но са от периода 2020 г. Това са проекти от програми, които са отворени тогава и ние не сме се възползвали от тях, това искам да кажа. Благодаря ви.

 **Г-н Иво Пазарджиев:** Благодаря на г-н Пехливанян. Кметът на община Русе има думата. Заповядайте, г-н Кмет.

 **Г-н Пенчо Милков:** Уважаеми общински съветници, уважаема д-р Константинова, уважаеми г-н Неделчев, г-н Пехливанян вземам думата по повод направените изказвания. Първо, по отношение думите на д-р Константинова благодаря за оценката за бюджета, за реалната оценка за ситуацията в общината и в страната. Само две думи по отношение на независимо кой е кмет. На демократите прилича да не персонифицират категорийно обществото. Кой е кмет,? Мъж, юрист, социалист, кой е кмет? Моля ви всички от първия момент, в който застанах пред хората обществените реалности изискват определени личности, които да поведат хората в дадения момент. В този момент аз съм счел, че с моите мотивация и качества съм застанал пред вас. Аз възприемам трудността да приемеш предложени на социалист, ако примерно сме демократи, а щото социалистите примерно не са демократи, не искам да Ви обидя, прегръщам ви, казвам ви го по отношение на независимо кой е кмет реагирах в изказването си. Към всеки един от вас, нека от тук насетне раните на миналото да можем да ги излекуваме, да продължим по друг начин. Пак казвам с най, най-добро чувство го казах като много по-млад човек и с по-малко политически опит. Така съм застанал, така съм си мислил, че ме оценят по повод на мотивацията или личните качества, не по повод на някаква групова принадлежност. По отношение на г-н Неделчев, съгласен съм с предизвикателствата и по отношение на съветниците проф. Илиев и г-н Бедрос Пехливанян искам да кажа няколко неща. По становище изложено от Националното сдружение на общините в Република България Община Русе е една от общините с най-висок процент наложени корекции, не е някаква наша приумица. Нека, обаче се спрем върху причините за налагане на финансовите корекции. Ограничаващи методики за оценка, незаконосъобразно изключване на участници от процедурата, в крайна сметка изредените причини за русенските финансови корекции водят до един извод предопределяне на изпълнителите, предопределяне на получателите на публичните средства нещо, което колкото и да ви е неприятно е публична тайна в продължение на предходните години и го знаете много добре, защото е обществена тайна. Подвиквания от залата принципно не отговарям, но ще ви кажа едно, в първия момент, в който в мен е възникнало съмнение аз не съм възложител на обществените поръчки процедурата, която е предизвикала съмнение въпреки обективните данни, че в нея няма, четейки аз като човек, няма незаконосъобразност, защото при 5 подадени оферти и петте съдържат така обществено достигналите известност тези съоръжения, тези механизми ги имаха и петте предложени оферти съм казал да се прекрати. Затова искам да ви кажа съвършено различен е начина, по който възприемам процесите. Тук извиках всички строители и им казах просто да участват, не прави процедурите против никого и за някого. Строителите, които заварих продължават да получават по договорите плащания от нас, на никого не съм спънал работата независимо как са избрани. Гордея се с това, че разбих мантрата как ще ни се спре финансирането по оставащите европейски проекти с активна работа и с министрите, бил съм и в управляващите органи, за да може Русе да получи това, което е било договорено, да не е провалят по политически причини плащания. Това исках да изтъкна като успех за нас, защото безспорно всички наблюдаваха при политическата промяна правителство от една политическа сила, кмет от друга, сега какво жестоко нещо ще се случи, ами нищо, завършваме започнатите проекти. Прав сте, проф. Илиев, че има възможности за кандидатстване директно в Европейската комисия, проведохме такива разговори с експерти, кандидатствали сме по такива схеми. Така че и вие знаете много добре, че не са открити още оперативните програми, не е приета още европейска рамка, не са определени наредбите по какви критерии ще участваме. Мотивирани сме, подготвени сме, иска ми се да работим заедно и с представителите на държавата, защото обективно до изборите, не знам след тях управлението е от политическа сила на държавата, която примерно в Русе вие казвате, че сте опозиция, в Народното събрание сте управляващи. И когато ми говорите за Бургас ще ви кажа, че Бургас е малко по-голям град от Русе вече, незнайно защо и как, но този град при образователната инфраструктура, когато кандидатствахме за проекти Русе кандидатства с 5 прекрасни проекта, одобрени са два на косъм, защото косъма го виждах и го държах, а Бургас са му одобрени 11. И като говорите за Бургас ми кажете Вие като управляваща партия честно Ви го казвам без да се заяждам по отношение на тези 5 проекта при положение, че на Бургас са одобрени 11 и нашия единия беше за разпадащ се салон на училище „Иван Вазов“ и не е одобрен, какво да ви кажа, съвсем добронамерено ви говоря. Но когато станахме с Вас общински съветници ние слушахме от младия кмет тогава Пламен Стоилов да говори за дупка в бюджета, дупка от 2 милиона, което представляваха плащания по сключени преди това договори. Как да не продължиш? Все едно аз сега за всичките милиони, за които ми говорите да кажа, че са дупка, не, не са. Или невъзможността да балансираме първата година бюджета с 4 милиона и половина нарекох ли го дупка? Не, трудност е. За това каза съветникът Неделчев, че има обективни фактори. Изплащането повече от милион на кредит, 10 000 000 вкарани миналия мандат, факт ли е? Факт е. Както г-жа Николова като изтегли 7 милиона и половина и ги плати следващата администрация Божидар Йотов, сега има изтеглен кредит от 10 милиона, ние започнахме да го плащаме, това е факт. И не трябва да се обиждаме, когато фактите говорят.

 **Г-н Иво Пазарджиев:** Благодаря на г-н кмета. Реплика за д-р Константинова.

 **Д-р Теодора Константинова /реплика/:** Уважаеми господин Кмет, не мога да остана безмълвна след Вашата добронамерена забележка към мен. Приемам го като политическа мнителност, точно подчертаването на това независимо кой е кмет говори и доказва това, че сме демократи. А това сме доказали като общност, а аз и персонално в годините назад. Раните ми не кървят, зараснали са нищо, че белези остават.

 **Г-н Иво Пазарджиев:** Благодаря на д-р Константинова. Следващият заявил изказване Диана Ласонина, заповядайте.

 **Г-жа Диана Ласонина:** Обнадеждността, че градът вече се управлява по друг начин, с други приоритети от досегашните бюджети, проличава във вложението в семейството, в децата, в хората в неравностойно положение. То вече е водещо и застъпено в социалната политика в рамката проектобюджет за 2021 г. Това си проличава със следните акценти: за подпомагане на родителството - при раждане на 2ро дете със 150 лв., близнаци с 400лв.; с увеличение за средствата за ин витро процедури с 10 % вече са 55 000 лв. за тази година; с осигуряването на възможност всички русенски деца от 3-ти клас да изучават роботика и кодиране; с увеличаване на броя на децата, за които родителите вече няма да плащат такси в детски градини и ясли, а именно: деца с 1 родител, децата, чиито родители са редовна форма на обучение, деца с родители с намалена трудоспособност, деца, чиито родители са на месечно социално подпомагане и за второ дете, когато двете деца от едно посещават детска градина или ясла. Наблегнато е на ремонтите и подобряване на енергийната ефективност в детските градини и ясли. Ремонт на спортни салони в училищата. Проектиране на 2 нови корпуса в Дом за потребители за пълнолетни лица с деменция. Има ръст на потребителите за "Топъл обяд", също и за асистентската подкрепа. Смятам, че всички тези действия показват, че вече сме поели в една нова рамка и следваме едни нови идеали, за семейството, за семейните ценности. Благодаря ви.

 **Г-н Иво Пазарджиев:** Следващият заявил изказване е Асен Даскалов. Колеги, моля за тишина.

 **Г-н Асен Даскалов**: Уважаеми господин председател, уважаеми господин Кмет на Община Русе, уважаеми колеги общински съветници, считам, че бюджет 2021 г. на Община Русе отговаря на вижданията на по-голяма част от съветниците. Наблюдаваме близо 20% увеличение спрямо първоначалния бюджет за 2020 година, но предимно от държавно делегирани дейности. На всички е ясно, че средствата са ограничени. Бюджет 2021 г. има залегнали много от идеите в програмата на Патриотите – ВМРО от последните местни избори. На първо място ще отбележа помощ за новородени деца в размер на 163 500 лв. Новоприетите правни норми в Наредба 21 на Общински съвет – Русе, уреждащи тази помощ са взаимствани изцяло от депозираната през миналата година Патриотите – ВМРО програма за образованата раждаемост като аз участвах и в работната група изготвила промените. На второ място ще отбележа създаването на общинска полиция. Това е предлагано няколкократно в предходния общински съвет от представители на ВМРО на всяка бюджетна сесия, но за съжаление е нямало воля за приемане на такова решение. На трето място намаляване такси за детски градини, приемаме го като първа стъпка към премахването им. Ще отбележа и закупуване на техника за извършване на дейности по озеленяване и ремонт на пътна мрежа и общински сгради от възраждащото се ОП „Паркстрой“ и от ОП „Комунални дейности“. Изключително сме доволни, че са предвидени средства за изработване на проект за основен ремонт и отводняване на бул. ‚Придунавски“ и участъка пред блок Москва, за което отправихме питане в предходна сесия. За съжаление това ще бъде ремонт след ремонта, тъй като предходната администрация са приели обекта без да обърнат внимание на качеството на извършените ремонтни дейности. Но аз имам и следните забележки към общинска администрация, в две от общинските звена виждам известни проблеми. Първото е СЗ КООРС на всички е ясно, че те нямат реални правомощия и категорично считам, че следва да има някакво преструктуриране, което ще доведе до намаляване на разходите. За 2020 г. са предвидени приходи 85 000 лв. същия размер е за 2021-ва, разходите от 1 507 000 за 2020 сега има 1 600 000 лв., което е вероятно от увеличението на трудовите възнаграждения. Другото общинско звено …

 **Г-н Иво Пазарджиев:** Господин Даскалов, от името на група добавяме ли?

 **Г-н Асен Даскалов:** Не, довършвам. Другото общинско звено е ОП „Обреден дом“. Преди година поискахме да бъде сменен управителя, има нов управител от 6-7 месеца лично се уверих, че има подобряване на визията на гробищните паркове, но е необходимо да бъдат увеличени и приходите, тъй като има значителна разлика между приходи и разходи и през миналата година, и през настоящата. Благодаря.

 **Г-н Иво Пазарджиев:** Благодаря на Асен Даскалов. Следващият заявил … Господин кметът първо. Заповядайте, г-н Кмете.

 **Г-н Пенчо Милков:** Уважаеми колеги, вземам думата, г-н Даскалов е председател на група и затова след него вземам думата, за да кажа няколко думи и ще помоля от името на администрацията също няколко важни пояснения да дадат и ръководителите на звено КООРС и на Обредния дом, които съм помолил да присъстват заедно с всички други ръководители на звена. Много, много, много важни неща в платформите на основните кандидати за кмет, всичките платформи са ми разпечатани и са ми в бюрото и в платформите на политическите сили, когато съм се кандидатирал и виждайки формата на общински съвет съм търсил възможност в дейностите, които ни предстоят да търся неща, които и вие сте казали, че са важни за нас и смея да напомня, че на основния ни политически дебат по БТВ аз попитах изрично и другите участници те за ли са усилване на общинските предприятия и щастлив бях, когато казаха да, защото това е основно. Вярвах, че ще намали разходите на общината, ще ги направи по-видими. И сега, по отношение на КООРС, г-н Даскалов, трябва да се знае, че КООРС има три вида служители, той ще го обясни и ръководителя. Освен малката администрация, те имат контрольори, това са хората, които виждаме по улицата и които за жалост нямат тези правомощия, които имат полицейските инспектори, те няма право на много неща, затова хората често пъти не се държат достатъчно уважително, не спазват техните съвети, разпореждания. Но имаме в КООРС и страшно много служители, които са охранители и смея да кажа, че ако тази дейност … това е една от добрите неща в предходната администрация, че тази дейност не е дадена на частни фирми. Апетитите са много, предложения се правят предполагам и тогава, и на мен се направиха. Тези всичките обекти да се дадат на най-големите специалисти от охранителните фирми, които ги пазят. И аз смятам, че това са важни за на места, които охраняват хора, които получават минимално възнаграждение още повече пък административните сгради до голяма степен тези служители изпълняват и информация, и свързаност с гражданите, които влизат в отдел Култура, в Младежкия дом, в основната сграда на общината, на Котовск. Няма да ви казвам какво правят в много специализираните ни места, най-малкото освен, че пазят вършат и много друга дейност, така че съхраняват срещу минимално възнаграждение. Сигурността, както казах не е материално благо, но сигурността ние я повишаваме. В „Комунални дейности“ сме създали звено за видеонаблюдение 24 часа, сме събрали всички видеосигнали на едно място и тази система ще се разширява и ще искам ръководителя да ви каже също подробности. По отношение на Обредния дом действително Обредния дом е общинско предприятие, което формира приходи значителни на фона на КООРС примерно – 800 000, но това не е търговско дружество, както Общински пазари. И в законът е описано, че с общинските предприятия ние извършваме определени комунални услуги и дейности. Не е целта да се реализира печалба. Искам да ви кажа, че пред ръководителя новия на Обредния дом съм поставил задачата парковете, гробищните паркове да станат паркове. Като съм казал на ръководителите на Комунални дейности и на Паркстрой да си помагат заедно с Обредния дом като братя и сестри, това са ми били думите. Не е важно за всеки багер, който да отиде в гробищата кмета да резолира и те работят съвместно. И тук в нейната работа ще чуете неща, които се предвиждат и а пръскане срещу високите треви пътеките, за да може хората … ние погребвахме мъртвите си в саваната, извинявайте, в саваната тревата около разкопаните места беше над човешки бой, това нещо съм им казал да се поправи. Да се вдигнат короните на дърветата нависоко и парка действително да се възстанови осветлението, където има и те ще ви кажат още повече подробности. Заповядайте, г-н Ненов.

 **Г-н Иво Пазарджиев:** Благодаря на кмета. Господин Светльо Ненов.

 **Г-н Светлозар Ненов**: Уважаеми господин Кмет, уважаеми госпожи и господа общински съветници, уважаеми господин Даскалов, кмета каза основните неща, аз искам само да ви съобщя някои числа. 110 е щата на специализираното звено, вярно много е, но основната дейност я вършат 88 души. Това са охранителите които работят по Закона за частната охранителна дейност. Подчертавам звеното има лице за самоохрана, самоохрана на имущество собственост на юридическо лице по чл. 5, ал. 1 от Закона за частната охранителна дейност. Тези 88 служители охраняват 28 обекта на територията на общината, като в тях са различни обекти включени, те са преценени по преценка ръководството на общината. В тези обекти влизат и 15-те кметства, там имаме по 1 служител, в другите обекти имаме … някои обекти са с по 1 служител за охрана, другите са с по 5, други с по 8, зависи от степента на сложност на охранявания обект. Всички знаете тука къде има наши служители, това са всички административни сгради, тука. На „Цариброд“, на „Черно море“, музея, малката община, Младежкия дом, Доходното здание. Общо всичките обекти са 28. Бройката колко да бъдат те е строго определена, има нормативни изисквания и инструкции. Примерно за 1 пост, който трябва да работи в режим 24/7 на денонощен режим трябват 5 души, не може с по-малко, това е нормативната уредба. И кметът ви каза, че това, ако се възложи на външна фирма, както е било преди 2006 година цената ще бъде 25 до 30 процента по-скъпа, няма да е милион и половина, а ще е примерно още 300-400 хиляди отгоре, тъй като това е печалбата на частника, а ние работим без печалба. Начинът за намаляване на тази администрация е, когато общината реши в лицето на ръководството да сменим някой обект от охраната, както е станало примерно преди 9 години ръководството тогавашното на общината е решило да се свалят охранителите от училищата, тогава 18 души са били съкратени. Засега на този етап няма необходимост от кардинални промени на щата, има тук-таме някои 1-2 поста, за които мислим с ръководството от нещата да се оптимизират, но там зависи нещата по друг начин стоят с финансиране, да може да се дооборудват допълнителни, технически и така насетне. Това е, ако имате допълнителни въпроси съм готов да отговоря.

 **Г-н Иво Пазарджиев:** Благодаря на г-н Ненов. От името на администрацията директора на ОП „Обреден дом“.

 **Г-жа Антоанета Русева:** Уважаеми дами и господа …

 **Г-н Иво Пазарджиев:** Моля, да смъкнете микрофона малко надолу да ви записва добре.

 **Г-жа Антоанета Русева:** Така, добре ли е? Както каза г-н Милков основната функция на общинските предприятия известно е на всички от вас е социална. Ние не сме търговско дружество, но въпреки това през изминалата година реално приходите на предприятието са 917 или … секунда само, 917 874 лв. при усвоена субсидия 919 223 лв. Не знам къде видяхте голямата разлика между едното и другото. През следващата година има увеличаване на бюджета тъй като е променена структурата считано от 1 януари. Увеличени са служителите с 5 на брой, това са предимно общите работници, които ще бъдат заети с почистването и поддръжката на гробищните паркове, на алеите и на всички тези … Благодарение на колегите от „Комунални дейности“ и „Паркстрой“ нещата напредват макар и бавно. Оказва се, че техниката, която заварих е меко казано окаяно състояние. Само през изминалата година за хидромека, единствения хидромек, който имаме, имаме 6 460 лв. разходи, като няма …, текущата поддръжка всъщност е пропусната, няма смяна на масла, нямаше гуми, нямаше, беше пред разпад наистина. Така че, ако искаме все пак да работим ние наистина трябва да вложим някакви средства и да можем да ги приложим на практика. Предвижда се сега през следващия месец да се закупят препарати за пръскането, защото всички сте виждали каква трева има. Ще се закупят пръскачки, съответно трябва да се обучат служителите да работят с тях, за да може всичко това да бъде избегнато. Усложнява се ситуацията от факта, че няма нови гробни места, поради тази причина е заложено и поставяема коломбарийна стена на гробищен парк „Басарбово“, която стена най-вероятно със собствени сили ще монтираме и с помощта на общината. Налага се отварянето за повторни погребения на гробове, тъй като няма както вече казах гробни места, това вече не позволява да се работи с техника, изисква изцяло ръчен труд. Там има специфика не бих искала да влизам в нея сега, няма да бъде приятно. Освен това режима на работа при нас е реално 24/7. Вярно е, че администрацията и гробарите работят от 8 до 5 всеки ден независимо дали е празник, делник, работен, какъв е деня. Но в същото време ние имаме договор с полицията, който договор покрива всички катастрофи, всички починали бездомници, всички хора, за които няма кой да се погрижи, съответно и социалните погребения, които се извършват са също за сметка на Обреден дом. Така че за съжаление разходите … на практика ние нямаме увеличение в издръжката, единственото увеличение е във фонд работна заплата.

 **Г-н Иво Пазарджиев:** Благодаря на г-жа Антоанета Русева. Реплика за Асен Даскалов, след него д-р Константинова.

 **Г-н Асен Даскалов /реплика/**: Благодаря, господин Председател. Искам да благодаря за отговорите на г-н Милков и на г-н Ненов, изцяло приемам това, което ми казаха. На г-жа Русева значи аз заявих преди малко, че лично се уверих че има подобрение във визията на гробищен парк, специално говоря за „Чародейка“. А от къде виждам разходите и разликата от минус 200 000 лв. в Приложение 29, като се надявам в края на годината да не е такава разликата, зависи от Вас. Благодаря.

 **Г-н Иво Пазарджиев:** Благодаря на г-н Даскалов. Доктор Константинова, заповядайте.

 **Д-р Теодора Константинова /реплика/:** Госпожо Русева, използвам присъствието ви, за да се обърна към вас и да обърна внимание към нещо, действително, че визията на гробищен парк Чародейка е подобрена. Но много моля, обърнете внимание, защото има много оплаквания върху сектора, където се намират католическите гробища, тъй като там достъпа е много труден. Когато има валежи има огромно количество кал, хората не могат да достигнат до гробовете на близките си и да се поклонят пред паметта им. Много моля това е един много важен момент, отдавна е поставен не е сега и смятам, че е крайно време да се вземат мерки или възможно най-удобно. Знам, че няма достатъчно финансиране, но трябва да се свърши това. Благодаря ви.

 **Г-н Иво Пазарджиев:** Благодаря на д-р Константинова. Обявявам 10 минути почивка. Моля всички съветници да бъдат тук в 11:38.

***Почивка 10 минути.***

 **Г-н Иво Пазарджиев:** Колеги, моля да заемете местата си. Няма да правим проверка на кворума посредством системата, тъй като ще се изтрият заявените изказвания, ще го направим ръчно ще бъдат преброени съветниците, така че моля да седнете на местата си. Моля, съветниците да заемат местата си, ще направим проверка на кворума с вдигане на ръка. Колеги, моля регистрирайте се. Стартирайте отново проверка на кворума. Моля, за вашата регистрация. 35 общински съветници са се регистрирали може да подновим нашата работа. Сега, отново ще помоля системата в режим на изказвания и да се заявяват изказвания. Дилян Саманджиев, г-жа Даневска, Орлин Дяков, Луиза Попова, да, Биляна Кирова, Пламен Цветков, Бедрос Пехливанян, Асен Даскалов, Алисе Муртезова, Йовчо Смилов, Евгени Игнатов, Иван Кюркчиев, Кристиян Иванов, ако има други желаещи да заявят изказване нека да го направят. Иван Петров Иванов, Димитър Димитров. Добре, продължаваме с нашата работа. Следващият заявил изказване е Дилян Саманджиев.

 **Г-н Дилян Саманджиев**: Уважаеми господин Председател, уважаеми господин Кмет, уважаеми колеги, във функция „Жилищно строителство, БКС и опазване на околна среда“ в дейност 619 има запланувани 36 000 лв. за почистване на паметници и паметни плочи. Аз предлагам част от тази, от тези средства да се разходват за почистване, реставрация, художествено осветление и поставяне на декоративна ограда от ковано желязо в Парк на Възрожденците около паметните плочи. И второто е запоставяне на художествено осветление върху бившите гробове на Баба Тонка и Стефан Караджа. На Баба Тонка бившия гроб преди да се е преместил в Пантеона на Възрожденците е зад Пантеона, а на Стефан Караджа е до руските гробища. В момента тяхното състояние така е не добро. Това е моето предложение.

 **Г-н Иво Пазарджиев:** Благодаря на г-н Саманджиев. Имате ли го писмено? Да, благодаря. Следващият заявил изказване г-жа Йорданка Даневска. Заповядайте, г-жо Даневска.

 **Г-жа Йорданка Даневска:** Уважаеми господин Председател, господин Кмет, колеги, започвам наистина с благодарности към финансовия отдел за изработване на доклада и всички приложения, защото без тях ние нищо няма да разберем. Ще се повторя все пак рамката на бюджета е 160 000 000 при 135 миналата година, тоест с около 25 000 000, а не приблизително 30 000 000 е завишен бюджета. От държавата са 16 всички знаем, искам само малко пояснение да направя за увеличението на 8 000 000 от местния бюджет. 50% от тази сума е сумата, която държавата ни връща от събраните по Закона за управление на отпадъците, тоест 3 898 000 са от държавата, останалото вече наистина е от нашия бюджет. Дължи се на увеличение на данъците, заложени са 1 000 000 данък повече да се получи от МПС, който ми се струва малко несъбираем. По принцип винаги, когато се увеличават данъците те се събират трудно, освен това и гражданите ще свикнат по-бавно с увеличение на данък сгради, така че този ефект може да се получи не тази година, а следващата година според мен. Друго по приходите, нали, заложени са приходи от бюджета, в бюджета доходи от наеми с 260 000 повече , това също мисля, че е несъбираемо, защото ние постоянно приемаме мероприятия по облекчаване на наемателите във връзка с Ковид-19. Също така таксата за детските градини пак ми се струва несъбираема, защото приемаме пак мероприятия за облекчаване на родителите, да не плащат такси и т.н., така че тази такса също не би могла да се събере. Толкова за приходите, но общинска администрация си носи отговорност за това нещо, ако има несъбираемост на приходи то естествено, че няма да има и финансиране на разходите по бюджета. По отношение на разходите почти във всички функции има увеличение, което е добро. Става въпрос за увеличени възнаграждения, това си води до покупателна способност по-висока и т.н., което е добре, държавата се е погрижила за това. За първа година в бюджета осигурихме средства, помощи за живородено дете. Това се мъчим с всички политически сили тука, поне от 2-3 години водим борба с администрацията, сега администрацията го направи. По мое мнение 163 000 са доста малко, защото съм гледала в малки общини, много по-малки от нашата в смисъл и като бюджет, и като жители тама средствата са много по-големи, но все пак е почнато, можем да добиваме и увеличение по-нататък, това е похвално. Наистина в целият бюджет разходите, социалните разходи са завишени, което е много добре, защото общината трябва да помага на бедни, на болни, учащи се и т.н. Ще акцентувам на някои разходи, които ми се виждат доста …

 **Г-н Иво Пазарджиев:** Госпожо Даневска, понеже времето изтече, ще помоля по-стегнато.

 **Г-жа Йорданка Даневска:** … Да. Ще акцентувам само на някои разходи, които ми се виждат много. В функция „Жилищно строителство“ там са предвидени 25 000 000, тоест с 6 000 000 повече тази сума е голяма и считам, че подхожда на нашия град. Но не мога да разбера колко са средствата за миенето на улиците. Гледала съм график, в общината има график за миенето на улиците, нито веднъж не съм видяла примерно в кварталите улици да се мият и тъй нататък, сега купихме и техника. Искам да попитам дали, колко са средствата за миене на улиците и дали ще се мият и кварталните улици. Другото, което така пак ще щриховам е сумата за озеленяването, която ми се вижда наистина много. Вярно, че кмета Милков каза, че е направил съвещание с политическите сили и там са решили да се увеличат средствата по Паркстрой, Комунални и т.н., най-вероятно това е добре, но ние като опозиция, аз поне не съм прочела някаква себестойност, че излиза по-евтино и тъй нататък. Защото озеленяването става така 2 милиона и 59 е по фикция озеленяване, издръжката на ОП „Паркстрой“ е 889 и основните средства, които ще закупим, а най-вероятно ще продължаваме да закупуваме общата сума става 3 200 000 в случая, това ние ще дадем за озеленяването на нашия град. Нека да е озеленен, нека да е хубав нашия град. И същото се отнася за Комунално стопанство, там също се купуват много основни средства, бих желала да чуем от администрацията обосновка за това. Благодаря.

 **Г-н Иво Пазарджиев:** Благодаря на г-жа Даневска. Реплика за г-н Неделчев. Да, заповядайте, г-н Неделчев, след него Пламен Рашев.

 **Г-н Александър Неделчев /реплика/:** Благодаря, господин Председател. Уважаема госпожо Даневска, чисто формално 25 000 000 е ръста спрямо плановия бюджет, но си спомняте през годината колко редукции правихме на намаляване на такси, на наемни цени и т.н. Аз говоря реално, като дойде и отчета на бюджета за 2020 ще видите на касово изпълнение, че даже е над 30 000 000 реалното увеличение на тазгодишния бюджет, а не 25. Второ, не са 16 милиона от държавата, а са 13 300 000, черно на бяло го има написано. Трето, не помня някаква борба да сте водили от 2-3 години с кмета Пламен Стоилов за да се осигурят пари за новородени деца. Борба водихме ние, а Вашата група анблок отхвърляше нашите конкретни 6 предложения по бюджета. Не едно по едно да ги отхвърлите, а ги гласувахте да се отхвърлят анблок, което е уникално като действие. Така че никаква борба не се водили. И наистина бюджета е напрегнат, аз разбирам Вашите опасения дали всичките заложени приходи са реално събираеми. Сигурно и кмета ги има тези опасения. Въпросът е, че принципно подхода му е друг. Не да направи един мързелив бюджет и после да кажа аз го преизпълних, а да заложи максимално реално приходите и тука общинския съвет да реши как те да бъдат разпределени.

 **Г-н Иво Пазарджиев: Благодаря на г-н Неделчев, г-н Пламен Рашев за реплика.**

 **Г-н Пламен Рашев /реплика/:** Уважаеми Председател, госпожа и г-н Кмет, колеги, аз се чувствам неудобно след като г-жа Даневска, след това г-н Неделчев се изказаха, те са отдавна в комисията по бюджет. Мисля, че г-жа Даневска 2 мандата, сега трети е председател на тая комисия, което безспорно е авторитетно. Но нека да припомним, че част от репликата г-н Неделчев ми взе думите, но наистина предишната администрация в лицето на кмета Пламен Стоилов беше обещал да направи анализ в последните 2 години именно по възможностите, които трябва да намери общината за тази помощ на новородените деца. Не знам какво помогнахте в това отношение? Е, сега вече ще помогнете, сигурно като гласувате за бюджета, щото предполагам и това е нещо, което е добро и всички сме убедени в това. По отношение на средствата, които държавата ни е върнала 4 милиона, аз мисля, че тези средства трябва да … имаме възможност да свършим и нещо достатъчно и не толкова, колкото първи крачки за миене на улиците така за това се купува и такава техника. Сега, миене на улици нали разбирате в зимно време е малко по-различно, защото ей сега утре може и минус да стане, но това нещо във всички случаи от април месец и ние ще го изискваме. Благодаря.

 **Г-н Иво Пазарджиев:** Благодаря на г-н Рашев. Дуплика за г-жа Даневска**.**

 **Г-жа Йорданка Даневска /дуплика/:** Обикновено не обичам така да правя, но г-н Неделчев ме предизвиква. Значи, на кмета Стоилов предлагала съм аз да дават помощи за деца и наистина тогава администрацията каза, че ще направи анализ. И втори път на предходния бюджет в изказването си аз мисля, че го имам, мога да го предоставя отново предложих, пак го предложих нали администрацията да си направи анализа. И в крайна сметка, да така стана администрацията го прие, всички се обединихме около него и ние, и ВМРО, и БСП и т.н. Така че не мога да кажа, имало е такъв момент, в който наистина анблок сме приели предложенията или сме ги отхвърлили, това е така, но за децата не съм съгласна. Отделно от това аз исках да кажа, че бремето от 8 000 000 не е за сметка на гражданите на град Русе, това исках да кажа като казах, че държавата ги е върнала тези по Закона за управление на отпадъците. Благодаря.

 **Г-н Иво Пазарджиев:** Благодаря на г-жа Даневска. Следващият заявил изказване е г-н Орлин Дяков. (коментар от зала не се чува) А. г-н Недев да отговори, заповядайте.

 **Г-н Димитър Недев:** Уважаеми господин Председател, уважаема г-жо Даневска, уважаеми общински съветници, на въпросите за миенето на улиците. Миенето на улиците, както знаете вече ОП „Паркстрой“ започна да доставя техника, която ще извършва, както миене, така и почистване, така и дезинфекции. Така че миенето на улиците е съгласно новия договор за хигиена ще се изпълнява от ОП „Паркстрой“ и когато видим, че обема е недостатъчен и просто не можем да насмогнем ще възлагаме, така е предвидено и в самата поръчка на външен изпълнител, който спечели поръчката. Озеленяването е обект на действащ договор от 2019 г. с Паркстрой ДЗЗД, сумата, която е за озеленяване тя е съвместно и с резитби, зацветяване от порядъка на 2 милиона и си е обект на договор. ОП „Паркстрой“ на този етап не извършва озеленяване, макар че за мене това не съвсем добре, тъй като самото озеленяване, когато се извършва от ОП „Паркстрой“ би било много по-изгодно за общината. И тъй като на комисиите имаше няколко питания, свързани с резитбите мисля, че беше на г-н Станчев питането мога да отговоря директно за цените, от там ще си направите сами изводи. Като пример ще ви кажа в Приложение 1 на договора машина за резитби за формиране на корони … резитба за 1 дърво цена с ДДС е 188,95 лв. Същата работа извърши ОП „Паркстрой“ пробвахме в един участък, за един ден около 35-36 акации, ако тази дейност приемем, че сме обработили 30 дървета, ако тази дейност беше извършена от външния изпълнител цената е 5 668 лв., дейността изпълнена от „Паркстрой“ с трима работника в рамките на един ден плюс слагам двойно увеличение за техниката, която се използва на нас ни струва 492 лв. или горе-долу около 30 лв. спрямо 188. Сами преценете къде са 30 лв., къде са 188 лв. И другото, което искам да кажа във връзка с резитбите, след това ще дам думата на г-жа Чана Лозева, която е директор на общинското предприятие, миналата година на 1 юни при една проверка от наша страна се установи, че има неизпълнени за резитби 452 протокола, които са от договора преди 2019 г. и от договора, който е в сила в момента. 72 протокола получихме върнати по новия договор, 384 по стария договор и именно за това ОП „Паркстрой“ се включи, за да може да насмогнем и малко да подобрим вид на града, тъй като мога да ви кажа, че над 50% от сигналите са, включително ни прилагат и стари преписки, като се почне от 2015 до 2019 г. по 2-3 пъти с искане за извършена или рязане на клони, или отстраняване на дървета. Има случаи, когато вече дърветата едва се държат, но амбицията ни е в рамките на тази година да насмогнем с резитбите и да наваксаме това изоставане, което е допуснато в годините назад. Даваме думата на г-жа Лозева.

 **Г-жа Чана Лозева**: Уважаеми общински съветници, уважаема г-жо Даневска, само няколко уточнения по бюджета на ОП „Паркстрой“. Както добре знаете и в нашите приложения към бюджета нашите дейности са разпределени в три направления, по три направления се финансират. Най-малкото ни направление е дейност 836, която е дейност по въздушния транспорт. Там имаме единствено леко завишение, свързано с работната заплата, другото ни направление е дейност 632, което е чистотата, там финансирането от план-сметката на общината. Тука имаме 250 000, които са за нерегламентирани сметища и останалата част от сумата е за новите дейности, които започваме да извършваме, а именно: почистване на графити, обществена хигиена, която е извън договора за обществената хигиена, който община Русе има сключен. Именно там имаме завишение на работниците, 16 бройки нови работници имаме, с решение на общински съвет вие сте го решили миналата година юли месец 2020 г. Тука, в тази дейност завишението на средствата са именно в тая насока като основно пак казвам, че нещата са свързани с работната заплата. И съответно тука имаме завишение в материали, горива, разходи за външни услуги, в смисъл новите техники трябва да имат пълно автокаско и т.н., това са допълнителни разходи. Другата ни дейност, която е най-голяма като средства е 629 дейност, това е други дейности, свързани с околната среда. Тука нямаме съществено завишение на нашия бюджет, завишението на бюджета е основно в разходите за пак казвам за заплати, като имаме леко завишение за материали, горива и външни услуги, но това се налага, поради говоря тука за 20 000, които сме заложили повече средства, защото ни трябват, те ще ни трябват за семена и разсади, които общинското предприятие има сключен договор, за да произведе цветята за лятно-есенно зацветяване на града, но това зацветяване си го извършва външната фирма, както г-н Недев ви обясни ДЗЗД Паркстрой. Като цяло това, ако имате някакви други допълнителни по-детайлни въпроси мога да отговоря.

 **Г-н Иво Пазарджиев:** Благодаря на г-жа Лозева. Госпожа Магдалина Илиева, заповядайте.

 **Г-жа Магдалина Илиева:** Искам само във връзка с питането на г-н Саманджиев да отговоря, предполагам, че става въпрос за допълнително осветление на паметника на Баба Тонка. Защото там по проект на „Придунавски“ булевард е поставен един прожектор с цел осветяване на …

 **Г-н Иво Пазарджиев:** Моля, да не влизате в режим на диалог.

 **Г-жа Магдалина Илиева:** … Така. Предполагам, че става въпрос за осветление, което няма да изисква толкова голям ресурс. Моето мнение е, че няма нужда да коригираме тази сума за почистване на паметници. Като поемам ангажимент в момента, в който приключат обществените поръчки, винаги остава финансов ресурс вследствие от разликата между предвидения бюджет и сключения договор и това може да бъде направено с тези финансови средства.

 **Г-н Иво Пазарджиев:** Реплика, добре.

 **Г-н Дилян Саманджиев /реплика/:** Уважаема г-жо Илиева, става въпрос за гроба, който е зад Пантеона на Възрожденците, за него става въпрос, защото той е една плоча от черен мрамор и там самите букви са изтъркани. За Стефан Караджа пак става въпрос за Парк на Възрожденците, който е към руските гробища в не добро състояние са. За тези гробове става въпрос, това са били преди да се преместят в Пантеона на възрожденците. За тях става въпрос и аз съм описал в предложението си.

 **Г-н Иво Пазарджиев:** Благодаря на г-н Саманджиев. Кметът … г-жа Магдалина Илиева.

 **Г-жа Магдалина Илиева:** Аз смятам, че ще се поберем във финансовия ресурс, с който разполагаме.

 **Г-н Иво Пазарджиев:** Благодаря на г-жа Илиева. Кметът на Община Русе, заповядайте.

 **Г-н Пенчо Милков:** Уважаеми господин Саманджиев, уважаема г-жо Даневска, вземам думата, за да дам няколко още уточнения. Господин Саманджиев, Парка на възрожденците тази година ще бъде обект на особено внимание от страна на община Русе със способностите, които имаме с общинските предприятия желаем парка да изглежда по достоен начин. Завършихме проекта за Пантеона, преди нас се завърши църквата „Всях светих“, започната от едни и завършена от други тя олицетворява абсолютно приемствеността, така трябва да се прави и Паметника Левски. Обаче между тези 3 точки парка е в ужасно състояние. За тази година ще направим всичко възможно гробниците да бъдат почистени, осветени, ремонтирани, да има нова детска площадка, зеленината да бъде оправена, алеите, където има нужда също да бъдат оправени. Ще обърнем особено внимание на двете паметни плочи, за които Вие казахте. Госпожо Даневска, по повод на Вашия въпрос мисля, че стана достатъчно ясно, че в Русе оперират две дружества, едно общинско предприятие и частно ДЗЗД с едно и също име. Договорът с частното ДЗЗД е заварен за мен, нямам основание да го прекратя, условията са посочени от предходната администрация. Това, което обаче можем да свършим за по-малко средства ще го правим. Тук основно за миенето трябва да имате предвид и от първия ми ден тук, но процедурата е бавна, възложих да се регистрират и общинските кладенци, които бяха оставени на забрава, някои от тях и хората да ги ползват и да изкарват пари от нашата вода, без да плащат. Тези водоизточници ще бъдат регистрирани в Басейнова дирекция, процедурата е доста дълга, но ние я преминаваме, след което новите машини трябва да пият честта русенска вода на много други цени от чешмяната и улиците да се дезинфекцират и мият с препарати с тази вода, това е виждането моето. Хората, обаче по повод вашия въпрос, той е много основателен, още като народен представител ми беше казано в Инспекцията по околна среда, че по отношение запрашеността на въздуха в Русе е много стар въпрос, дори павирането на града ни е изпълнено преди много години, защото Русе е бил или кален, или прашен, такова е естеството ма мястото, в което живеем и трябва да се предприемат активни действия за миене на улиците, заради фините прахови частици, които безспорно исторически е обусловено мястото, в което живеем. Хората, обаче трябва да знаят, че предвид големия проект на ВиК-Русе, което не е общината ще се разкопаят над 60 улици, това ще създаде огромни затруднения, използвам Вашия въпрос отново, за да го напомня. Правим непрекъснати срещи на екипа, г-жа Илиева с ръководството на ВиК да качим информация на хората да знаят кои улици ще бъдат разкопани за смяна на тръбите и това ще повиши и запрашеността, подготвяме се за този момент като закупихме техниката и регистрираме водоизточниците, за да може неразкопаните улици да се премахва прахоляка. Определено хората ще усетят повишаване на запрашеността от тези строителни дейности. Благодаря ви.

 **Г-н Иво Пазарджиев:** Благодаря на кмета на Община Русе. Следващият заявил изказване г-н Орлин Дяков.

 **Г-н Орлин Дяков:** Уважаеми господин Председател, господин Кмете, колеги, ами аз не харесвам този бюджет, аз не харесвам неговата философия. Затова сме от различни политически сили, имаме различно виждане за нещата и затова казвам, че не ми харесва. Не ми харесва също някой да ми обяснява, че предишната философия била много лоша, а сега ще цъфнем и ще вържем, не ми харесва, защото не е верно и не е честно. Имаме две различни философии на бюджет и тази, която ни предлага г-н кмета Пенчо Милков трябва да я проведе надявам се добре и му го пожелавам между другото. Що се отнася до моя ресор, аз мисля, че културата в града е лошо обгрижена в този бюджет. Вече 2 години предлагах увеличение на субсидията на Кукления театър мисля, че миналата година това, което предложих беше 18 000 лв., но добре, че го предложиха вашите коалиционни партньори от ВМРО та го увеличихте и се съгласихте с него, което мен лично също ме радва. Онова, което ми липсва е грижата за свободните творци и веднага ще мина към конкретика. Средствата по Програма „Култура“ са увеличени едва с 3 000 лв., тоест бюджета на проектите, които ще се подават към общината е 85 000. Създадена е, била е създадена работна група, която е променила правилника мисля, че за добре и е увеличила минимума за проект на 4 000, като останалата част от проектите остават 12 500. На въпроса ми означава ли, че когато сумата е 85 000 ще бъдат по-малко проектите, които ще бъдат финансирани отговора беше да. Това означава, че по-малко хора ще могат да направят проекти. Това означава, че абсолютно безсмислено е било да се събира работна група, да променя правилник и да дава такъв минимум за проект. Да не говорим за това, че липсва някаква конкретна, ясна програма за финансиране на творците на свободна практика, каквито има в много градове в България, става въпрос по повод пандемията. Затова моето предложение, което ще представя писмено е средствата по Програма „Култура“ да се увеличат с 15 000 и общата сума за проекти да стане 100 000 лв., като средствата биха могли да бъдат взети от така наречения резерв. Имам един въпрос в края на изказването ми пише ремонт на Клуба на културните дейци, това етап от ремонта ли е или е цялостен ремонт? Защото казано така оставаме с впечатление, че ще бъде направен цялостен ремонт, а според мен това е изключително скъпо, трудоемко занятие предвид състоянието, което се намира Дома на културните дейци. Аз ви призовавам, г-н Кмете, както приехте предложението на господата от ВМРО така да приемете и това предложение, защото голяма част от творците на свободна практика очакват и разчитат на финансиране освен на добри идеи и на някакви пари от тази програма Култура. Благодаря.

 **Г-н Иво Пазарджиев:** Благодаря на г-н Дяков. Следващият заявил изказване е г-жа Луиза Попова. Не виждам реплики заявени. Момент само … Има ли заявени реплики някой? Пламен Рашев за реплика.

 **Г-н Пламен Рашев /реплика/:** Уважаеми г-н Дяков, има една малка разлика не защото е коалиционен партньор, ами защото съвсем добронамерено се предложи. Не може след като анонсиращ аз няма да подкрепя бюджета и след това да искаш, моля ви подкрепете това. Има и малко джентълменство в цялото това отношение между администрация и общински съвет. И понеже става дума за джентълменство ще кажа, няма да се случи никога в този общински съвет, а мисля, че Вие имахте такива реплики затварят ни устата на опозицията, няма да се случи такова нещо. В този общински съвет няма да ви затваря устата. Може и утре да продължим, но ще се изкажат и ще се прегласуват всички предложения, а не както преди в историята, преди .. скоро преди 2-3 години анблок, айде навънка, не е така. Различно е, ние сме радетели на 3 свещени думи: свобода, солидарност, справедливост, запомнете. Вие сте актьор, драматург и би трябвало и Вие да ги имате в репертоара. Мерси.

 **Г-н Иво Пазарджиев:** Втора реплика за г-жа Росица Георгиева.

 **Г-жа Росица Георгиева:** Това, което каза г-н Дяков за творците на свободна практика да, наистина е така. Аз вземам обаче само репликата да кажа, ние с г-н Дяков сме в комисията по култура. Аз в скромната роля на председател, той на мой заместник-председател и само молбата ми е нали като на тях каквото можем да направим за културата на този град да е взаимно. Да не е на тях и на нас. За това призовавам.

 **Г-н Иво Пазарджиев:** Благодаря на г-жа Георгиева. Дуплика за г-н Дяков. Не, първо реплики и дуплики да се изчерпат и тогава.

 **Г-н Орлин Дяков:** Г-н Рашев, прав сте, ако не бяхте приели тази промяна в правилника. След пето изказване да ни спирате, когато вие решите и в повечето случаи го правите. Айде да не е в повечето, но в някои. Така че не знам, не знам точно за какво говорите. Затваряте ни устата и това го правите, когато вие решите. А, що се отнася до, така, хубаво звучат, но отношението пък към нашите предложения винаги е било, почти винаги хайде да не кажа негативни. Да сте чули от мене, ние сме тука, 15 човека, да сте чули от мене, че няма да подкрепя бюджета? Чухте ли го от мен? Значи, съответно когато има така реакция а администрацията, съответно има такава реакция и от групата. Благодаря.

 **Г-н Иво Пазарджиев:** Благодаря на г-н Дяков. Г-н Енчо Енчев, заповядайте.

 **Г-н Енчо Енчев**: Благодаря, г-н председателю, г-н Дяков постави някои важни въпроси. Аз разбира се не мога да приема изречението, че културата в нашия град е лошо обгрижена. Като разбира се приемам за солидарна грижата за свободните творци. А, искам да напомня на г-н Дяков, че беше изградена комисия с участието и на общински съветници, които разгледаха и предложиха на Общински съвет промени в правилника и той беше приет. Така че сега в момента, след като ОбС е приел промените в правилника, следва само да ги изпълняваме. Там действително беше заложено, че стойността на проектите, на художествените проекти, т.нар. малки художествени проекти, като терминът малки отпадна по ваше предложение за финансиране до 4 000 лв. Повтарям до 4 000 лв. като в рамките на финансирането, комисията след като разглежда, финансира до 80% от стойността на проекта. Може да финансира до 80%, но не по-малко. Когато подготвяхме бюджета за настоящата година, ние търсихме отправна точка, база за сравнение. С какво можем да сравним настоящата пандемична обстановка, все още сме в такава? С миналата година. И аз тук съм извадил някои разчети като изразходвани средства към 31.12., понеже вие на една от комисиите вие искахте да видите точно къде има разлика, къде има повишение в стойностите. И ето, миналата година за общоградски прояви са усвоени 15 944 лв., в бюджета за 2021 г. залагаме 20 000. За празника на Русе 7152, залагаме 15. Залагаме за фолклорен събор „Златната гъдулка“, залагаме увеличени средства за коледно-новогодишния фестивал от 24 970 на 32 000. Залагаме драстично повече пари за есенния фестивал, за есенния салон от 8850 на 30 000 лв. и в общи линии сумата, която е усвоена миналата година 100931 лв. като в момента 355 500 за настоящата календарна година залагаме средства. Това до тук като сравнителен анализ. Залагаме действително за ФТ „Н. Киров“ удостоените миналата година, поради пандемията само 34 929, залаганите преди това 83 640 лв. и по програма Култура 85 000 лв., където казахте, че има минимално увеличение. Така че има известен ръст и тази година пак се надявам, че всички ние ще преодолеем проблема с пандемията, много се надяваме на ваксинирането, ще имаме нормални условия за труд и за работа в областта на културата и ще реализирам всичко това, за което става въпрос. И понеже община Русе смятам аз винаги е била разумна, затова искам да кажа, че аз като ресорен заместник-кмет приемам увеличението с 15 000 лв. това ,което направихте г-н Дяков. Благодаря.

 **Г-н Иво Пазарджиев:** Кметът на Община Русе има думата.

 **Г-н Пенчо Милков**: Уважаеми господин Дяков, вземам думата, защото въпроса е много важен по отношение на културата нямам представа дебата а другите съветници ще върнат ли въпроса обратно, тук си позволих веднага да взема думата. Приемаме предложението Ви да се завиши сумата за подпомагане на проектите по програма Култура. Искам тук само да кажа няколко думи. В началото на нашето управление ние събрахме така наречения съвет по култура, така го измислихме, събраха се представители на различните културни институции, различни дружество на художниците, други хора, аз тогава повече слушах, Енчо води срещата. Това, което ми направи впечатление за проектите по програма Култура, че на всички им е направило впечатление, че липсва прозрачност, както и на тези по Фондацията „Русе – град на свободния дух“ и първото нещо, което казах е да се видят правилата дали са достатъчно оптимални, лесни, допустими, дали информацията се качва веднага на всички да видят за какво е разходвана сумата. Единствената ми намеса в разходването на проектите поисках да се финансират неща, които не може вятъра или слънцето да го унищожи това им казах. И да не се финансират постоянно едни и същи, едни и същи субекти или едни и същи проекти в годините. Увеличаваме сумата, защото в моя кабинет видях сълзите от радост в очите на човек по повод на финансирането отново след много години на литература, списание Брод започна да излиза. Издадохме краеведска литература, защото има хора, които все още за радост наша проявяват интерес, събират информация и бяха финансирани. Така че и о програма Култура културните институции са кандидатствали включително и театъра и са получавали подкрепа. Знаете, че всички способности на общината съм впрягал винаги да ви подпомагаме дейността, дори и невидимо, дори и без помпозно изтъкване. Вземам само и по отношение на … вие сте самостоятелен орган общинския съвет, по отношение на отнемането на думата и затварянето на устата, аз като съветник въпреки всичките ми опити, пламенни опити да вземам думата сесиите приключваха преди да вляза с Народното събрание в рамките на работното време на общинския съвет и на общината. Нямало е сесии, които да продължат до 9 и половина, до 10 часа, всеки да бъде изслушан, всеки да бъде отговорено. Никога с подигравка, никога с нетърпение или с досада, в лицето ми, в нищо. Спомнете си, че ние имахме такива случаи, не Ви е отнемана думата, недейте го казва, ще остане в аналите, ще остане в стенограмите, а то не е вярно. И другото е по отношение на реакциите, аз съм един от най-младите може би тука, вие съветниците повече сте по-възрастни от мен, уча моите деца, че момчетата реагират, мъжете действат. Дори и някой път нечия реакция, поведение да не ми е харесвало не съм си позволявал да реагирам. И ви карам, и ви моля и вас, ако някой път нали моя реакция или мои думи ви възбудят или нещо ви обидят да не реагираме, да запазваме ей този добър работен тон. Благодаря ви.

 **Г-н Иво Пазарджиев:** Благодаря на кмета на община Русе. Реплика на кмета, заповядайте.

 **Г-н Орлин Дяков /реплика**/: Ние на тоя бюджет всички станахме добри и бели. Благодаря, че приехте това предложение, което за мене е приятна изненада бих могъл да кажа и не само за мене, а и за всички, които кандидатстват. Искам да ви кажа, че аз може би от 7-8 години следя наистина и участвам в работата на комисията по проекти. Специално за тази комисия мога да гарантирам, че всичко е било абсолютно прозрачно с необходимите протоколи, да не говорим заради това, че г-жа Чавдарова знае, заради това, че има хора, които следят всяка буква на тези протоколи. Ние сме изключително внимателни и коректни и законосъобразни, всичко е било достатъчно така огласявано. Вероятно хората, които не са печелили проекти са изказали едно такова мнение. Аз мисля че в тая посока няма причина да бъде обвинявани и да имам някакви съмнения относно работата на тая комисия. Благодаря ви.

 **Г-н Иво Пазарджиев:** Благодаря на г-н Дяков. Следващият заявил изказване Луиза Попова.

 **Г-жа Луиза Попова**: Уважаеми колеги, господин Кмет, господин Председател на общински съвет, първо искам да благодаря на г-н Саманджиев за направеното предложение, свързано с Парка на възрожденците и съответно благодаря на общинска администрация, че прие тази идея. И отново ще акцентирам на темата за Парка на възрожденците и именно през последните месеци разговорите, които съм водила с общинска администрация за облагородяване и реконструкция на Парка на възрожденците. Тази идея се прие, за което отново благодаря. Така че облагородяването на Парка на възрожденците е свързано с дейности като почистване на паметните плочи и паметниците, поставяне на нова детска площадка, озеленяване, цялостен ремонт на алеите и осветление. Също така ще помоля да се помисли, имам и следното предложение да се направи около новоизградения паметник на Васил Левски изграждане на фундамент, което означава, че при възникване на събитие да има възможност за събиране на повече хора там и да не потъпкват тревните площи. Отново наша инициатива е модернизация на тенис-кортовете в парка и изграждане на поливна система в самия … на самите кортове с цел намаляване разходите на питейна вода. Отново ще помолим като предложение да се предвидят и разходи за нова оградна мрежа, озеленяване и облагородяване на тенис-кортовете в парка. Това е, благодаря ви.

 **Г-н Иво Пазарджиев:** Благодаря на г-жа Попова. Следващият заявил изказване е г-жа Билян Кирова. Да, г-н Пенчо Милков ще отговори.

 **Г-н Пенчо Милков**: Отговарям Ви веднага по отношение на тенис-кортовете помолил съм колегите оградата да бъде укрепена, ремонтирана, говорил съм с директора на „Спортни имоти“ да се предвиди осветяване на централния корт нощно, което да позволи на играещите в топлите летни дни да остават, когато вече е по-прохладно. Това сме говорили с общността, надявам се да се реализират. На тенис-кортовете има много по-смела идея, за която има направени вече изчисления в Спортни имоти, а именно покриване на два от кортовете, но за тази година това няма да бъде възможно. Благодаря ви.

 **Г-н Иво Пазарджиев:** Благодаря на г-н кмета. Господин Димитър Недев ще допълни.

 **Г-н Димитър Недев**: Само в допълнение към това, което каза г-н Милков, може би като човек, който постоянно сте в парка, може би Ви е направило впечатление, че постоянно има хора на Паркстрой и на Комунални дейности. В моментът искаме да възстановим тая връзка, която се използваше за запълване на цистерни за миене, искаме да възстановим от там да използваме вода на 13 стотинки, а не на 3 лева. Това ще бъде добре за града, ще бъде добре и за парка, за съжаление всички системи, които са изграждани назад в годините се оказва, че никой в град Русе не може да каже къде минават тръбопроводите, това е голям проблем. ВиК също идваха, мъчиха се да замерват, тръбите са стари интернитови, не може да се установят с детектор, нали това са стъпки и неща върху, които предстои да работим. Защото е хубаво, когато имаме вода да я използваме навсякъде, където можем, така че предстои да направим нещо, след това да надградим и така стъпка по стъпка да придобие парка по-друг облик. Благодаря.

 **Г-н Иво Пазарджиев:** Благодаря на г-н Недев. Заповядайте.

 **Г-н Орлин Дяков**: Съжалявам, че връщам темата, обаче не ми отговорихте за ремонта на Клуба на културните дейци, дали ще бъде цялостен етап или нещо, щото това касае много хора и интересува много хора.

 **Г-н Иво Пазарджиев:** Да, благодаря, г-н Дяков. Госпожа Магдалина Илиева ще отговори.

 **Г-жа Магдалина Илиева**: Уважаеми господин Дяков, предвидените в момента към 156 000 лв. всъщност са от предвидени толкова, колкото да се направи някой от етапите. В моментът се изработва проект от лицензиран проектантски екип за проектиране на паметници на културата като резултат от проекта ние ще сме наясно с точния бюджет, етапите, които технологично да бъдат приемливи за изпълнение и започваме да го изпълняваме поетапно с осигуряване на средства допълнително в следваща година в по-следваща и т.н. Намерението ни е да направим пълен ремонт.

 **Г-н Иво Пазарджиев:** Благодаря на г-жа Илиева. Следващият заявил изказване е г-жа Биляна Кирова.

 **Г-жа Биляна Кирова**: Уважаеми господин Председател, уважаеми господин Кмет, колеги, моето изказване ще бъде по повод отношението ми към бюджета, който наистина много подробно четох, подготвяйки се за комисиите и за днешната сесия. За мен този бюджет показва последователността в действията на ръководството на общината и във водената от него политика. Неща, за които мои колеги кандидати за общински съветници в хода на предизборната кампания говориха, неща, които бяха и са и към момента техни каузи намират отражение тук в предложенията, които виждаме по бюджета, намират предложения такива неща именно, които са били и залегнати в кампаниите на други политически сили, това и г-н Милков го каза малко по-рано. За мен добър пример за това е именно изграждането на новия скейт парк, който е предвиден в настоящия бюджет. За мен наистина е много голяма тема и много важна тема. Това не е просто ремонт на сега съществуващия скейт парк, това е изграждане н изцяло нов такъв, което от години има нужда да се случи в нашия град. От години децата на Русе упражняват този спорт в ужасни условия, нито настилката, терена, нито съоръженията отговорят на съвременните изисквания, които в момента са на лице и в световен мащаб, за да може безопасно и отговорно да се упражнява този спорт, така че и децата да се развиват и да бъдат навън, и това нещо да бъде, както трябва направено. Освен това мястото, на което в момента се помещава така да се каже скейт парка е изключително неподходящо, което е било отчетено от настоящата администрация, което адмирирам. Хората, които работят в така наречения Дом на културата за мен е зала Филхармония много добре знаят за какво става въпрос в момента и за какво говоря. Тракането по тези съоръжения изключително много пречи на процеса на работа на музикантите, които се трудят там всеки ден, така че това, че ще бъде променено мястото за мене е от изключително значение и с оглед на качеството на работата и протичането на нормален работен процес на музикантите, които работят в зала Филхармония. Изключително съм щастлива, че най-после след години този проблем и в двата му аспекта и от гледна точка на децата, и от гледна точка на хората, работещи в близост ще намери решение затова изключително съм благодарна. Благодаря.

 **Г-н Иво Пазарджиев:** Благодаря на г-жа Кирова. Реплика за Луиза Попова.

 Г-жа Луиза Попова /реплика/: Биляна Кирова, радвам се за тази инициатива, която общинска администрация също е възприела от Ваша страна. Имам само един въпрос към общинска администрация, а той е къде този парк къде е предвиден да бъде позициониран? Съответно разчета на сметка как е изчислена и от какви материали ще бъде изграден? Или имате ли просто фирма, която да бъде … и предполагам, че някакъв проект, който фирма ще кандидатства. Благодаря ви много.

 **Г-н Иво Пазарджиев:** Благодаря на г-жа Попова. Госпожа Магдалина Илиева ще отговори. Колеги, моля за тишина в залата. Наближава почивката ще можем да отдъхнем.

 **Г-жа Магдалина Илиева**: Мисля, че на някоя от предните сесии обясних мястото, че се намира всъщност в началото на Александровска до паметника Альоша, до временния паркинг, който е изграден последните години там. Всъщност бюджета е формиран на база на получавани оферти за различни видове скейтпаркове, като ние избрахме такъв, който е вкопан, бетонов, скейтапарк, който е от типа на тези, които са изградени в София, в Бургас, в Созопол, доколкото знам. Той ще бъде с квадратура около 800 квадрата и всичко това е било предмет на разговори и срещи със скейтъри от различни възрасти и те бяха съгласни с нас, че това всъщност е най-професионалния вид съоръжение, което да се нарече скейтпарк, което за момента се предлага в България.

 **Г-н Иво Пазарджиев:** Благодаря на г-жа Магдалина Илиева. Следващият заявил изказване г-жа Наталия Кръстева. Реплика ли искате? Добре. Госпожо Кръстева, изчакайте, реплика за Евгени Игнатов.

 **Г-н Евгени Игнатов**: Аз не чух каква стойност ще бъде скейтпарка, защото в Бургас е около 2 милиона се изгражда и е изграден. Самоков е около 300-400 хиляди. Просто не чух, скейтъри действително има много …

 **Г-н Иво Пазарджиев:** Моля да използваме правилно процедурите реплика, дуплика и т.н. Госпожо Илиева, заповядайте.

 **Г-жа Магдалина Илиева**: Нали разбирате, че един скейтпарк големината му зависи от площта, която е покрита, така също и от необходимостите на града. Ние нямаме необходимост в момента от такъв парк за 2 000 000. Ние също се колебаехме от необходимата площ, преминали сме през площи от 300 до 800 квадрата и именно в срещите ни със скейтърите стигнахме до извода, че тази площ е подходяща за нашия град за това място. Надявам се нуждите да се увеличат и да направим още един още по-голям. Във връзка със стойността в бюджета са заложени 600 000 лв., като в тези суми се включва проекта, изграждането на скейтпарка и облагородяване около него, необходимата достъпна среда и т.н., осветление, за да изглежда всичко професионално и както трябва.

 **Г-н Иво Пазарджиев:** Благодаря на г-жа Магдалина Илиева. Госпожа Наталия Кръстева е следващият заявил изказване.

 **Г-жа Наталия Кръстева**: Уважаеми колеги, аз няма да правя характеристики на бюджета смятам, че това трябва да го правят специалистите, по-скоро изказването ми е по същество и засяга бита на всички наши съграждани. Така или иначе ще ви запозная в момента съм го направила по законоустановения ред, още, когато се гледаше общественото обсъждане на проекта за бюджет на община Русе за 2021 година и тъй като предполагам, че е залегнало това перо в бюджета на ОП „Комунални дейности“, но за гражданите ни е достатъчно важно днес от трибуната да чуят някакъв ангажимент, че това ще бъде заложено и изпълнено. Та по същество първото ми предложение е за ул. инж. Бъркли, ул. Едуард Винтер, вътрешното междублоково пространство ситуирано между блоковете Иван Кръстев 1, Иван Кръстев 2, Лайпциг, Петър Вичев и Баларев да влязат в списъка за ремонтни дейности на ОП „Комунални дейности“, заедно с тях и улица Алеи Брези, Бели брези, която е заключена между блоковете 10, 20, 22, 23, 24, 13, 17 и 14, 65 и 63. На общественото обсъждане получих отговор, че тези улици са включени в списъка за ремонтни дейности на ОП „Комунални дейности“, но хората държат да бъдат обсъдени именно днес и да бъдат включени в бюджета за 2021 г. Във второто направление, което бях направила предложение на общественото обсъждане касаеше така големия и чакан басейн от всички русенци, няма да вземам отношение относно тази насока, тъй като наскоро при посещението си министър Кралев пое този ангажимент смятам, че това ще бъде изпълнено. И във вторият абзац на моето изказване по същество ще направя едно предложение средствата за представителни разходи за 2021 година за община Русе, които са в размер на 54 000 лв. при сравняване с бюджета на община Русе за миналата година прави впечатление, че това са с 2 000 лева повече. Обръщам внимание, че община Русе не е само град Русе, а всички населени места и разглеждайки проектобюджета за 2021 година в перо представителни разходи за малки населени места, може и вие да го видите, това е приложение 8, при мене така буди едно недоумение какви мероприятия ще могат да изпълнят кметовете на малки населени места в община Русе при положение, че знаем, че те са наравно избрани с кмета на община Русе, с нас като общински съветници. И тук искам да обърна внимание така дефиницията за представителни разходи каква е, тя е дадена в правилника за прилагане на Закона за данък добавена стойност и именно чл. 62, ал. 1, това са, скъпи колеги, разходите извършени за посрещане, престой, изпращане на гости и делегации, нощувки, консумация на храна и напитки, организиране на делови срещи, тържества, развлекателни мероприятия и екскурзии. На територията на Община Русе имаме 12 населени места, това са: Мартен, Николово, Тетово, Семерджиево, Бъзън, Червена вода, Басарбово, Ново село, Сандрово, Хотанца, Просена, Ястребово, както и град Русе като такъв. Моето предложение по същество е всичките малки населени места да разполагат с представителни разходи в размер на 1 000 лева. Като ще дам предложението си в писмен вид на председателя на общинския съвет. Това е една разлика от 9 700 лв. в момента на нашето внимание стоят 2 300 лв., аз правя предложение това да станат 12 000 лева, като разликата да бъде поета 3000 лева от представителните разходи на Русе – град, 3 700 лв. от дейност 759 Други дейности по културата и 3 000 лв. от дейност 988 Резерв. Уважаеми колеги, смятам, че кметовете на малките населени места са едно достойни хора и е редно, когато правят събития за нашите съграждани да имат възможност да направят едно културно мероприятие или да поканят някой от културните институти и да организират едни подобаващи тържества за нашите съграждани. Благодаря.

 **Г-н Иво Пазарджиев:** Благодаря на г-жа Кръстева. Реплика за Деница Иванова.

 **Г-жа Деница Иванова /реплика/:** Уважаеми господин Кмет, уважаеми господин Председател на Общинския съвет, репликата ми ще бъде много кратка. Харесва ми, че сме в предизборна кампания вече от 5 март. Може ли да ми обясни г-жа Кръстева министър Кралев като е поел ангажимент да направи или да направи нещо за нашия плувен басейн след 4 април, ако не е министър какъв ще му е ангажимента към Русе? Благодаря ви.

 **Г-н Иво Пазарджиев:** Благодаря на г-жа Иванова. Втора реплика за г-н Рашев.

 **Г-н Пламен Рашев /реплика/:** Всъщност, колеги, г-жа Кръстева …

 **Г-н Иво Пазарджиев:** Колеги, моля за тишина, без подвиквания от място в момента просто подвиквате …

 **Г-н Пламен Рашев /реплика/:** … Става дума за предложението на г-жа Кръстева, относно представителните разходи, според мене е несериозно това, щото по тая логика тръгваме вече и към кметските наместници нали Долно Абланово, Образцов чифлик, ДЗС, отиваме към Средна кула Долапите, те също имат някакви необходимости. В тоя смисъл нека администрацията да даде нещо, което е най-нормално. Аз бих казал, че … един въпрос поставям към администрацията от къде се закупуват цветята за всички тържествени поводи? Защото ми се струва нещо, което е от значение, това е едно основно перо за цветята. Когато имаш ангажимент като гражданин би трябвало като гражданин да имаш и ангажимент да подаряваш или да поднасяш цветя, както го правят партиите. В тоя смисъл администрацията има нужда от един венец за общински съвет, за кмет, а всички физически лица би трябвало да се занимават със закупуване на цветята, ако има някаква икономия може да направим икономия, но пък да допълваме с допълнителни разходи за представителни бих казал, че е малко в повече. Така че нека да преосмисли администрацията просто да намали тези разходи в рамките на поне минала година, каквото са били. Благодаря.

 **Г-н Иво Пазарджиев:** Благодаря на г-н Рашев. Дуплика а г-жа Кръстева.

 **Г-жа Наталия Кръстева /дуплика/:** Използвам дуплика и към двамата репликиращи ме преди това. Уважаема г-жо Кирова, както виждате г-жа Кръстева не е кандидат за народен представител, г-жа Кръстева винаги си е седяла на мястото в Русе, за да добрува за града. Нямам някакви афинитети, за да ме навеждате в предизборна кампания, достатъчно любезна и състоятелна бях в изказването си. Така че смятам, че то е резонно, чух преди малко г-жа Пенева отговори на г-н Милков нещо, което аз смятам, че може би ще обясните чисто по правни норми как са нещата. Но пак казвам аз смятам и г-жо Пенева, няма как кмета на Община Русе да има представителни разходи 54 000 лв., а кмета на Мартен и Бъзън да имат 300, най-малко не е състоятелно, не е целесъобразно, не е морално.

 **Г-н Иво Пазарджиев:** Благодаря на г-жа Кръстева. Предполагам, че беше грешка това, че се обърна към г-жа Кирова, Деница Иванова направи изказване преди това. Господин кметът ще вземе думата. Заповядайте, г-н Милков.

 **Г-н Пенчо Милков:** Уважаеми колеги, вземам думат да изразя своето отношение по трите въпроса, които бяха наведени. По отношение ремонта около инж. Бъркли, Винтер, Иван Кръстев всички номера, Баларев, алеите Бели брези, града прилича на детелина, целия е в дупки. Целият град е в дупки и ако някой си мисли, че те са станали от предната година или че Ковид ги е причинил, не е Ковид, а начина, по който сме гледали на този въпрос в годините назад. Много сигнали има, хиляди сигнали и вчера те станаха повод за работна среща при мен. Искам да се направи за всички граждани електронен регистър, за да виждат всеобщото нещастие. Мен не ме е страх от това нещо, защото то е натрупано в годините назад. И когато подадеш сигнал да видиш къде се намираш спрямо хилядите други, десетки хиляди сигнали. Само вчера за няколко часа и при Магдалина се напълни една папка по пощата, по имейла за такива участъци, факт. Поехме ангажимента още в предходното заседание, включени са надявам се ресурсите и то не с окръжно писмо надяваме се да се включат, включени са в програмата за работа, дано да се съберат средствата и времето да позволи да се мине по всички участъци да бъдат ремонтирани. По отношение на басейна аз съм говорил и със сегашния министър, който е кандидат за народен представител, говорил съм с всички вас, трябва да има басейн в Русе. Отправил съм искане към финансовото министерство миналата година на няколко пъти. Проектът, който аз заварих стартиран и без осигурено финансиране, на което осигурихме финансиране да го подкрепи държавата и да бъде завършен на един път. Защото пак градове, да не им казваме имената получават десетки милиони за спортни зали. Зали, които не знам дали струват десетки милиони, те получават десетки милиони за спортни зали. Аз обяснявах достатъчно ясно на държавата, че в квартал Дружба и Чародейка живеят 31% от жителите на Община Русе и там няма спортно съоръжение и търся всякакви възможности освен осигуряването на 833 000 в настоящия бюджет за продължаване строителството на басейна. Ще продължавам да бъда активен независимо кое е правителството, защото там ще продължават да живеят 31% от жителите на нашата община, да им обърна погледа към Дружба и Чародейка и да се доизгради в бърз порядък спортната зала с басейн. Имаме и други идеи, разработили сме идеен проект за друг басейн, много хубав за парка, със запазването на 50-метровия открит басейн. Не искам да ви казвам всички неща, по които работим, защото те създават очаквания, най-скорошния проект е този, който е в Дружба. По отношение на представителните разходи аз ще кажа на г-жа Пенева след малко нормативно да го отреди, да го обясни. Но аз смятам, че избраните с пряк избор кметове нямат нужда от медиатори в комуникацията си със своя кмет на община. И в повече от 1 година го доказахме, започвайки от град Мартен. С огромна настойчивост в отношенията с г-н Тонев, в присъствието ми на място, с нещата, които съм научил от него, в нещата, които се случиха в Мартен, за да опровергаем поредните глупости, че Мартен нещо лошо ще му се случи, ако кмета на Община Русе не е от ГЕРБ. Ами, няма такова нещо и спортния салон се направи на училището, и дограмата на детската градина, 4 групи се направиха. Вижте, това говорене трябва да спре, а тези хора са достатъчно горди и успели в пряк избор, не в листа да ги говорят спокойно с мен и те го правят, и на място. Тук са кметовете на Бъзън и на Мартен, безброй пъти там съм бивал и при мен. Така че те нямат нужда от говорители и от някой, който казва, че от едната страна стоят малките населени места, а от другата страна стои някакъв лош и зъл кмет на община. Спрете да го правите това нещо, това не е така. Всяко мероприятие ще получи подкрепа в малките населени места. Второ, никой не е ходил на екскурзии, тези средства се използват от общината, включително и за подкрепа на културната общественост. Защото аз заварих, давам ви пример и за цветята, купуват се от различни цветари, но примерно за картините аз заварих конвейер, сега картините, които са за подарък се купуват от различни художници. Защото ето така подкрепяме също с тези уж представителни разходи те стигат до художници от русенската школа, които подаряват, които продават картини, които ние подаряваме. Миналата година, както ви казах 12 посланици и консули, тази година преди няколко дена беше друг посланик при нас. Представители на чужди фирми, на срещите се … тук представя единствено в нашата община бонбони, вода, кафе или чай, цветя за дамите, картини за скъпите ни гости. Това са представителните разходи. Никой не е ходил на никакви екскурзии и такива небивалици. Тези представителни разходи другата абсолютна манипулация, че са на кмета, община Русе престана да е кмета, община Русе да всички служители, всички предприятия, всички хора тук, чиято работа правя възможно да бъде видима и още на втората оперативка им казах вие вършите страхотна работа, тя просто не е била достатъчно видима. Това правим, това са нашите представителни разходи и за това ги използваме. Добре дошли са кметовете на кметства дори и извън тази нормативно сега определена пречка, която каже г-жа Пенева винаги ще намеря начин да финансираме и културния ви календар и всички неща, така че в тези три теми с най, най-добро чувство го казвам отговорих на вашите въпроси.

 **Г-н Иво Пазарджиев:** Благодаря на г-н кмета. Госпожа Наталия Кръстева първо за реплика, после г-н Недев.

 **Г-жа Наталия Кръстева /реплика/:** Господин Милков, от тази трибуна не се изказвам като медиатор на кметовете на малки населени места. Както нееднократно съм заявявала, тук ще използвам камерата да се обърна към нашите съграждани, че винаги ще отстоявам каузите си като избран общински съветник останал да работи в своя град. Не съм чула кметовете да се оплакват, по-скоро всеки един е търсил нашето съдействие, за да уточни несправедливост. Не искам тук да влизам в излишна полемика и в излишен заядлив тон. Уточняват несправедливости и как точно ще подкрепите мероприятията им? Тъй като и миналата година не бяхте достатъчно добри да им дадете сумите за проекти по малки населени места, пак казвам не искам да влизам в излишна полемика, не съм медиатор, не съм адвокат. Тук съм, за да отстоявам каузите си като общински съветник и да защитавам и граждани, и кметове.

 **Г-н Иво Пазарджиев:** Благодаря на г-жа Кръстева. Господин Димитър Недев.

 **Г-н Димитър Недев:** Уважаема г-жо Кръстева, уважаеми господин Председател, уважаеми общински съветници, що се отнася до ремонта на улиците, които цитира г-жа Кръстева, да със сигурност улицата, която е около Млечна кухня мисля, че беше Бъркли ще се оправи. Искам да припомня, че там района на бл. Иван Кръстев 1, Иван Кръстев 2 е реновиран по европроект с изградена включително детска площадка. Че като част от ремонта на Потсдам, блокове Потсдам 1 и Потсдам 2 също имаха частични ремонти. Но искам да ви кажа, че ако започнем от блокове Пирин, Славия, Етър, които се намират срещу КАТ, минем през целия бул. „Липник“, по бул. „Христо Ботев“, на където и да се обърнете г-н Милков каза преди малко, че г-жа Илиева е получила една папка вчера, пропусна да каже, че аз също получих друга. На ден може би идват по 15-20 сигнала, които пак ще се повторя започват от 20, от 30, от 15 години. Да, аз за това започнах с блокове Пирин, Славия, Етър, там пътя е като кратери, където стъпиш и пропадаш. И да това не е от сега, това е от години наслагвано, от десетилетия във времето. Това, което ние сме си поставили с Комунални дейности, направи впечатление, че се купува техника. Мъчим се да оптимизираме и състава, ще създадем и група, която да започне ремонт на тротоари, тъй като тротоари в град Русе не са ремонтирани много отдавна. Първото писмо вчерашния ден от 5 години става въпрос за ул. „Муткурова“, прави са хората, какво да им кажем. Това, което се стремим е да намалим цените на материалите, услугите, защото ако стъпим на сегашния договор, а ние купуваме примерно фракция на цена 31 лв. на тон при пазарна цена 12 лева, купуваме асфалт при цена 150 лв. при сегашни цени от порядъка на 108-114 лева. Паната да не се спирам на тях, където разликата е около 200 лева, боя за маркировка, ами при продажна цена в търговската мрежа 4,50 ние я купуваме на 10,50. Нали там са резервите, които може да използваме. Да използваме да закупуваме повече материали, правилно вложени с по-голям контрол на работната сила, ако трябва и да увеличим хората в Комунални дейности, но да започне града да придобива друг облик. Това е правилната посока.

 **Г-н Иво Пазарджиев:** Благодаря на г-н Недев. Часът е 13:00 обявявам 1 час почивка. Моля, общинските съветници да бъдат в 14 часа по местата си.

***Обедна почивка 1 час.***

 **Г-н Иво Пазарджиев:** Колеги, ще направим проверката на кворума с вдигане на ръка, за да не се налага да правим заявки за изказвания отново. Моля тук присъстващите да вдигат ръка съветници. 37 съветници има в залата, видимо … продължават да влизат колеги. Имаме необходимия кворум да подновим нашата работа. Продължаваме с изказванията по основната точка от днешното заседание на Общински съвет – Русе, а именно приемане на бюджета за 2021 година. Следващият заявил изказване е Пламен Цветков. Заповядайте, г-н Цветков.

 **Г-н Пламен Цветков:** Уважаеми господин Председател, господин Кмете, представители на общинска администрация, уважаеми общински съветници, медии, уважаеми русенци, нямах намерение да се изказвам, но бях провокиран от многото изказвания, които се направиха в началото още на нашия дебат по приемането на бюджета. И смятам, че съм длъжен да кажа няколко приказки, като предварително казвам, че няма да правя конкретни предложения, а ще говоря малко по-общо. Моето изказване е насочено в духа, по-скоро са препоръки към общинска администрация. Навярно г-н кмета и общинска администрация са наясно с въпросите, които ще повдигна, но искам да ги кажа и тук от трибуната, за да се знае, че са казани. Първият въпрос, който искам съвсем накратко да засегна това е по Приложение 11, което ние предложено, това са прогноза за периода 2020-2023 г. за местните приходи става въпрос. Всички сте чели материалите, знаете че тенденцията, която виждаме, че се увеличават сумите от централния бюджет, достигайки сумата от 96 000 000 тази година. В същото време приходите от местни дейности се забелязва, че през годините непрекъснато намаляват. Ако изключим преходния остатък, който е от порядъка на около 21 000 000 ние виждаме, че през 2020 г. бюджета е бил 44 и 292, изпълнение 42 и 900. През 2021 г. 43 237, това, което залагаме сега, през 22-ра 42 412 и през 23-та 42 867, тоест считам, че тук се прави една песимистична прогноза и тази прогноза не говори нищо добре за нашата община. В смисъл такъв, ако приемем, че бюджета от 160 000 000 извадим преходния остатък, който се генерира последователно всяка година тези цифри, които ви казвам са от порядъка на 31%, тоест това е един много малък дял на общинските приходи в сборния бюджет. В един момент нашата община може да се превърне, ако паднем още малко надолу, да се превърне в община, която почти ще разчитаме изцяло на централния бюджет, тоест ще станем все едно една малка община, което считам за недопустимо за нашата община, която се гордеем с нашата история и с нашите традиции. И моите препоръки в тази насока са: активно участие на общинска администрация, целия общински съвет, граждани в процеса да увеличим собствените приходи, тоест трябва да се предоставят различни идеи как да увеличим тези приходи, за да не отидем така да се каже на опашката. И вторият въпрос, който искам така да поставя съвсем накратко това е една наша любима тема, свързана с количеството депонирани отпадъци на депото в град Русе. Знаете, че още в началото на мандата бяхме отправили питане до кмета, впоследствие последва прекратяване на договора с Топлофикация – Русе, имам предвид за безвъзмездно сепариране на отпадъците с идеята да се проведе обществена поръчка и да стане възмездно. Към тоя момент поне на мен не ми е известно това да се случи. Защо го казвам? През 2021 г. в тази дейност по план сметката за чистотата са отредени 21 000 000, това е 1/3 от бюджета на общината от местните приходи, които са 64 000 000, тоест това е най-голямото перо, което ние ни предстои да изхарчим през тази година. Разбира се общинска администрация през тази година така ще се чувства комфортно и те ще изпълнят доста дейности в тази насока, тъй като са възстановени близо 10 000 000 лв. наши средства през тази година. Само напомням, че по първото приложение 11 000 000 е таксата, която събираме от ТБО. Тази година, както ви казвам 21 000 000 са планирани, ако махнем тия 10, които са ни дадени означава, че ние имаме недостиг и това се забелязва през годините и общинска администрация в доклада го е отразила правилно, че парите няма да достигат. Ние трябва да работим в тази насока, за да не сме принудени догодина да качим такса смет. Казвам го това във връзка с неработещата момента инсталация, която сепарира отпадъците. Тя е демонтирана, проектира се нова, ще бъде инсталирана нова. Най-вероятно ще ни предстои да сключим договор за възмездно сепариране на тези отпадъци, а към тоя момент не е известно кога. И твърдението в доклада, че отпадъците непрекъснато намаляват и ще намаляват през годините към момента изглежда невярно, тъй като не зная към този момент дали се сепарират такива отпадъци.

 **Г-н Иво Пазарджиев:** Времето изтече.

 **Г-н Пламен Цветков:** Секунда още. По тази причина ние от нашата група настояваме в общинска администрация да се работи активно в тази посока, тъй като цитирайки преди малко 1/3 от собствените приходи отива точно в тази сфера. Трябва да ускорим процесът за сключване на нов договор за възмездно сепариране, да се направи анализ целесъобразно ли е изграждането на собствена такава инсталация. И не на последно място ускорено изпълнение на всички съпътстващи дейности по събиране на биоразградими отпадъци и въвеждане в експлоатация на анаеробна инсталация. Благодаря ви.

 **Г-н Иво Пазарджиев:** Благодаря на г-н Цветков. Следващият заявил изказване … Господин Димитър Недев, заповядайте.

 **Г-н Димитър Недев:** Уважаеми господин Цветков, господин Председател, дами и господа общински съветници, Вие сте прав, ние говорихме за прекратяване договора и приехме такова решение за безвъзмездния договор за сепариране на отпадъци. Всеки момент ще бъде обявена обществена поръчка за …, ще бъде обявено задание за сепариране на битови отпадъци, може би до края на седмицата да се случи, така че ние тоя въпрос не сме го забравили. Нашата цел и нашето желание е община Русе да изпълнява целите и да плаща все по-малко отчисления, тъй като знаем всички, че всяка една година отчисленията растат и ако миналата година са били 65 лв. на тон, сега са 82 лв. на тон. Така че този въпрос е един от много важните за нас. Смятам, че вървим в правилна посока и това ще се усети в следващите години. Предстои също да бъде реализирана и анаеробната инсталация, независимо от това, че обществената поръчка е обжалваема и в момента е временно прекратена, тоест, докато не се произнесат или КЗК, или ВАС, тоест е спряна временно. Но желанието е русенци да плащат все по-малко отчисления за битови отпадъци. Що се отнася до инсталацията, за която вие говорите, тя работи, не е вярно, че не работи мисля, че все по-добре, тъй като постоянно всички тия автомобили, които изпълняват дейности по сметоизвозване минават от там, не минават директно на депото, дори работи в събота и в неделя. Дори за една моя случайна проверка в неделя вечер беше причината да накажат някои служители, че успях да вляза вътре в самата инсталация да разгледам какво правят в неделя вечерта и как работят. Така, че не смятам, че има основание към настоящия момент да се притесняваме какво ще стане в близките 2 до 3 години, надявам се да решим проблема и община Русе, гражданите на град Русе да нямат увеличения на данъци за битови отпадъци, тъй като нашето желание е да си изпълняваме целите.

 **Г-н Иво Пазарджиев:** Благодаря на г-н Недев. Следващият заявил изказване е г-н Бедрос Пехливанян.

 **Г-н Бедрос Пехливанян:** Благодаря, господин Председател. Господин Кмет, колеги, ще започна с това, че тази година имаме все пак една радостна новина, че имаме увеличение на бюджета. В сравнение с това, което беше 2020 година мисля, че не знам на пръсти може би бяха общините, където имаха обратна цифра, такава беше и 2020 г. за нас с по-малко бюджет. Сега добре, имаме близо 25 000 000 ръст, което е положително. Няма да се повтарям, че от тези 25 000 000, 16 000 000, 16 повтарям, г-н Неделчев, около 16, не са толкова са от държавата, може и да потретя, така че някъде около 40% идват може би това увеличение на … , малко на гърба на русенци по отношение на увеличените данъци, такси, услуги може би сега, които ще бъдат и за гробищния парк и т.н., което за нас много не е положителен момент. Така, в приоритетите обаче искам да подчертая нещата, които поне аз лично и голяма част от нашата група много ги харесахме. Става дума за тези дейности, които са за обгрижване на 436 лица в специализирани институции, в домовете 800 потребители на асистентска лична помощ, 550 лица домашен патронаж. Въпреки, че тези средства са от държавата, да, наистина са от държавата. Адмирираме всички усилия на тези служители, които са в Русе, които в тази пандемична обстановка са едва ли не денонощно навсякъде, така че тези дейности наистина заслужават положителната ни оценка. Също положително, което аз лично намирам е за тези мерки, които са за енергийната ефективност в яслите, това отдавна е приоритет и в предишни програми. Мерките, които са предвидени за осветлението на главния път Джъмбо също отдавнашна така разработка. Капиталовите разходи, Кмете всяка година са се увеличавали, така е това, че нали са 4 000 000 са в повече мисля, че не бива да бъде чак такъв плюс, което го казвате. Винаги между 2 500 000 – 3 000 000 са били капиталовите разходи повече. Да, добре, че тази тенденция продължава. И до тук. Имам някои въпроси, които са свързани с бюджета. Първият ми въпрос е в отдел Комунални дейности, в раздела за комунални дейности не ме разбирайте криво, аз също на тези срещи бях и казах, че нашите общински предприятия е добре да бъдат конкурентно способни, да се развиват, което наистина е положително. Но при положение, че ние залагаме един бюджет от 500 000 лв. на групата за ремонти, точно толкова, колкото е била, малко повече е била сумата за външни услуги през 2020 г. просто, ако може някакво разяснение как ще бъде това нещо съпоставено? Ще имаме материали и т.н., пък същата е сумата, която трябва да бъде за едното и за другото. Така, другият ми въпрос е в дейност КООРС за така наречените общински, тоест за развитието, за поставянето основите за общинска полиция, да, това е добро начинание. Наистина аз се допитах до Община Пловдив там наистина действат нали, за София там са много голям броя на тези общински полицаи. Но, Кмете, ако искаме да правим нещо аз, нашата група сме за нещо, което ако ще правим нещо да има ефект. С тези 6 човека, които ние отделяме бюджет, погледнете близо 380 000 лв., 380 000 лв. само за тези 6 човека. Аз мисля, че те трябва да се разкъсат между всички функции, които в момента и КООРС-а ги прави. Освен това не даваме сметка, че ако ние имаме такава полиция утре може МВР да ни иска, тоест да ни иска пари за някакви събития, мероприятия, които ги организираме. В момента ние ползваме услугите на МВР без пари. Така, дали е направен разумен разчет на това, което ще правят тези хора, за нас са абсолютно недостатъчни. И отивам на последните ми всъщност бележки, които са в отдел Европроекти. Колеги, в тези всички 34 приложения, които имаме само в 4 или най-много бяха 5 изречение приключват европроектите. Като казах, че е хубаво човек да сравнява, хубаво е да си съпоставя нещата, да, прав сте, г-н Кмете, Бургас е доста о-голяма община, но аз вземах и се фокусирах върху Стара Загора и върху последната, която ви казах. Как за 2020 г. двете общини ще имат готови проекти, които работят, спечелени в този период, не говорим за 2014-2020, говорим така са намерили такива програми, които съответно Стара Загора за 18, а близо 38 000 000 за Бургас, така, а нашите са 2 000 000, които … по какви причини нали, това отделно. Добре, че имахме така щастието в последния момент, което също е така адмирираме за проекти, които бяха за културна инфраструктура включихме и театъра.

 **Г-н Иво Пазарджиев:** Господин Пехливанян …

 **Г-н Бедрос Пехливанян**: Да, приключвам. Включихме се последния момент, така че това е положителното, което стана в тая програма. Искам просто, Кмете, това, което казахте доста ми хареса по отношение на реакцията и на действията. Да, ние сме тука, за да реагираме, дори като деца, няма значение, но според мене искаме и действия, защото в края на краищата една община да прави 8 пъти повече, нали това ми харесва много за действията, но не виждаме реално в какво се изразяват те. Освен това искам да зачекнем въпроса и за доста неспечелените проекти. Не сте прав примерно, че в тези общини няма неспечелени проекти, има също процент на проекти, които в доста общини кандидатстват и не се печелят. Така че искаме да фокусираме точно върху това, което правят другите общини по европроектите. Какво значи това? Европа да ви даде 10 лева, а Вие да се откажете от тях и просто да направите проект за 2 лева. Благодаря ви.

 **Г-н Иво Пазарджиев:** Благодаря на г-н Бедрос Пехливанян. Господин кметът ще отговори. (коментар от зала не се чува) Извинявайте да, г-н Неделчев първо за реплика.

 **Г-н Александър Неделчев /реплика/:** Уважаеми колеги, уважаеми г-н Пехливанян, не знам защо продължавате да повтаряте една невярна цифра или число по-точно. Какво мислите, че ще постигнете. Значи, да ви чета ли таблицата за взаимоотношенията с централния бюджет, черно на бяло, всичките видове субсидии са на обща стойност 13,3 милиона. Проста аритметика, трябва да се съберат 4 числа. Какъв е проблема, защо го … мислите, че нещо постигате, някакъв ефект ли, какво? Не са 16, а 13,3 първо. Второ, това са пари за държавно делегирани дейности. Прехвърля ти държавата отговорност, тя си върви с парите, със стандартите за издръжка. Чудя се какво мислите, че постигате или казвате на русенци, повтаряйки едни неверни числа? На второ място не било ясно 500 000 лв. били миналата година с външна фирма за ремонти, сега пак били 500, какво се променяло като ще си ги правим сами. Простият пример с дървото нали ви го даде г-н заместник-кмета Недев, 6 пъти по-евтино, 6 пъти, не процента, не 60%, 6 пъти, ей това се променя. За тези 500 000 лв. с общинската техника с общинското предприятие може да се свърши до 6 пъти повече работа по ремонтите. Не е ли ясно? За европроекти пак казвам на Ваше място не бих говорил.

 **Г-н Иво Пазарджиев:** Благодаря на г-н Неделчев. Дуплика за г-н Пехливанян.

 **Г-н Бедрос Пехливанян /дуплика/:** Благодаря, господин Председател. Господин Неделчев, така в живота съм забелязал, аз започнах да го казвам преди, че когато тръгнеш да обясняваш на някого нещо и така примерно неговия, по принцип го казвам нали, максимум е твой минимум малко трудна е комуникацията по принцип. Исках да кажа следното нещо, първо да почна отзад-напред за европроектите, когато ви давам тези цифри за европроекти и не знам защо казвате ние да нямаме право да говорим тия неща, само преди 1 сесия корекциите, които щяха да бъдат наложени на Община Русе, заради това, което щеше да се случи с някакъв примерно там пасквил или жълта новина щеше да коства 3 600 000 на русенския данъкоплатец като санкция за това. Така че нека да не говорим за тези неща, хората ги виждат всички тези и проекти, и всичко, което е станало за това кратко време. Благодаря.

 **Г-н Иво Пазарджиев:** Благодаря на г-н Пехливанян. Господин кметът за изказване, заповядайте, господин Кмете.

 **Г-н Пенчо Милков:** Господин Пехливанян, уважаеми колеги, няколко думи. Започвам от последните Ви думи, приканвам Ви като разумен човек да не се подреждате на линийката на тези хора, които ще отидат много скоро в прокуратурата за приказките си, скривайки се зад анонимни страници и сайтове, има безброй на практика те ще бъдат установени за нещата, които говорят. И когато говориш за финансови корекции, прокуратури и други надлежни органи на властта бъдете изключително внимателни, винаги съм бил много внимателен в критиките си, за да не навлизам в квалификация на състави по Наказателния кодекс. Затова Ви моля от сърце не се подвеждайте и не водете такава кампания, защото я одите. 500 000 лв. ето го … списъка на бригадира на групата за ремонти, 33 точки за 1 година. Никога не можеш да направиш с фирмата за текущи и аварийни ремонти това, което те свършиха и всички хора го виждаха в детските градини, в яслите и аз ще оставя те да говорят вместо нас. Обясниха ви достатъчно ясно, че с едни 500 000 в едно домакинство можеш да свършиш много повече работа, ако го вършиш със собствени сили и средства. За общинската полиция никъде не фигурира сумата 380 000. Общинските полицаи струват около 3 000 лв. на … общински полицай на месец, защото възнагражденията им са високи и това нещо струва пари. Общинските полицаи са служители на МВР, регистрират се на работа в Окръжна дирекция на МВР. Конкурсът им за работа се прави от министерството, а не от общината, няма аз да ги избирам, ще помоля нашите специалисти да имат отношение в процеса, но нямаме право, избират ги служителите на МВР. В София има 150 общински полицаи, във Варна са 100, в Пловдив са 50, в Стара Загора са 16, сравнявайки се с другите градове. Ние започваме процес, който другите общини са много по-напред от нас. По отношение на общинската полиция в Русе е имало такава и тя е закрита, във Варна е закривана 3 пъти, но без значение колко пъти някой е бъркал или е падал, или е ставал ние трябва да знаем, че това е правилната посока. В град Гюргево, община Гюргево кмета ми каза, че на всеки 1000 човека той има по 1 общински полицай, 72 на брой и че парите пристигат от държавата като делегирана дейност, защото тя е проумяла, че определени охранителни дейности са най-добре и се изпълняват от местната общност, защото ние знаем спецификите. Така че не спекулирайте със сумите, казах ви точно колко струва един полицай общински. Какво прави той? Изобщо не може да говорите, че тази дейност сега се извършва и от КООРС. Това или е незнание, или манипулация. КООРС-а са наши служители, които се стараят, но те нямат по закон правото да изискат документи, да задържат, да преустановят грубо нарушаване на обществения ред, докато полицейския служител може и наричайки го общински, той е общински само, поради едно, че сутрин ще бъде на развод при ръководителя примерно на КООРС, когато изпраща контрольорите на работа ще изпрати и общинските полицаи по график с тях на определени места, в определени ситуации. Вместо да търсим телефона и да молим някой да се отзове от няколкото патрулни автомобила на МВР в този момент ние ще разполагаме реално със служители, които да преустановяват противообществените прояви. Дали МВР ще искат пари, а сега ние сме ги ползвали без пари, не може така свободно и волтаристично да се говори за отношенията между общината и МВР. Ами и МВР ползва общината в ремонтите, които те вършат, двете КПП-та на изходите за Русе, за София и за Варна, всяка година средства, които даваме за полицейските управления за техника, достъпа от 6 точки, който им осигурихме служителите да вършат справки в нашите системи за видеонаблюдение в реално време, това не е бивало. Аз постъпих на работа в едно книжно царство, тука ми пишеха писма и ги пращаха дали можели да погледнат от някоя камера, те в момента гледат от всички камери в реално време. Това какво е? С общински ресурс. Така че а взаимодействието, вчера беше при мен също ръководителя на ОД на МВР, поддържам много добра комуникация и не може да се говори така да се създават внушения. По отношение на европроектите аз съм готов в определено от Вас място да седнем публично за всички хора и да говорим за европроекти, защото отново искам да ви кажа, че спекулирате с процеса. Европейски програми и проекти в предния програмен период са имали принципи и обхват, които сега няма да имат в този програмен период. По съвършено различен начин ще се кандидатства и община Русе трябва да работи с по-малките общини от региона. Трябва да работи с НПО-ции, трябва да работи с бизнеса, за да кандидатстваме съвместно. Това ни учат от Министерството на регионалното развитие и благоустройство, съвършено различно е всичко. Нямат кюфте с пари за община Русе, което някой трябва да измисли как да го разходва. Много по-конкурентно с основен приоритет доказване на икономически последици от проекта. Така че, пак Ви казвам не правете такива внушения, аз гледам да не използвам данните, които имам за политически цели. Но пак ви казвам финансовите ни корекции са много големи спрямо другите общини и 90 на 100 от тях, да не кажа всички са за ограничаващи условия, неправилно отстраняване на кандидати, доказано с влезли в сила решения, а не да излизаш и да говориш, ако беше продължила процедурата какво щеше да стане. Такива политически внушения не мисля, че са коректни. Искам от страна на общината да дам думата на началника на отдела, който да ви каже правдиво какво се върши до момента, защото правите изключително непрекъснато политически неверни внушения.

 **Г-н Цветан Йорданов:** Благодаря, господин Кмете. Уважаеми господин Председател, дами и господа общински съветници, господин Пехливанян, аз не знам от къде са тия данни по-конкретно за община Русе особено през последните няколко месеца има контрактувани няколко проекта. Като новия корпус на Левски към 4 000 000, новата детска градина 3 000 000. Има предефиниране проект е подписан за адаптация към климата над половин милион, електроавтомобила има и други проекти, не съм … Включая по социалните проекти, 4 проекта са анексирани. То това пак е вид преподписване с увеличаване на бюджета, Патронажна грижа единия проект, Приеми ме, Центъра за комплексно обслужване, Услуги за ранно детско развитие. Следим всички програми и проекти, работим. Включая между другото отчитането за проекти разписани в предния програмен период, финалния отчет е най-голямата работа в един проект. Ние в момента отчитаме проекти за милиони, Градската среда беше 26 000 000, верифицирано, без наказание, транспорта … Това са огромни проекти, огромен труд и аз наистина полагаме всички усилия и мисля, че сме адекватни спрямо ситуацията. Не мисля, че имаме пропуски, включая и този проект за уличното осветление който беше разписан … той е трета резерва и има шанс да бъде одобрен. Не всички са одобрени, а там по Норвежката програма финансирането като цяло е по-малко, в смисъл не са тоя мащаб, както са оперативните програми за целеви пари за България. Това е, дано да съм изяснил малко ситуацията. Благодаря ви.

 **Г-н Иво Пазарджиев:** Благодаря на г-н Цветан Йорданов. Господин … Реплика на г-н Пехливанян, после г-н Димитър Недев.

 **Г-н Бедрос Пехливанян /реплика/:** Благодаря, господин Председател. Господин Кмете, аз казах, че ние, аз конкретно и групата сме за общинска полиция, но да не правим ялови неща. Аз мисля, че това казах, защото тези 6 човека за нас … Да, окей като начало може би … ама какво ще правят? Въпросът е, че все пак гледайки от гледна точка нали на бюджета да не би примерно при някои събития, мероприятия, които до момента ние, когато правим такива в града ангажираме МВР, ако тогава те ни кажат, че ние имаме такава, а те са само 6 човека общинска полиция, примерно нали може да ни искат такса за охраняване и т.н. Другото, което е, значи ние все пак може би не сме доволни от служба КООРС ще ги правим нали тези неща. Аз просто исках да разбера разчета, че тези 6 човека са напълно достатъчни за това, което би била просто идеята за такава общинска полиция. За да има ефект всички разчети казват, че те трябва да са между 25-30 човека минимум, минимум. А по отношение на проектите нека да останем наистина да ви покажа това, което са ни пратили като информация и Стара Загора, и Бургас, и да не занимаваме аудиторията с точно конкретните оперативни програми. Просто идеята ми беше за тази година за 2020 година коя община какво е направила. Това ми беше въпроса и аз го казах. Благодаря ви.

 **Г-н Иво Пазарджиев:** Благодаря на г-н Пехливанян. Господин кметът.

 **Г-н Пенчо Милков:** Господин Пехливанян, ако ще си показваме таблици, ще ви покажа таблица за 8 години управление от кмет на ГЕРБ колко шари е получило Русе спрямо същите тези 2 града, които Вие ми ги цитирате в момента. И по оперативните програми, и по постановление на министерски съвет в сряда. Недейте да правите такова сравнение постоянно да се самозаклеймяваме. Тенденцията, в която Южна България е много повече финансирана от правителството, не само от последното правителство, което е от вашата политическа сила. 30 години севера е недовидян и недофинансиран и това ви го казах многократно. Сравнявайки се със Стара Загора и Бургас ще извадим таблици какво е било за предходните 8 години на Вашето управление и тогава ще е тъжната картина, че Русе пак е недофинансиран. По отношение на общинската полиция, има пак обяснявам функции, които върши КООРС и функции, които се вършат от полицаи. Шест е оптимална бройка да си поставим за цел при конкурс да го достигнем. Сключва се договор с МВР за 10 години и се слага един максимален брой полицаи, които ние считаме, че биха ни свършили работа. Под 6 виждаме обозримо през тази година възможния при рекрутиране … и при конкурс в полицията брой, който можем да достигнем. Искате ли да дадете уточнения? И г-н Ненов, те имат още няколко думи.

 **Г-н Иво Пазарджиев:** Господин Светлозар Ненов. Моят апел към администрацията, ако може … става така, че на г-н Пехливанян на изказването имаме две изказвания на кмета, г-н Цветан Йорданов, г-н Светльо Ненов, после г-н Недев виждам, че ще се изкажем, ако може малко по-стегнато, щото иначе ще отидем до утре.

 **Г-н Светлозар Ненов:** Аз ще бъда много кратичък. Първо искам да призная пред вас, че наистина съм пристрастен по този проблем, тъй като целия ми трудов стаж е минал в структурите на държавата за сигурност. И като такъв знам каква е огромната полза от това да разполагаме с една такава голяма услуга. Кметът ви каза в големите градове каква е числеността на полицията. Аз само ще ви добавя, че миналата година в Добрич разкриха също звено Общинска полиция, което е с 8 души. Това какъв състав ще бъде нашето звено ще се реши от практиката, ще се реши от целите и задачите, които ще си поставя ръководството на общината и накрая ще се вземе решение от вас. Искам само да ви кажа, че кмета в началото каза, че услугата сигурност е добра услуга, много добра услуга, но има един голям минус това е цената. Трябва да се направи баланс между цената и самата услуга, която търсим ние и накрая решението ще го вземете вие, това е политическо решение, тежко решение. Но според мен определено такава полза ще има, като нищо не пречи отначало да се стартира с 6 души, следващата година се надгради с още 6, ако преценим, че това обществото има нужда, има финансов ресурс с още 6. Прав сте, г-н Пехливанян оптималния вариант е 24, 25, 26 души, но това е при положение, че искаме да имаме денонощно на улицата по два патрула, всеки ден.

 **Г-н Иво Пазарджиев:** Благодаря, г-н Ненов. Господин Димитър Недев. Апелирам за краткост.

 **Г-н Димитър Недев**: Ще бъда кратък по двата въпроса. За общинската полиция, Бургас са стартирали, извинявам се Варна 2012 година с 30 човека, постоянно са надграждали, за да са 100. В Бургас са петима в момента и Общинска полиция и КООРС имат коренно различни функции и задължения съгласно Закона за МВР. Едните не могат да изпълняват на другите и обратно. Що се отнася до „Комунални дейности“ един кратък пример наскоро завършихме един ремонт в блок №4, където ще имаме служители от Гражданско състояние, ремонта на „Комунални дейности“ струваше 4 900 лв. Същият ремонт от външен изпълнител струва 8 400 лв., преценете сами.

 **Г-н Иво Пазарджиев:** Благодаря на г-н Недев. Следващият заявил изказване е Йовчо Смилов. Колеги, моля за тишина в залата. Заповядайте, г-н Смилов за изказване.

 **Г-н Йовчо Смилов:** Благодаря, г-н Председател. Уважаеми Председател, уважаеми господин Кмете, уважаеми колеги, ако бях направи своето изказване в самото начало на днешната сесия може би то щеше да бъде по-обстоятелствено, сега много неща вече се казаха. Аз не мисля да преповтарям, да претопляме обяда. Мисля само да поставя няколко акцента в областта, която вие самите сте ме натоварили да нося някаква отговорност именно в областта на комуналните дейности. Според мен в бюджета в тази си част, казаха се някои определения какъв е бюджета, аз мога дори да добавя нещо повече, той е смел. На фонът на този резерв, който предвиждаме и на фона на очакваната събираемост бюджета за мен дори е смел. Но добавям нещо последователен, защото заявихме намерение в началото на мандата, че ще вдигнем на крака тези предприятия доведен до фалит и лека-полека това се прави. От тук насетне ще ви акцентирам повече върху числа, за цифри чухме вече достатъчно, аз ще акцентирам върху числа, г-н Кунчев, ме разбра. Така че искам да кажем нещо, професоре, благодаря. Искам да кажа, че около 700 000 лв. нещо, което не беше казано до сега, около 700 000 лв., които предната година гласувахме за асфалт по малките населени места виждам, че също са предвидени в бюджета, така че в малките населени места ще постъпят не по-малко средства за асфалт, отколкото предходната година. Нещо, което според мен до момента не беше казано е, че има едни 280 000 лв. за малки проекти в инфраструктурата. Тези малки проекти те пак ще отидат по малките населени места, даже нещо повече те ще се случат на база техни предложения. Акцентът върху ремонтните дейности в сферата на ОП „Комунални дейности“ вече беше достатъчно коментиран, сумата също, там не мисля да се спирам. Но мисля да спомена тук, че трябва все пак да .. трябва да има някакъв оптимизъм. Ние ще закупим, ако гласуваме тоя бюджет около 8, мисля, че бяха 8, кмете ако греша поправете ме 8 нови машини мултифункционални, 9 машини мултифункционални, които като ги гледам по ценови групи по мощност, по габарити и вместимост на резервоарите те са пресметнати според мен добре, разделени в няколко групи, които да могат да обслужват дезинфекцирането и миенето на големи площи и терени, на по-малки площи и терени и на съвсем малки като дворове, като междублокови пространства. Така че, ако дай Боже, час по-скоро си отиде тая пандемия тези машини, които в началото ще ги ползваме за дезинфекция после ще могат да се ползват ускорено години наред за миене и почистване на улиците, за намаляване на фините прахови частици. За закупуването на техника в малките населени места колегата Сашо Неделчев акцентира в началото, никак не е за подценяване тоя факт. Тази техника, която са заявили кметовете на малките населени места, която е предидена в бюджета, определено ще бъде от голяма полза, Ето, преди малко дискутирахме въпроса с поддържането от Паркстрой на дърветата. Купуваме нова вишка 21 метра висока, да 155 000 лв., но тя ще върши прекрасна работа не само на това предприятие а и като функционалност, което може да се ползва в други направления, нова. Нов трактор за Комунални дейности, който не успяхме да го купим миналата година, ще го купим сега – 200 000 лв. окомплектован напълно с целия инвентар. Каза се за машината за пътна маркировка, аз не искам знаете, че никога не влизам, досега поне в излишни полемики на политическа основа, но тази машина няма да използва най-евтината боя, тази, която коментирахме, че излиза от фабриките на около 3 лева на килограм, тя ще използва боя, която ще я закупуваме ние от производителя на около 5-6 лева на килограм, ако не греша. Но, дори и така да е тя ще бъде 2 пъти по-евтина почти от тази, която купуваме за 11 лева в момента. От тук насетне, ако тази нова машина за нея бъде обучен екип без да разширяваме хората в Комунални дейности, бъде създаден нов екип ние започнем да работим качествено, вече кой в тоя град няма да е доволен? И какво значение има това, че не го е предложил групата общински съветници от Демократична България или от ГЕРБ, или някой друг? Това ще се случи за града и хората, които са ни избрали тук ще бъдат доволни. Затова искам да заключа, че този акцент върху разширяване дейността в общинските предприятия, както Комунални дейности, така и ОП „Паркстрой“ според мен и според групата, която представлявам с това изказване е продължаване на заявените намерения в началото на мандата и според нас това е път във вярната посока и предлагам да го подкрепим. Благодаря ви.

 **Г-н Иво Пазарджиев:** Благодаря на г-н Смилов. Следващият заявил изказване е Евгени Игнатов.

 **Г-н Евгени Игнатов:** Уважаеми господин Председател, уважаеми господин Кмет, колеги, в уводното си изказване кмета спомена, че трябва да бъдем успешни, доблестни и да даваме пример на своите съграждани. Мисля, че в своята си дейност аз правя успешни спортисти. Това, което ми направи впечатление, че навсякъде има повишаване или давани повече средства във всяко едно направление: в културата, но не забелязах това отношение към спорта. Това, което забелязах е копи-пейст от миналата година. Тази година да спомена, че е и олимпийска година. Така, че аз продължавам да поддържам своите си две предложения, които направих на публичното обсъждане, това е със 100 000 лв. да бъде увеличена Програма Спорт и идейно проектиране за тренировъчна лекоатлетическа зала. Зан отговорите, в смисъл това, което коментира на публичното обсъждане г-н кмета, че първо трябва да се направят физкултурни салони и в Никола Обретенов и да се поднови, да се ремонтира физкултурния салон в Иван Вазов, но там, както спомена г-н кмета, че може да се кандидатства и по проект с министерство на образованието и то … В тези салони се ползва преди всичко от ученици, а пък при проектиране и изграждане за в бъдеще на една енергийно независима зала, която ще обслужва не само леката атлетика и много видове спорт ще бъде една крачка напред в областта на спорта, което е спорта в град Русе мисля, че го заслужава. Другото, което се е споменало на комисията, на която не можах да присъствам е за продължаване на една традиция в олимпийските години 2012-та и 2016-та година за подпомагане на нашите олимпийци. Хора, които са покрили квота общината да им помогне в тяхната подготовка с определени средства. Мисля, че това е една хубава традиция, която би трябвало общинска администрация да подкрепи и аз предлагам на всеки проекто олимпиец, който е покрил квота за олимпиадата и параолимпиец да бъде подпомогнат с 5 000 лв. в своята подготовка и своето участие в олимпиадата за достойно представяне не само на България, но и в частност на град Русе. Приветствам това, което в бюджета е заложено в областта на спорта като изграждане на скейт парка, което е крайно необходимо за хората, които обичат масовия спорт, които обичат да карат скейт. За плувните басейни идеално, което възнамерява и което е нали в проектна готовност и мисля, че може да се реализира това, което със собствени средства се прави и за училище Васил Левски. В Спортни имоти наблюдаваме едно завишаване това е със 70 000 лв. или общо с изпълнението, касовото изпълнение за миналата година и това, което се случва, сега, което ни се предлага като 150-160 хиляди лева, едно голямо предизвикателство на управителя на Спортни имоти, защото има доста дейности, които ние спортистите възлагаме за поддържане, ремонтиране на нашите спортни обекти. Това, което се предвижда е много добро за тенис-кортовете, трябва да се обърне внимание на комплекс Локомотив, там тече покрива, както и на ремонта, който в момента върви в зала Дунав, там също има проблеми с покрива на самата конструкция. И това е моето изказване. Аз се надявам, че кметът като спортна личност, човек, който обича спорта ще бъде, добре ще погледне на моите две предложения и за заделяне на пари за нашите олимпийци.

 **Г-н Иво Пазарджиев**: Благодаря на г-н Игнатов. Следващият заявил изказване … Господин кметът ще отговори на г-н Игнатов.

 **Г-н Пенчо Милков**: Благодаря Ви, г-н Игнатов, за абсолютно честния анализ, който направихте. Действително съществуват много предизвикателства. На таванът на зала Дунав още стои окачена кофа, която заварихме, там има технологичен проблем с покрива, с плоскостите, но предприятието ще направи опит да бъде отстранен. По отношение на лекоатлетическата зала, зала за лека атлетика въпроса за първи път ми беше поставен от Вас в самото начало на моята работа. Знаете с кого дойдохте, с изявената наша състезателка и аз тогава въпроса към беше имам ли нещо против и аз казах нищо нямам напротив. Не е стоял въпросът към началото на предната година да се извършва идейно проектиране на такава зала за лека атлетика. Такава няма в България. Аз много обичам нещата, които ги няма в България да си поставяме цели да ги има в Русе. Нали, това беше и нашия разговор, че такава специализирана зала може да бъде уникална в нашия град. Така че не е чужда идеята просто трябва да го обсъдим. Ние ще правим поръчка за проектиране, в рамките на възможностите ни, идейния проект не е толкова скъп, но да ни даде възможност за кандидатстване. По отношение на подпомагането на олимпийските състезатели, доколкото помня и аз съм бивал председател на комисията винаги е правено, но това разпределение вътрешно на средства го прави комисията по младежта и спорта. Нямам нищо против да се разпределят суми за олимпийските ни състезатели, те ще бъдат подпомогнати. Вие сам сте свидетел и не толкова олимпийски състезатели с увреждания, състезатели постигнали балкански, европейски отличия през тази година, колкото и да е била трудна ние ги подпомагахме. Така, че в тази насока също, това съм говорил с Енчо да няма никакви проблеми комисията, средства има да се разпределят и за олимпийските състезатели. По отношение на … благодаря Ви също и за това, че сте честни по отношение на това действително колко много работа се върши и от предприятието „Спортни имоти“. То не е просто един наемополучател, действително много са активни, виждате нещата как се случват. И мисля, че спортната общност получава подкрепя не само с парите по програма Спорт, а и с бюджета на Спортни имоти, с допълнителните бази, които правим ремонти и преди съм го казвал, така че в тази насока мисля, че продължаваме да работим. Ако има други въпроси ще отговоря.

 **Г-н Иво Пазарджиев:** Благодаря на г-н кмета. Следващият заявил изказване е г-н Иван Кюркчиев.

 **Г-н Иван Кюркчиев:** Уважаеми господин Милков, уважаеми г-н Пазарджиев, уважаеми заместник-кметове, колеги, аз ще направя изказване такова, каквото направих в комисията по култура. Още от първият ми мандат, когато бях директор на Държавна опера – Русе при покойния кмет г-н Калчев тогава беше направена субсидия на операта 100 000 лв. Това вече за 20 години няма промяна, има единствено промяна в това операта да плаща повече данъци, повече режийни, ток, вода, парно и т.н. Аз много се надявам, че както казахте във Вашето изказване, че културата ще бъде приоритет, че това наистина ще се случи и ще го дочакаме артистите, музикантите в Държавна опера – Русе. Искам само да ви кажа тъй като витае в културното пространство се говори, че камо ли не на операта не могат да бъдат дадени средства, тъй като много се дават за Мартенските музикални дни. Вижте това въобще не трябва да бъде довод, тъй като Мартенски музикални дни задължително трябва да има и трябва още повече да се субсидират, за да може да има много силни Мартенски интернационални, международен фестивал. В тази връзка Държавна опера – Русе всяка година, на всички фестивали е участвала поне 2 или 3 пъти, както ще бъде и така наесен. Защо ви казвам всичко това? Защото например, извинявайте, че преди мен преждеговорещите говориха за Стара Загора и за други градове, но наистина в Стара Загора фестивала Фобии, фестивал за оперно, балетно изкуство има възможност освен да покани състави от цяла България, не става въпрос за оркестър, цели състави по 200 човека, както и цели състави от чужбина – Полша, Унгария, Чехия. Освен това тяхната субсидия съжалявам, че трябва да ви го кажа наистина, но е 2-3 пъти повече, от което нашата Опера получава. Също това е и във Варна, да кажем много по-голям град в Русе, Варненско лято. Та, моята наистина не критика, а препоръка е нека всички да обичаме нашата култура в Русе. Аз съм сигурен, че всички тука, които сме застанали може само да се гордеете с Мартенските, с Държавна опера – Русе, с Театъра, с Кукления театър, а тези хора, които всеки божи ден от сутринта, до вечерта, до късно се връщат само да се наспят се надяват на вашата помощ. Благодаря ви.

 **Г-н Иво Пазарджиев:** Благодаря на г-н Кюркчиев. Господин Енчо Енчев ще отговори.

 **Г-н Енчо Енчев:** Уважаеми господин Председател, уважаеми господин Кюркчиев, вземам отношение по повод на казаното от Вас. В моментът ние разглеждаме един балансиран бюджет и 100 000 лв. действително е субсидията, която е предопределена в него, както беше и миналата и по-миналата година, както за Русенска опера, така и за Драматичния театър. В моментът в проекта, който ние ви предлагаме ние не завишаваме тая сума по понятни причини. Но ние с Вас сме обсъдили много други начини, по които можем да подкрепим Русенска опера и това вече го правим. Само преди няколко дни в моя кабинет беше среща с вашия екип и с колеги също, със заместник-кмет Златомира Стефанова и тогава мисля, че само за 5минути ние решихме един проблем, който години наред стоеше на вниманието на Операта и създаваше известни затруднения. Предният път, само преди 20-тина дена бях в Министерството на културата и аз използвах всички авторитет на нашата община и на направление култура, за да разговарям с министерство на културата за авторите на Русенска опера, за нейния състав, за нейните невероятни постановки и за нашето прекрасно партньорство. За това, което направихме миналата година за пръв път и което русенската общественост прие много добре, тези спектакли на открито, които като оперни спектакли, като концерти направихме и които заедно поехме ангажимент тази година да продължим. Това, което разговаряхме в Министерство на културата и имаме положителното им становище, че действително е възможно със съдействието, с логистиката, с подкрепата на Община Русе и тази година да направим цял фестивал. Като ние уточняваме, като Община Русе не можем да кандидатстваме за средства, не сме допустим бенефициент, но това може да бъде Русенска опера, подкрепена от община Русе по един определен начин. И аз предлагам това нещо действително да го направим, защото това е нещо много добро, както за артистите от Русенска опера, за музикантите, за певците, за целия състав, така и за хората от нашия град. Може би в четвъртък отново ще бъда в Министерството на културата и ще разговарям отново по този въпроси и смятам да не пропускаме възможността нали Операта със съдействието на нашите специалисти да кандидатства с проект, който да бъде добре финансиран, дори ако се наложи по някакъв начин да бъде подкрепен допълнително и от нас. Така, че това са важни неща. Що се отнася до Мартенски музикални дни никога не съм чувал, че едното се свързва с другото. Мартенски музикални дни е марка на нашия град. Тази година и миналата година ние заедно разглеждахме програмата и г-н Кюркчиев е член на Обществения съвет, всички въпроси там с пълно единодушие разглеждаме. Тази година бих се радвал много, ако ние през септември месец успеем да направим нашите музикални дни, но това, което трябва да знаем, че най-голямото намаление на бюджет е за фестивала Мартенски музикални дни по поредица от причини, би отнело много време да ги дискутираме, въпреки че като обществен съвет ние приехме програмата на предстоящия фестивал, който надявам се ще бъде много добър също.

 **Г-н Иво Пазарджиев:** Благодаря на г-н Енчо Енчев. Часът е 15:10 обявявам 10 минути почивка. Моля, в 15:20 всички съветници да са по местата си.

**Почивка 10 минути.**

 **Г-н Иво Пазарджиев:** … 27 общински съветници има в залата, продължаваме нашата работа. (коментар от зала не се чува) Аз го броях, докато влизате. Продължаваме нашата работа. Уважаеми колеги, следващото заявено изказване е на д-р Кристиян Иванов, не го виждам в залата. Иван Петров Иванов може да направи изказване. Господин Иван Петров Иванов за изказване, заповядайте.

 **Г-н Иван Петров Иванов:** Уважаеми господин Председател, уважаеми господин Кмете, уважаеми колеги, доста от нещата се казаха, а и аудиторията е вече доста уморена затова ще бъда максимално кратък. На предната ни сесия направих предложение към бюджета да бъдат отделени повече средства за довеждаща структура, инфраструктура и за окрупняване на спящи общински имоти. Съвсем накратко ще се аргументирам в полза на това си предложение, тъй като тогава доста колеги скочиха яростно и се опитаха да неглижират и политизират предложението ми. На 26 март беше проведен търг, в който аз бях участник в комисията, търга беше за отстъпено право на строеж на гаражи в Чародейка – юг. Колеги, на тези търгове беше достигната фантастичната сума от 959 лв. на квадратен метър, говоря за отстъпено право на строеж. При положение, че примерно общината от години се опитва да продаде Хлебозавода, калкулирайки квадратен метър терен продажба на 100 евро. За това аз имам един-единствен въпрос към администрацията предвидени ли са средства за подобен род инвестиции и ако да, какви са тези средства? Защото това очевидно би довело до доста сериозни дивиденти за общината. Благодаря ви.

 **Г-н Иво Пазарджиев:** Благодаря на г-н Иванов. Госпожа Златомира Стефанова.

 **Г-жа Златомира Стефанова:** Благодаря г-н Иван Иванов за въпроса. Аз разбрах, че Вие сте били на този търг, който е достигнал баснословна наистина цена за гаражите. Както знаете и от комисията общинска собственост, Вие сте член там, със сигурност проблема с гаражите за русенци е голям, така е. Така, че общинска собственост знаете, че ние разполагаме с терени, които търсим, както и за жилищно застрояване, така и мислим в тази насока и за гаражи, защото действително това е нещо, което ще се търси и ще донесе полза на общината. Това е.

 **Г-н Иво Пазарджиев:** Благодаря на г-жа Стефанова. Реплика за г-н Иванов.

 **Г-жа Магдалина Илиева:** Да кажа вече сме, сте нацелили на място, до бл. 16, където имаше жалби от граждани за състоянието на парцела там е предвиден на първо четене такъв парцел за гаражи.

 **Г-н Иво Пазарджиев:** Благодаря на г-жа Илиева. Господин Иван Петров Иванов реплика.

 **Г-н Иван Петров Иванов /реплика/**: Аз се извинявам, но въпроса ми беше не само за гаражи, а изобщо предвидени ли са средства за окрупняване, инвестиране в подобен род терени изобщо, не само за гаражи, а и за други видове дейности. Благодаря.

 **Г-н Иво Пазарджиев:** Благодаря на г-н Иванов. Следващият заявил изказване д-р Кристиян Иванов, заповядайте.

 **Д-р Кристиян Иванов:** Уважаеми господин Кмете, Председателю на Общинския съвет, колеги, аз ще бъда много кратък. В раздел здравеопазване ми направи впечатление, че има една определена сума от около 138 000 лв. за борба с Ковида. Ние имаме 2 общински заведения с разкрити такива отделения, това е КОЦ и Тубдиспансера, интересувам се дали има предвидени средства за тези две лечебни заведения? Дадени ли са досега някакви средства? Предвижда ли се да се дадат? И изобщо какво ви е отношението към тях? Още повече, че не се споменава нищо за техни инвестиционни програми какви пари, каква техника ще се купува. Второто е здравните медиатори, има една определена сума от 47 000 лв., от които половината е преходен остатък. Като член на здравната комисия не е ставало въпрос досега за тези здравни медиатори какво правят, кои са те, има ли отчет на дейността, изобщо с какво се занимават, защото това е една сериозна сума и се интересувам дали тя отива по предназначение, изобщо как се изразходват тия 47 000 лв. Третото, за което искам да кажа е, стана вече досадно това повторение за тази боя, днеска 4 пъти се спомена каква била боята, за рязане на салкъми, това е ежедневие, което разбрахме вече, че има някаква разлика. Аз подозирам, че тези сметки не са точни и не се включват примерно разходи за заплати, за осигуровки, ако не съм прав ме поправете, но това е едно постоянно сравнение тая боя я чувам вече на трета сесия, стига толкоз с нея. Едно е да режеш салкъм, друго конски кестен, трето топола, четвърто липите по главната улица, различни са цените.

 **Г-н Иво Пазарджиев:** Благодаря на д-р Кристиян Иванов. Госпожа Емилия Пенева виждам, че ще отговаря.

 **Г-жа Емилия Пенева:** Предвидените средства, които цитирате те действително са 135 и  600 – 136 000. Това са мерки по Закона за здравето, тия средства ни бяха възстановени вследствие на наши отчети в края на миналата година по повод това какво общината е изразходила като средства за миналата година с борбата с пандемията и тези средства са целеви и съответно сме ги заделили за такива дезинфекционни средства, свързани с разходи на общината, не са предназначени за лечебни заведения. Всички средства, които съответно са предназначени за лечебни заведения би следвало държавата да ги предоставя директно на лечебните заведения. Това са наши средства.

 **Г-н Иво Пазарджиев:** Благодаря на г-жа Емилия Пенева.

 **Г-жа Емилия Пенева:** Да, това са средства, които ние сме направили като разход миналата година. И като такива държавата ни ги възстановява и ги използваме за същите цели, общински цели в случая.

 **Г-н Иво Пазарджиев:** Господин Енчо Енчев виждам, че иска да вземе думата.

 **Г-н Енчо Енчев:** Да отговоря за здравните медиатори. Това е държавно делегирана дейност. Община Русе имаше назначени двама здравни медиатори, единия, от които напусна и заради това държавно делегираните средства останаха като преходен остатък. Сега в момента сме в процедура по назначаване на втори здравен медиатор.

 **Г-н Иво Пазарджиев:** Благодаря на г-н Енчев. Следващото заявено изказване е от името на г-н Димитър Димитров.

 **Г-н Димитър Димитров:** Господин Председател, господин Кмет, колеги, многократно съм алармирал пред общинска администрация за проблеми в района на Дунав мост, както миналата година, така и тази. Но не намерих в бюджета какви средства са отделени за облагородяване на този район. Разберете навлизането в този район е като визитна картичка, както на държавата ни, така и на град Русе. За транзитно преминаващите през страната ни за туристи решили да посетят България и Община Русе. Повярвайте те не виждат най-доброто, което може да се види, покаже и рекламира. Надявам се тази година да стартира решаване на част от проблемите и развиване на визията за това как да изглежда тази малка част от град Русе. Например може да се поставят на общински терени билбордове, на които да се рекламира Община Русе, както и срещи и събития. Следващата тема, която искам да засегна това е сумата от 700 000 лв. предвидена в бюджета за ремонт на уличната мрежа в малките населени места. Прави впечатление, че 2018-та 700 000 лв., 2019-та 700 000 лв., 2020-та 700 000 лв., 2021-ва също 700 000 лв. Не знам при определяне на тази сума не е ли отчетно увеличаване на минималната работна заплата, осигуровките, цената на асфалта и битума също скочиха, откъдето се покачва и цената на услугата за асфалтополагане. Тоест със същите средства ще се асфалтира по-малка част от уличната мрежа на кметствата в сравнение с предишните години. За тази година впредвид Ковид обстановката разбирам, че това е единствено възможния бюджет, но нека помислим следващата година нека с техника на ОП „Комунална дейност“, която имаме или ще закупим да подпомогнем подобряването на уличната мрежа на малките населени места. Благодаря.

 **Г-н Иво Пазарджиев:** Благодаря на г-н Димитър Димитров. Госпожа Магдалина Илиева виждам, че се подготвя да вземе думата.

 **Г-жа Магдалина Илиева:** Уважаеми г-н Димитров, не е един път сте задавали този въпрос. Първо да кажа, че там собствеността е на Агенция Пътна инфраструктура. Има наистина един съществуващ общински терен, на който има един съществуващ, неработещ билборд от типа РИЕ, има проблем там да се поставят РИЕ-та във връзка с безопасността на движещите се автомобили. Но. Както ви обещах вече сме уговорили утре в 15 часа с г-н Недев ще отидем, ще извадим предварително скици, за да ви покажа кои са възможните терени, на които изобщо може да се прави нещо, те не са много. Бих казала, че е един плюс терена, на който бяха поставени, ставаше въпрос .. имаме проект за поставяеми къщички тип малки търговски обекти в посока бул. „България“ вдясно. Утре ще Ви покажем точно за какво става въпрос в 15 часа.

 **Г-н Иво Пазарджиев:** Благодаря на г-жа Магдалина Илиева. Следващ … Да, г-н кметът иска да вземе думата. Заповядайте, г-н Милков.

 **Г-н Пенчо Милков:** Господин Димитров, поставихте важен въпрос за поддържане на пътната мрежа в малките населени места. Това ,което мога да кажа, че в тези 700 000 лв. кметовете на тези населени места са щастливци, защото не прилагат нашия договор за закупуване на асфалт от супермаркета, който ние сме длъжни да прилагаме и съответно цените, на които те се договарят са различни от тези, с които се асфалтира община Русе, която по договора, който заварих пазарува асфалт от магазина. И докторе, ще продължаваме да говорим за цените, защото те връзват нашите ръце и изобщо не става дума за спекулация, а за одити, които са извършени в много звена на общината по мое разпореждане. Информацията я направих публична в края на месец ноември, както и мерките, които сме предприели, за да се подобрят. Защото въпросът е изключително важен само в едно изречение, новата процедура, която се прави за закупването на материалите трябва да бъде, да даде възможност по всяка една позиция да има по няколко изпълнителя и когато поръчваш да се дава най-ниската цена към съответния момент. Това е нашата цел. А действително ви уверявам можете да се запознаете с резултата от одита по този договор, може да дойдете по всяко време при мене, в Комунални, ще ви я дадем, разликата в цените са абсолютно необосновани от пазарните. И това връзва ръцете ни. Съгласен съм, че инфраструктурата в малките населени места е критична. Различен подход през миналата година. Примерно, тук пак е кметът на Мартен, той реши и със средствата не направи един пътен участък, направи много дупки компрометирани участъци в цялото …, почти …, в голям участък в населеното място. Други кметове повечето асфалтираха участъци от пътната мрежа. И тук голямото престъпление лишаването, казвам го престъпление не в смисъл наказателното право, а като абсолютно недалновидна постъпка е лишаването на община Русе от нашата асфалтова база и до него момент, до който ние някога успеем да имаме асфалт на нормални цени няма как града да е асфалтиран за няколко години, а ние за няколко години да не може да запълним дупките. Това е поради цената на суровините, които купува община Русе. В „Комунални дейности“ разширяват способностите си, тази година са заложили валяк да купят, самосвали да купят, челен товарач. Но накрая, ако примерно не ни продадат асфалт няма да има и толкова. Така, че това, което аз направих е да продължа примерно добрата практика да не прави общината голяма поръчка за техния, техните суровини, а да се дадат средствата на кметовете да ги разходят сами. Те постигат по-добри цени фактически при това договаряне. Това пояснение исках да ви направя.

 **Г-н Иво Пазарджиев:** Благодаря на кмета на община Русе. Следващото заявено изказване г-жа Алисе Муртезова.

 **Г-жа Алисе Муртезова:** Колеги, аз ще се върна малко към сутринта, когато г-н Милков, така в свое изказване сподели, че има противопоставяне, индивидуализъм и т.н. Аз съм точно на обратното мнение. Господин Милков, трябва да приемате критиките, предложенията, препоръките като градивни, Вие знаете това по-добре от мен. Народът е мъдър, за да ни е избрал тая широката палитра, която тук в момента виждаме от политически партии в общинския съвет показва, че гражданите са направили този избор. И нека да не се всява от тази трибуна противопоставяне, напротив имаме много успели хора, качествени, даващи много на обществото и на града ни. Аз ще преповторя трите предложения, които направих на общественото обсъждане. За мое голямо разочарование не всички от общинските съветници, може би, защото беше и онлайн, вечерта и т.н. не можаха да присъстват. Първото е изграждане на дежурен дентален кабинет, една идея, няма да обяснявам защо е толкова важна и защо трябва задължително да бъде подкрепена от общината. Помолих д-р Дачева да ми направи така един бърз разчет колко би струвало това за една календарна година около 33 000 лв. ще струва за цялата календарна година. Това касае разходите за заплащане на екипите, консумативи и издръжката на кабинета като услугите ще бъдат 100% платени. Така, знаете това е много голям проблем, няма какво да се спирам подробно. Второто ми предложение беше да се увеличи двойно обхвата на профилактика и лечение на гръбначните изкривявания на учениците. Има действително ръст в бюджета за това какво е предвидено за тази година 8 000 лв. за 80 ученици от 1 до 4 клас. Аз споделих и по време на обсъждането с тази, с това онлайн обучение много от учениците знаете не можеха да бъдат контролирани от своите родители, защото бяха сами в домовете си. Знаем едно подрастващо дете по какъв начин би седяло на стола, ако е под наблюдение и ако се разчита само на неговия самоконтрол, смятам, че трябва да се увеличи двойно тази сума и също така от 80 учениците които ще може да се работи с тях да са 160. Да не говорим, че тук малките населени места в община Русе изобщо не са обхванати и те няма как да бъдат обхванати нали с този бюджет. И третото ми предложение това е за лицата над 65 годишна възраст и съответно инвалидите, пътуването за тях в градския транспорт да е безплатно. И само не на последно място искам да кажа, че изключително много съм доволна, че тази година общинска администрация не е предвидила дивиденти от общинските лечебни заведения. И също така да ви кажа, че пандемията се разраства, вече сме в червена зона русенска област и знам, че ни предстоят още комисии, сесия и апелирам наистина на председателски съвет много разумно да се вземе решение, и може ни въобще не е разумно вече да се събираме. Да, за онлайн, да. Благодаря.

 **Г-н Иво Пазарджиев:** Благодаря на г-жа Муртезова. Реплика за г-н Александър Неделчев.

 **Г-н Александър Неделчев /реплика/:** Уважаеми колеги, уважаема г-жо Муртезова, смея се, щото много отдавна се познаваме с Алис и сме в чудесни отношения. Но репликата ми е по този повод, първо изключително подкрепям това за гръбначните изкривявания. Много сериозен проблем, аз като дете съм имал такъв проблем, занимавали сме се, много е полезно стига да има възможност. Репликата ми е в това, че хубави неща предлагате, не казвате от къде ще дойдат парите. Примерно за денталния кабинет колегите като дойдат д-р Константинова знаят от колко години тука го говорим и се предлага, може би над 15. Но аз лично бих апелирал много правилно не вземаме дивиденти, вие знаете стоматологията колко помещения отдава под наем, от които получава приходи от общинска собственост на практика, която им е предоставена в капитала на търговското дружество, ами нека със свои средства да го направят. Защо пак от бюджета, то така много лесно, нали ще работят срещу заплащане. Както частните стоматолози работят и си осигуряват сами кабинетите. Нека малко д-р Дачева като опитен вече ръководител на Стоматологията да направи едни разчети и да видим, но ей така да кажем 33 000, ама от къде от бюджета, кое да махнем? Това е проблем, който винаги трябва да имаме предвид и преди да предложим някакъв нов разход трябва да кажем от къде ще се вземат парите.

 **Г-н Иво Пазарджиев:** Благодаря на г-н Неделчев. Втора реплика за д-р Константинова.

 **Д-р Теодора Константинова /реплика/:** Благодаря, господин Председател. Абсолютно съм съгласна с това, което г-жа Муртезова предложи във всички нейни изказвания, но искам да споделя с нея, че в годините назад многократно сме искали това да се случи по отношение кабинета дежурния в Стоматологията. Още предходният шеф на Стоматологията д-р Цветанка Доганова е казвала, че не може да се случи това тогава, защото колегите не искали, уверявам ви, че това беше отговора. Спомнят си хората, които бяха тогава общински съветници, колегите не са искали да дежурят, поради няколко причини. Едната беше, че ще трябва охрана и се притесняват някои от тях, другата беше, че няма да има хора да посещават, защото ще бъде платено. Многократно сме предлагали и сме разговаряли на тази тема,, дано сега да има разрешение на въпроса с желаещи колеги, които да дежурят. Много е полезно зъб страшно боли, няма да казвам поговорката, така че трябва да има наистина възможност хората да отидат, когато имат спешна ситуация със зъбите. Благодаря.

 **Г-н Иво Пазарджиев:** Благодаря на д-р Константинова. Госпожа Муртезова за дуплика.

 **Г-жа Алисе Муртезова /дуплика/:** Колеги, за да не пресроча времето, заради това толкова кратка бях с трите предложения. Говорила съм с д-р Дачева подробно. Част от стоматолозите вече са съгласни, тоест те са узрели и те сами за идеята. Тя е направила някакъв своеобразен график, кабинет е отделила. И всичкото това, което го говоря не са просто празни приказки и винаги може да се намери решение 50 на 50 дори, ако трябва да се финансира, половината от общината, половината от дружеството, за да тръгне кабинета, а след това на всички е ясно, че този кабинет ще бъде посещаван сигурна съм и то не само от русенци, а и от гостите на града. И съм почти сигурна на 80-90%, че той ще започне и да се самофинансира. Благодаря.

 **Г-н Иво Пазарджиев:** Благодаря на г-жа Муртезова. Господин кметът ще вземе думата. Само мога да споделя, че и аз съм имал разговор с д-р Дачева, която пое ангажимент наистина да го реализира, организационен е въпроса, доколкото аз знам.

 **Г-н Пченчо Милков:** Госпожо Муртезова, ще Ви отговоря много кратко и ясно. Да, да, да, в смисъл по-ясно няма как да го кажа. Само, че с малко пояснения, първо по отношение на денталния кабинет забелязвате ли разликата между лекарите и денталните лекари? Лекарите са намерили система, при която обезпечават чрез плащане денонощната си работа чрез работа на определени структури като Мобилаб ли беше, има структури, които работят вместо тях, но това им струва определени суми. Защо? Защото те имат задача задължение да покриват хората, за които отговарят. Стоматолозите са не по-малко лекари от другите въпроса е, че казват не им се работело каза някой преди мен, аз също получих такава информация, че действително става дума за нежелание за създаване на такава организация. Доктор Дачева пое ясен ангажимент в кампанията си за избор за нов мандат и аз смятам, че има ресурс дружеството да покрие. Като тук мога да издам разговора, който съм водил с нея, кабинета първо да бъде с дежурен стоматолог до определен късен час примерно до полунощ, след това да бъде на повикване да може да се яви до 20-30 минути ще дойде. Но определено е говорено, тя го заяви като идея в кампанията си надявам се Русе да има такъв кабинет в скоро време под егидата на общината, ако и другите стоматолози видят в това възможност може това да е структура, която да се подпомага и от частни лекари. Сега, за гръбначните изкривявания разбира се никой не може да застане напречно на такова предложение, още повече, когато се позовавате на това, че децата стоят у дома, със сигурност има последици. Това, което при разговорът ми с д-р Лазаров проведохме много подробно преди може би 2 седмици е, че към момента не е … поне при него няма такова напрежение като потребяване. Но поех тогава ангажимент и с Вас като говорихме да проучим действително, ако има такъв, такава необходимост това може да се финансира, не става дума за някаква огромна сума пари. По отношение на третият въпрос за безплатното пътуване това е като някаква форма на … това е нещо, което е предлагано от всеки, който е опозиция и всеки, който е в ръководството намира поводи да не го направи. Аз ще ви обясня с едно изречение моето виждане и ще дам думата на г-н Недев да прочете няколко числа. Всичко е възможно да се направи, няма невъзможни неща. Предприятието общинското към момента не притежава автобуси и тролеи да изпълни цялата транспортна задача и работи на загуба. Мога да ви представя, ние го представихме на общинския съвет отчетите и всичко това. Когато започне проекта на ВиК и се разкопаят още улици, предприятието ще изпадне в още по-тежко състояние според мен. Когато се правеше кръговото това нещо затрудни тогава много транспортното предприятие като приходи. Затова според мен в едно време, в което сме доставили новите електробуси, тролеи, доставени са още автомобилен … превозни средства втора употреба, но не толкова в добро състояние, когато на предприятието е дадена възможност да извършва работнически превоз, когато е дадена възможност да извършва превози към малките населени места, както примерно прави Бургас бус защо не смело и линии Русе – София, защото Бургас бус вози от Бургас до София, такова предприятие можеш да му кажеш не ми давай дивидент, това вие ще го решите, не ми давай вече дивидент изразходвай го в безплатно пътуване на тези категории. В момента, за да го направим вие трябва да гласувате не 600 000 лв., а следва продължение г-н Недев да ви каже колко милиона. Заповядайте.

 **Г-н Иво Пазарджиев: Господин Недев заповядайте, съвсем накратко.**

 **Г-н Димитър Недев:** Уважаема г-жо Муртезова, ние говорихме за това и на обсъждането на бюджета цифрите не са много по-различни. Ако трябва всички пенсионери над 65 годишна възраст да пътуват безплатно това означава да увеличим субсидията на 23 лв. и 55 ст. При почти 38 000 по справка към 2019 г. означава близо 900 000 лв. допълнително на месец или това са около 11 000 000 на година. Ако приемем, че половината от тях, от тези пенсионери се възползват това означава, че ние трябва да осигурим 5 милиона и половина в бюджета. Това са средства, които ние на тоя етап не виждаме от къде може да ги намерим, за да изпълним това желание. Аз адмирирам възрастните хора, които са може би най така онеправдани хора с ниски пенсии да им помогнем. Мъчим се да помагаме, както на тях, така и на учениците и възрастните хора и учениците ползват субсидии, намаления в обществения транспорт. Мога да кажа, че за тая година ние сме предвидили учениците да пътуват с карта за цялата градска мрежа, намалена от 50 на 30 лева, тоест останалата субсидия е от общината. Ще продължим в тоя дух всяка година като, като каза и г-н Милков се надявам след като Общински автотранспорт започне да извършва всички превози на територията на общината да има и по-гъвкава политика спрямо по-възрастните хора и слоевете от населението, които са най-засегнати в момента.

 **Г-н Иво Пазарджиев:** Благодаря на г-н Недев. Господин Енчо Енчев.

 **Г-н Енчо Енчев:** Уважаема г-жо Муртезова по отношение на гръбначните изкривявания искам да направя едно допълнение. Миналата седмица общината проведохме комисия за детето, на която аз съм председател и като извънредна точка, като че ли сме знаели, че ще зададете тоя въпрос поканихме д-р Лазаров, който извършва изследванията и всички лечебни профилактики. Информирам ви, че до януари 2022 г. общината има сключен договор с д-р Лазаров за извършване на тази дейност. Ние също бяхме доста обезпокоени и хубавото беше, че д-р Лазаров докладва на комисията, че действително на база онлайн обучението всички и смятаме и това действително е така, че имаме влошен здравен статус на децата, защото децата ни са обездвижени и с наднормено тегло това е определен факт. Но д-р Лазаров заяви, че на база на скрининга, който той вече е извършил във всички без изключение училища на русенска община в града и по селата, навсякъде вече е извършил това и той представя в отдел здравеопазване документите за това ние имаме средна статистика за гръбначните изкривявания, което съответства напълно на националната, тоест нямаме влошен здравен статус на нашите деца. Благодаря.

 **Г-н Иво Пазарджиев:** Благодаря на г-н Енчо Енчев. Следващото заявено изказване е на Михаил Илиев. (коментар от зала не се чува) Няма, добре. Следващото на Мирослав Славчев.

 **Г-н Мирослав Славчев:** Благодаря, г-н Председател. Аз ще направя едно изказване, което не е много в моя стил, в смисъл няма да е конкретно. Слушам доста продължително време предложенията на различни колеги от различни групи, всеки има някакви желания за нещо да се промени по бюджета и във връзка с това искам да … малко да, нали се надявам да сме към края на дебатите, доста, доста се изговори. Искам да ви кажа няколко думи общо икономически. За мен бюджетът винаги е бил функция на усилията на много хора, много хора го правят, много хора, включително и общинските съветници участваме в тоя процес. И като функция на усилията на толкова много хора той трябва да бъде компромис, така е логиката на бюджетирането. Компромис е, защото бюджета е начин да се определи избор сред приоритети и съставителите на бюджета чрез него дефинират своите приоритети. И така ще бъде, ще бъде избор сред приоритети, докато има недостиг на средства, трябва да се прави избор. Бюджетът е разпределение на ограничени ресурси. Винаги остават проекти, които няма да могат да бъдат финансирани. Заради това бюджета, ако щете като функция е и борба. Борба за налагане на визия, на интереси и на политики. Затова смятам, че компромисът, който всеки един от нас, понеже днес е такова заседание, едно от най-важните заседания на общинския съвет, бюджетната сесия е изключително важна, щото тя бележи края на стария финансов цикъл и започването на новия финансов цикъл. И това, което се иска от нас днес да направим е да, не е задължително, но така моето виждане, че всеки от нас трябва да намери оптималния компромис за себе си и за исканията си, и за вижданията си, за да може да поставим началото на новия финансов цикъл, който предстои. Това е като финансова пролет приемането на новия бюджет така лирически, ако мога да се изразя. Затова посланието, което бюджета отправя специално този бюджет какво да кажа, всеки с цената на своя компромис и аз с цената на нещата, щото всеки може да каже искам това да е повече, другото да е по-малко и т.н. Мен лично ме удовлетворява до степен такава, че да го подкрепя и призовавам, ако прецените, че казахме достатъчно да се ориентираме към приключване. Благодаря.

 **Г-н Иво Пазарджиев:** Благодаря на г-н Славчев. Процедурно предложение ли направихте. Има малко, в интерес на истината тези, които са заявени изказвания мисля, че на г-н Стоян Христов е грешка, нали? Да. Доктор Константинова, вашето? То беше преди това и на г-н Тодор Койнов, само той има заявено изказване. (коментар от зала не се чува) И Асен Даскалов има от името на група. Така, че ако смятате, че може да ги изслушаме за двама става въпрос. Господин Койнов, заповядайте.

 **Г-н Тодор Койнов:** Уважаеми господин Председател, уважаеми господин Кмете, уважаеми колеги, по това, което искам да се изкажа мога да ви говоря 4 часа, обаче ще се изкажа в подкрепа на кмета по отношение на общинската полиция, която трябва да се създаде. Община Русе от 70-та година до настоящия момент е имала два пъти Общинска полиция. Първия път беше от 73-та някъде до към 80-та година, а пък втория път беше някъде от 92-ра там някъде и продължи до кметството на Калчев, който съкрати звеното Полиция. Първият път Общинската полиция се помещаваше на пазара на 2 етаж на сградата, наброяваше 20 човека. Вторият път Общинската полиция се помещаваше долу от входа към Петър Берон, имаше една стая, която беше дадена на началника на звеното и салончето, което е в ляво. Там се правеха разводите, там се отчитаха и там. Сега, звеното първият път беше 20 човека, втория път беше 35 човека, 35 човека, преди туй се ръководеше от един взводен командир беше старши-лейтенант и един командир на отделение, а вторият път казвам да ги знаете тия работи, сега ще ви кажа защо, вторият път да кажем звеното се ръководеше от началник отделение, Колегата там, който отговаря за туй той знае каква длъжност е началник отделение …

 **Г-н Иво Пазарджиев:** Господин Койнов по бюджета, ако може …

 **Г-н Тодор Койнов:** Началник отделение и един взводен командир, имаше двама офицери на 35 човека. Сега, звеното започна и в двата случая звеното започна от 4 човека, за разлика, само че втория път първо кмета Тасев назначи началник отделението, който трябваше да създаде звеното. След като го назначи той имаше грижата вече да създаде туй звено и затова вече беше изградено такова звено, което в действителност беше полезно за община Русе. И сега, подкрепям напълно тия 6 човека, които ще дадат основата, а по-нататък вече постепенно ще бъдат назначени и другите служители. Разберете един човек, ако го облечеш с една униформа и го пуснеш той не е полицай, той просто е едно чучело. Полицаят трябва да знае, трябва да може, трябва да знае кога да употреби оръжие, трябва да знае кога палка и т.н. Това са сериозни работи, щото всички ние можем да бъдем на улицата потърпевши от тоя полицай, който сме го пуснали ние на улицата, ако той не знае какво да прави. Това са сериозни работи, това е реална власт на улицата. Реална власт и може да те прави на маймуна, както си иска. Затова ви казвам и нека тия хора, обаче … а предлагам тия хора да бъдат 7 човека и от тях да има един старши, който старши те също е необходимо и на тях контрол. Ама знаете ли какъв контрол? Щото като излязат на улицата са дяволи и колкото не знам какви. Трябва някой да ги контролира и да знае кой къде ходи и какво прави. Това е, аз ви казах, че по тая тема мога да говоря много и това … Значи методическото ръководство се осъществява от МВР, те ги обличат, те ги обучават, те ги въоръжават и така, а общината има грижата просто да ги издържа. Завърших.

 **Г-н Иво Пазарджиев:** Благодаря на г-н Тодор Койнов. Господин кмета иска думата, заповядайте.

 **Г-н Пенчо Милков:** Колеги, аз си позволих да взема думата, за да ви провокирам, защото някак си има едно напрежение да бързаме да приключи сесията. Мисля, че г-н Койнов е, не съм сигурен мисля, че е най-възрастния общински съветник. Ние слушахме деятели на изкуството, лекари, спортисти с огромно уважение към вас, целия му живот той с това стана и каза, че е свързан със сигурността, обърна се към нашия ръководител. Разказа нещата през своята призма, в крайна сметка нали всеки опит е важен. Затова аз се обръщам в пореден разговор, г-н Койнов, заповядайте в звеното КООРС. Опитът, който е неговия, печалния опит и недоверието сред младите полицаи, че общинската полиция е била закривана на два пъти и те имат недоверие. Аз говорих с полицаи действащи, че ако ти дойдеш не се знае дали няма пак да те закрият. И затова с уважени към това, което ми казахте е вашия опит, затова взех думата.

 **Г-н Иво Пазарджиев:** Благодаря на г-н кмета. От името на група Асен Даскалов. След него господин Станимир …

 **Г-н Асен Даскалов:** Уважаеми господин Председател, уважаеми господин Кмет на Община Русе, уважаеми колеги, общинските съветници от група „ПАТРИОТИТЕ - ВМРО“, считаме, че в голямата си част предложеният общински бюджет за 2021 г. на община Русе съответства на нашата програма за мандат 2019-2023 г.. В бюджетът са намерили място препоръки и предложения на граждани и фирми отправени към нас. На всички присъстващи в залата е ясно, че необходимостта от средства във всяка една сфера на обществения живот е безкрайно голяма, от една страна и ограничена от приходите, от друга страна. Именно поради това дейностите, които ще се изпълняват през тази бюджетна година са лимитирани и ограничени. Положителни страни на бюджета са: на първо място прави впечатление непрекъснато нарастващия дял на средства от Централния бюджет. Всяка година те се увеличават с около 8 млн. лв. достигайки до това ниво от близо 96 млн. лв. през настоящата година. В същото време общинските приходи през годините намаляват, но за 2021 г. приходната част на бюджета с включен излишък е увеличена с близо 8 млн. лв. спрямо предходната година и достига сумата от 64 млн. лв., което е едно доста смело решение на общинска администрация и заслужава само нашите адмирации. Капиталовият бюджет от близо 15,5 млн. е рекорден за последните години и е пряко отражение за грижите на всички граждани в община Русе. Както отбелязахме в предходните си изказвания за пръв път ще се получава помощ за новородени деца; създава се общинска полиция; намаляват се таксите за детски градини; предвидено е закупуване на техника за извършване на дейности по озеленяване, ремонт на пътната мрежа и общинските сгради. Ще бъде облагороден Парка на младежта; ще бъдат закупени машини и съоръжения за кметствата в община Русе без те да се делят на „наши“ и „ваши“. По време на предходни изказвания изказахме известни критики към бюджета, които няма да повтарям. Считаме, че има резерви за увеличаване на собствените приходи, а именно генериране на повече приходи от общинската собственост и стриктно изпълняване на приетата от ОбС „Стратегия за управлението и разпореждането с общинска собственост за периода 2019-2023 г.“. На второ място ефективно работещи търговски дружества с общинско участие и предприятия. Извършване на финансов одит на общински предприятия със слаби резултати и генериращи загуба. Внимателна оценка трябва да се извърши на дейността на всички търговски дружества с общинско участие и да се извърши преценка за тяхната полезност за гражданите на общината. Следва да бъде извършена и тотална ревизия на приходи от рекламна дейност на територията на община Русе. Стриктно трябва да се спазват концесионните договори. Ние от Патриотите – ВМРО отчитаме, че в голяма степен този бюджет е оформен и повлиян и от пандемията през последната година. В заключение, въпреки някои изложени критики в предходни изказвания и препоръки заявяваме, че група общински съветници „ПАТРИОТИТЕ – ВМРО“ ще гласуваме „за“ проекта за бюджет на Община Русе за 2021 г. Благодаря.

 **Г-н Иво Пазарджиев:** Благодаря на г-н Даскалов. Нямаме други заявени изказвания. Имаме ли, колеги, някой, който не е успял да се изкаже, да си заяви изказването? Не виждам. Започваме с направените предложения. Първото внесено предложение беше от г-жа Росица Георгиева, относно финансирането на културния институт Куклен театър да бъде увеличен с 6 800 лв. от 35 200 да стане 42 000 като разлика да бъде в предвидения във функция 998 Резерв, това беше прието от общинска администрация няма да го подлагам на гласуване. Другото предложение беше от г-н Дилян Саманджиев, който предлага във функция Жилищно строителство дейност 619 Други дейности по жилищното строителство да се предвидят 36 000 лв. за почистване на паметни плочи и паметници в Община Русе, като предлага тези средства да бъдат разходвани за почистване, реставрация, художествено осветление и укрепване на огради от ковано желязо около паметната плоча Парк на възрожденците, почистване и художествено осветление на гробницата на Баба Тонка и Стефан Караджа в Парк на възрожденците. Разговарях с кмета той каза, че това е възприето от администрацията като то няма нужда да бъде гласувано в отделна функция. Така че, г-н Саманджиев, няма да го подлагаме на гласуване, нали? Да. Следващото предложение беше на г-н Орлин Дяков, средствата по програма Култура д се увеличат с 15 000 лв. и общата сума за проекти да стане 100 000 лв. Средствата да се пренасочен от фонд Резерви или от дейност 863, където средствата от миналата година не са усвоени, а сега са увеличени с близо 200 000 лв. Това беше прието от администрацията и няма да го подлагаме на гласуване. Предложението на г-жа Наталия Кръстева, то е в две точки. Първата точка е финансирането на представителните разходи на кметства да бъде увеличено 9 700 лв. и от 2 300 да стане 12 000 лв. тоест 12 кметства по 1000 лв. разликата да бъде поета от тя посочва конкретно 3000 лв. от представителни разходи на град Русе, 3 700 лв. от дейност 759 Други дейности по културата 3 000 лв. от дейност 998 Резерв. Втората точка от нейното предложение е в списъка за ремонтни дейности ОП „Комунални дейности“ да бъдат залегнати улици, които тя посочи. Втората точка се възприема от администрацията и тези улици ще бъдат ремонтирани, така че няма нужда да ги подлагаме на гласуване. Първата точка, обаче ще я подложим на гласуване на г-жа Кръстева относно представителните разходи предложението, което тя прави. Докато се подготвя системата за гласуване, което ще направим ще изчета и последното предложение, което имаме от г-н Евгени Игнатов, увеличаване на Програма спорт със 100 000 лв. не е записано от къде да се вземат 100 000 … (коментар от зала не се чува) от Резерва, добре и проектиране на лекоатлетическа зала. При разговора ми с кмета той възприе да се проектира тренировъчна лекоатлетическа зала като не е ясно каква сума би следвало да бъде отделена за това и той разчита именно съвместно с г-н Игнатов и с хора, които са компетентни да седнат заедно и да го направят, така че това няма да го подлагам на гласуване, тъй като е възприето от администрацията да се работи в тази посока. Относно увеличаването на програма Спорт със 100 000 лв. ще го подложа на гласуване. Първото предложение, което обаче ще подложим е на г-жа Кръстева, относно представителните разходи на кметствата. Моля, да стартирате системата в режим на гласуване.

**КВОРУМ – 49. С 24 гласа „за”, 5 „против” и 20 „въздържали се” не се прие предложението.**

 **Г-н Иво Пазарджиев:** Относно увеличаването на Програма Спорт със 100 000 лв., които да се вземат от Резерва предложение на г-н Евгени Игнатов, моля стартирайте системата за гласуване.

**КВОРУМ – 49. С 22 гласа „за”, 7 „против” и 20 „въздържали се” не се прие предложението.**

 **Г-н Иво Пазарджиев:** Пристъпваме към гласуване на основното предложение заедно с направените корекции и възприетите предложения от общинска администрация. (коментар от зала не се чува) Професор Илиев, предложенията се внасят писмено, ако искате ще Ви изчакам. Добре, колеги гласуваме предложението за бюджет, предложения проект за решение за бюджет с корекциите, които бяха възприети и предложенията. Моля, за процедура на гласуване.

**КВОРУМ – 49. С 33 гласа „за”, 1 „против” и 15 „въздържали се” се прие**

**РЕШЕНИЕ № 424**

**ДО** На основание чл.52, ал.1 и чл.21, ал.2, във връзка с чл.21, ал.1, т.6 от ЗМСМА, чл.94, ал.2 и ал.3 и чл. 39 от Закона за публичните финанси, във връзка с разпоредбите на ЗДБРБ за 2021 година, ПМС №408/23.12.2020г. за изпълнение на ЗДБРБ за 2021г. и чл.16 и чл.22, ал.2 от Наредба за условията и реда за съставянето на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Русе, приета с Решение №842, прието с Протокол №32/12.12.2013 година, Общински съвет – Русе реши:

1.Приема бюджета на **Община Русе за 2021 година – с преходен остатък в приходната и разходната му част в размер на 160 370 099 лева**, както следва:

**1.1. По приходите** в размер на **160 370 099 лв.** съгласно Приложение №1, в т.ч.:

1.1.1.**Приходи за делегирани от държавата дейности** в размер на 96 198 166лв., в т.ч.:

1.1.1.1. Обща субсидия за делегирани от държавата дейности в размер на 85 294 738 лева.

1.1.1.2. Собствени приходи на звената на делегиран бюджет в размер на 496 729лв., съгласно Приложение № 1a.

1.1.1.3. Финансиране на бюджетното салдо 10 406 699лв.

В т.ч. преходен остатък от 2020 година 10 922 247лв.

и §8803 „Събрани средства и извършени плащания от/за сметки

за средства от ЕС (-)515 548лв.

1.1.2. **Приходи за местни дейности** в размер на 64 171 933лв. в т.ч.:

1.1.2.1. Данъчни приходи в размер на 19 460 000лв.

1.1.2.2. Неданъчни приходи в размер на 23 752 726лв.

*- Приходи и доходи от собственост 6 485 552лв.*

*- Общински такси 14 684 120лв.*

*- Глоби, санкции и наказателни лихви 1 081 000лв.*

*- Други неданъчни приходи 916 400лв.*

*- Внесени ДДС и др. данъци в-у продажбите (-)1 552 726лв.*

*- Постъпления от продажба на нефинансови активи 1 920 000лв.*

 *- Приходи от концесии 218 380 лв.*

1.1.2.3. Помощи и дарения от страната в размер на 25 200лв.

1.1.2.4. Трансфери за местни дейности в размер на 3 845 694лв.

 в т.ч.:

*- Обща изравнителна субсидия 6 253 300лв.*

*- Трансфер за зимно поддържане и снегопочистване 283 600 лв.*

 *- Трансфери между бюджети (-)196 381лв.*

 *- Трансфери между бюджетни и сметки за средства от ЕС (-) 4 342 525лв.*

*-Целева субсидия за капиталови разходи в местни дейности 1 847 700лв.*

1.1.2.5. Временни безлихвени заеми в размер на 183 191лв.

1.1.2.6.Финансиране на бюджетното салдо 16 905 122лв.

 в т.ч.

- погашения по дългосрочни заеми от банки в страната (-)1 481 472лв.

- погашение по краткосрочни заеми от др. лица в

страната /“ФЛАГ“АД/ (-) 5 285 485лв.

- получени краткосрочни заеми /“ФЛАГ“АД/ 2 919 460лв.

- отчисления по чл.60 и чл.64 от ЗУО (-)4 086 165лв.

- за възстановяване от РИОСВ 7 984 297лв.

 - §8803 „Събрани средства и извършени плащания от/за сметки

за средства от ЕС (-)740 396лв.

* Чужди средства от други лица (-)19 718лв.
* Преходен остатък от 2020 година 17 614 601лв.

 (Приложение № 1Б).

**1.2. По** **разходите** в размер на **160 370 099 лв.** разпределени по функции, дейности и параграфи, съгласно Приложение № 2, 3, 4 и 5.

1.2.1. За делегирани от държавата дейности – текущ бюджет в размер на 94 047 348 лв., съгласно Приложение №3.

1.2.2. За местни дейности - текущ бюджет в размер на 50 828 813лв., в т.ч. резерв за непредвидени и/или неотложни разходи в размер на 1 263 700лв. и целева субсидия за текущ ремонт на общински пътища в размер на 349 500лв., съгласно Приложение №4.

1.2.3. Приема разчет за капиталови разходи в Инвестиционна програма в размер на 15 493 938 лв., в т.ч. от целева субсидия 1 498 200лв., съгласно Приложение №5.

1.2.4. Приема разчет за разходите, финансирани с приходи от постъпления от продажба на общински нефинансови активи, съгласно Приложение №10.

1.2.5. Приема разчет за разходите, финансирани с приходи от приватизация, съгласно Приложение №7.

1.2.6. Приема индикативен разчет за капиталови разходи, предвидени за финансиране със средства от Европейски съюз, средства по международни програми и договори и свързаното с тях национално и общинско съфинансиране, съгласно Приложение №5; №16 и №16 А.

**1.3.** Утвърждава бюджетно салдо по общинския бюджет, изчислено на касова основа- дефицит/излишък в размер на (-)27 311 821лв. Приложение № 2А.

**1.4**. Приема първоначалния бюджет на Община Русе по агрегирани показатели, съгласно Приложение №2А.

 **2**. Определя числеността и утвърждава **разходите за заплати през 2021г.,** без звената от системата на образованието, които прилагат системата на делегирани бюджети, съгласно Приложение №17.

**3**. Утвърждава **разчет за целеви разходи и субсидии**, както следва за:

 3.1. Членски внос – 100 870лв.,

 3.2. Помощи по Наредба №21 на Общински съвет гр. Русе за:

 - еднократни помощи - 18 100лв.;

 - подпомагане с 300лв. на дете в приемно семейство - 9 900лв.;

 - помощи новородени деца – 163 500лв.

 3.3. Разходи за поддръжка на гробищните паркове в кметствата - 20 480лв., в т.ч. с. Долно Абланово /населено място с кметски наместник/ и за подпомагане на социално слаби ученици със средства от рента на ниви в с. Червена вода –34 442лв.;

 - Калкулация за християнско погребение на социално слаби, бездомни и самотни хора за 2021г. – Приложение №30.;

 - Калкулация за мюсюлманско погребение на социално слаби, бездомни и самотни хора за 2021г. – Приложение №31.

 3.4. Стипендии за 3-ма студенти в размер на 17 550лв. *(за стипендии, осигурявани от местни приходи)*;

 3.5. Субсидии за читалища:

3.5.1. Държавно финансиране – 838 332лв. /Приложение №15/

3.5.2. Дофинансиране с общински приходи - 101 936лв. за ремонт и отоплителни уреди на читалищата от малките населени места /Приложение №15 А/

3.5.3. Дофинансиране с общински приходи - 20 000лв.

 3.6. Програма „Спорт“ –500 000лв.

 3.7. Клубове на пенсионера, инвалиди и др. – 52 800лв.

 3.8 . Програма „Туризъм“ – 199 733лв.

 3.9. Фондация „Русе-град на свободния дух“ – 100 000лв.

 3.10. Средства за Програма „Култура“-100 000лв.

 3.11. Целеви текущи и капиталови разходи в областта на електронното управление, съгласно чл.56 от ЗДБРБ за 2021 година. Приложение №5А

 3.12. Средства за Малки населени места – 980 000лв., в т.ч. ремонт на улици и тротоари 700 000лв. и фонд „Малки населени места“ – кметства -280 000лв.

 3.13. Упълномощава кмета на общината да предостави на читалищата средствата по т.3.5.3. след разпределението им, съгласно Закона за народните читалища. Да определи и договори допълнителни условия по предоставянето и отчитането на целевите средства по т.3.1.-3.11. Средствата за юридическите лица с нестопанска цел се предоставят само за нестопанската им дейност и не могат да бъдат използвани за дейности с икономически характер. В случаите, когато лицата извършват стопанска и нестопанска дейност са задължени да разграничат видовете си дейности така, че да е на лице фактическо или финансово-счетоводно обособяване на съответните дейности и да поддържат отделно счетоводно отчитане на стопанската и нестопанската дейност по отношение на активите, пасивите, приходите и разходите, свързани с тези дейности. Средствата се предоставят при спазване реда на Закона за държавните помощи.

 3.14. При неизпълнение на приходната част по бюджета на общината, което може да доведе до влошаване на финансовия стабилитет, трансферите на второстепенните разпоредители с бюджет за разходите, финансирани от общински приходи, могат да бъдат намалени под утвърдените им размери от първостепенния разпоредител.

4. Приема следните **лимити за разходи**:

4.1.СБКО в размер на 3 % от утвърдените разходи за основни заплати на лицата назначени по трудови правоотношения.

4.2.Разходи за представителни цели на кмета и представителни разходи на Председателя на ОбС в изпълнение на чл.89 от Закона за държавния бюджет на Република България за 2021 г. /Приложение №8/

 4.3.Средства за диоптрични очила в размер до 80 лв. съгласно Наредба 7/15.08.2005г. за минималните изисквания за осигуряване на здравословни и безопасни условия на труд при работа с видеодисплей.

 4.4. Утвърждава показателите по чл.45, ал.1, т.2 от ЗПФ за населените места с кметски наместници, които не са определени като второстепенни разпоредители, съгласно Приложение №6а.

**5**. Утвърждава **списък на длъжностите и на лицата, които имат право на транспортни разноски**-за пътуване в границите на населеното място, в съответствие с характера на трудовата дейност и за пътуване от местоживеене до месторабота и обратно, съгласно Приложение №18.

**6**. Утвърждава разходите, целите по приходите и числеността на щатния персонал на общинските предприятия, съгласно Приложения № №13; 14; 19; 20; 21; 22; 22а; 23; 24; 25; 26; 27; 28 и 29.

6.1. Приема текущите бюджети на кметствата за 2021г. Приложение №6.

7. Одобрява актуализираната бюджетна прогноза за местните дейности за периода *2021, 2022 и 2023 г.* – Приложения №№11; 11а; 11б; 11в; 11г и 11д .

8. След приемане на Решение на Министерски съвет за бюджетна процедура 2022-2024г., кметът да разработи и внесе в общинския съвет тригодишна прогноза за периода 2022-2024г.

**9**. Определя второстепенните разпоредители с бюджет за 2021 година, съгласно Приложение №12.

**10**. Определя максимален размер на дълга, както следва:

10.1. Максимален размер на плащанията по общинския дълг към края на 2021 година, съгласно чл.32, ал.1 от ЗПФ /2018; 2019 и 2020г./ - 7 285 782лв.

10.2. Максимален размер на общински гаранции за 2021г., съгласно чл.32, ал.2 от ЗПФ – 2 418 401лв.

10.3. Намерения за поемане на нов общински дълг за 2021г.- 0лв., в т.ч. общински гаранции – 0лв. Приложение №9.

**11**. Определя максимален размер на новите задължения за разходи, които могат да бъдат натрупани през 2021 година по бюджета на общината, като наличните към края на годината задължения не могат да надвишават 15% от средногодишния размер на отчетените разходи за последните четири години. Ограничението не се прилага за задължения за разходи, финансирани за сметка на помощи и дарения.

**12**. Определя максимален размер на ангажиментите за разходи, които могат да бъдат поети през 2021 година, като наличните към края на годината поети ангажименти за разходи не могат да надвишават 50% от средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения.

**13**. На основание чл.125, ал.1 от ЗПФ оправомощава кмета на общината да извършва компенсирани промени:

13.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

13.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

13.3. В разходната част на бюджета за сметка на резерва за непредвидени и/или неотложни разходи по т. 1.2.2. от настоящето решение.

**14**. Възлага на кмета:

14.1. Да утвърди бюджетите на разпоредителите с бюджет от по-ниска степен.

14.2. Да организира и утвърди разпределението на бюджета по параграфи и тримесечия на Първостепенния разпоредител с бюджет, както и на всички Второстепенни разпоредители.

14.3. Да информира ОбС в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

14.4. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ, включително и да извършва вътрешни компенсирани промени по показателите.

14.5. Да извършва служебна корекция на бюджет 2021г. по приходната и разходната му част за обезщетения, получени от Застрахователни компании.

14.6. Да извършва служебна корекция на бюджет 2021г. на приходните параграфи, отчитащи се със знак минус, без да изменя общия размер на приходите.

14.7. Да ограничава или спира финансирането на бюджетните и субсидирани дейности при нарушаване на бюджетната и финансова дисциплина до преустановяване на нарушението.

14.8. Да актуализира общинския бюджет с размера на постъпилите дарения и спонсорства в съответствие с волята на дарителите и спонсорите.

**15**. Упълномощава кмета:

15.1. При спазване изискванията на чл.104, ал.1, т.4 и чл.126 от Закона за публичните финанси, да предоставя временни безлихвени заеми от временно свободни средства по общинския бюджет и от сметките за средства от ЕС за плащания, в т.ч. и авансови, които Община Русе има по проекти, финансирани със средства от Европейския съюз, по други международни, национални и други програми, включително и на бюджетни организации, чиито бюджет е част от общинския бюджет. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общински съвет.

15.2. Да разработва и възлага подготовката на общински програми и проекти и да кандидатства за финансирането им със средства по Европейски структурни и инвестиционни фондове и от други донори, по международни, национални програми и други програми и от други източници за реализиране на годишните цели на общината и за изпълнение на общинския план за развитие.

15.3. Да сключи договори с Министерство на културата за съвместно финансиране на културни институти, както следва:

15.3.1. ДТ „Сава Огнянов”

15.3.2. Държавна опера

15.3.3. Държавен куклен театър.

15.3.4. Средствата да се предоставят при спазване реда на Закона за държавните помощи.

**16**.Дава съгласието си Второстепенните разпоредители с бюджет от функция „ Почивно дело, култура и религиозни дейности“, група „Култура“ да прилагат системата на делегирани бюджети, като събраните собствени приходи остават за техни цели, съгласно Приложение №1А.

**17**. Одобрява разчетите за разходи по План сметка на дейност „Чистота“ за 2021г., съгласно Приложение №32.

**18.** Одобрява размера на просрочените вземания, които се предвижда да бъдат събрани през годината -11%, съгласно Справка за просрочени вземания и задължения по Приложение №33.

**19.** Дава съгласието си, кметът на Община Русе да направи предложение до министъра на финансите за трансформиране на 349 500лв. от целевата субсидия за капиталови разходи в целева субсидия за текущ ремонт на общинска пътна мрежа – обект „Път RSE 1130/ 1-2/ Русе- Николово-граница община /Русе-Сливо поле/-Юделник-Борисово-III-2102/ частично от разклон при с. Хотанца до границата с община Сливо поле“ – 349 500лв.

 Средствата са планирани като §0098 Резерв в дейност 832 „Служби и дейности по поддържане, ремонт и изграждането на пътищата“. Приложение №2 и 4.

**20.** Приема за сведение Протокола от публичното обсъждане на бюджета, съгласно Приложение №34.

 **Г-н Иво Пазарджиев:** Благодаря на всички колеги за конструктивния диалог днес и за добрите изказвания. Закривам заседанието.

***Забележка*:** На основание на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация протоколите с резултатите от поименното гласуване са приложени към настоящия протокол.

**ПРЕДСЕДАТЕЛ:**

**/Иво Пазарджиев/**